
KÖLTEMÉNYEK 

846—1869. 



VIRÁGNAK MONDANÁLAK 



V irágnak mondanálak, 
A rózsa, liliom. 
Mint egy tőnek virági, 
Virulnak arczodon. 
De a virág nem érez, 
Ne légy virág nekem . . . 
Maradj kedves leánynak, 
S légy hü szerelmesem! 

Csillagnak mondanálak, 
Mely est koránya lett, 
Virasztva édes álom 
S édesb titok felett. 
A csillagfény hideg fény, 
Ne légy csillag nekem . . 
Maradj kedves leánynak, 
S légy hü szerelmesem! 

Gyulai P. költeményei. 

Hajnalnak mondanálak, 
Mely hogyha felköszönt,. 
Ég és föld mosolyogva 
Orömkönyűket önt. 
A hajnalláng múló láng r 
Ne légy hajnal nekem . . .. 
Maradj kedves leánynak, 
S légy hü szerelmesem! 

Vagy légy virág s virulj fel 

Itt híved kebelén; 

Légy csillag, fényt sugárzó 

Balsorsom éjjelén; 

S hajnal, mely harmatot hoz, 

Örömkönyüt nekem: 

Oh légy a nagy világon 

Egyetlen mindenem! 

(1846.) 

AZ ÉJRŐL. 



Csodás vagy éj! 
Ruhád sötét, de bűbájos lepel, 
Nyugalmat, enyhet és gyönyört lehel: 
A kunyhóban altatsz könyet, sóhajt, 
A gazdagnál költesz tivornya-zajt. 
Csodás vagy éj! 



Kegyes vagy éj ! 
Homályodban kiléphet a leány, 
S boldog lehet várt ifja hű karán; 
Homályodban magát elrejtheti 
A nö, ha részeg férje kergeti. 
Kegyes vagy éj ! 

Tréfás vagy éj! 

Szép álmot adsz, örömben gazdagot, 
Fénypalotát, pénzt és nagy birtokot; 
De mig bájol e ttindérlátomány, 
Szekrényünkben kutat, lop a zsivány. 

Tréfás vagy éj! 

(1846.) 

CSILLAGOS AZ ÉG. . . 



Csillagos az ég, szép csillagos, 
Rózsafa levele harmatos, 
Könnyemtől harmatos levele, 
Éretted, éretted hulla le! 

Csillagos az ég, szép csillagos, 
A szellő fuvalma bánatos, 
A szellő fuvalma sóhajom, 
Éretted, éretted angyalom! 

(1846.) 

A SZEL ES A NAP. 



Egykor régen szél urfival 
Fogadott az öreg nap: 
Egy vándor köpenyét mellyik 
Lophatná le hamarabb. 

Jött a szél s magát felfúván 
Zúgott-búgott, mint csak tudta, 
A köpenyt ugy húzta, fútta. 
És a vándor mit csinál? 
Elébb ugyan félelmében 
Ijedten kap fűhöz-fához, 
De a köpenyt majd a vállhoz 
Szoritgatja s odébb áll. 

Mosolyog a jó öreg nap, 
S hö sugárral, fényes-szépen 
Megindul a tiszta égen. 
És a vándor mit csinál? 

Lassabban megy, meg is izzad, 
A meleget alig állja, 
Majd a köpenyt földhöz vágja, 
S hogy pihenjen rajt', megáll. 

Egykor régen igy nyeré meg 
Szél úrfit az öreg nap : 
Többet észszel, mint erővel, 

így közel, úgy hamarabb. 

(1846.) 

AMOTT EGY AGG CSERFA ZÖLDÜL 



Amott egy agg cserfa zöldül, 
Tetejében vad galamb ül, 
Ott ül, ott ül s oly búsan szól, 
Hogy a levél hull az ágról. 

Jámbor madár mért e bánat? 
Hol tanultad a nótámat? 
Mert a bú, mit szerelem szül, 
Nekem jutott csak egyedül. 

(1847.) 

ERDÉLY. 



Vadregényes fenyvesek homálya, 
Sziklabérczek felhők közelében! 
Üdvözellek mint anyát a gyermek, 
Hü szerelmem forró érzetében. 

Szebb talán a rónaság vidéke, 
Délibábos pusztáknak lapály a, 
S vonzó, enyhe, édes mosolyával 
Vidám halmok, völgysikok hazája. 

Mind hiába . . . köztetek születtem 
Csermelyzúgás, bérezi vad virágok! 
Szívem egy, és szívem egy szerelme 
Csak egyért, csak értetök sóvárog. 

Mily dicső e bérezek közt az élet! 
Föld fiához közelebb az isten, 
S messze mindaz, min a nagy világ csüng 
Sápadozva, mint rab a bilincsen. 

Forróbb itt a szülőföld szerelme, 
Szabadabb a szívnek dobbanása, 
A gyönyörrel félelem határos, 
S nagyszerűbb a lélek gondolása. 

lm az ég és tiszta levegője, 

lm az erdők tengerének árja, 

Mely örök zöld s mint a büszke lélek 

Fellegekben úszik koronája. 

Hótetöknek távol csillogása 
Rá fénylik az erdők éjjelére, 
Színeikből gyönge szivárványt sző 
Hajnal, alkony a táj kék egére. 

Oh minő kép! smaragd halmok, völgyek 
Koszorúja, mint egy tündér álom; 
Kékes ködben elzavart falucskák, 
S dűlt tornyával egy-egy mohos várrom. 

Bércz-oldalban nyájak legelésznek, 
Csermelyek kigyódznak a határon, 
És fészekként könnyű malmok függnek 
Zuhatagot siró vén sziklákon. 



II 



Itt kél a nap, itt nyugszik le később, 
Itt néz a sas büszkén a szemébe, 
Itt ereszti meg szárnyvitorláját, 
Hogy elsápad a kelő hold képe. 

Itt zendíti az erdők tündére 
Fuvoláját sokszor csöndes éjjel, 
Kérve a hold édes mosolygását, 
Bús dalával, harmatos szemével. 

Szánja a hold, fölleb benti fátylát, 
Ajakára nyájas mosolyt vészen, 
És szerelme fényes tengerárját 
Elönti az erdő-messzeségen. 

Néz a pásztor, s bámulja világát, 
Hosszú horgas botjára hajolván, 
S elmereng a búgó vad galambok, 
Fürészmalom s vizesés siralmán. 

A hold fényén éji pompájában 
lm a vidék még egyszer kitárul, 
Árnyak nyúlnak, himbálnak a légben 
A virasztó hegytetők ormárul. 

Almos erdők mélán álmodozva 
Felsuttognak, lágy morajt lehelnek; 
Meg-megharsan távolból egy kürtszó, 
És reá száz viszhangok felelnek. 

Majd a csendben a szomszédfalvakból 
Az ebeknek csaholása hallik, 
S nyikorgása borviz-szekereknek 
A kanyargó úton megnyilallik. 

Őrházaknál hamvadó tűz pislog, 
Egy-egy székely vészi útját arra, 
Hosszú puska mellett énekelve 
Bús-nótádat, gyászos Mádéfalva! 

De ki tudna mindent elbeszélni 
Rólatok ti kedves völgyek, bérezek? 
Még is mért, hogy gyakran elborulok, 
És szememben forró könnyet érzek. 

A várromok, az ősök sírhalma, 
Kérdik tőlem: hol Attila népe? 
Él-e még a székely s hol van Erdély 
Szabadsága, neve dicsősége? 

E kérdés csal könnyeket szemembe, 
Siratom én elhunyt szabadságod 
S híred, mellyet fényessé nem tészen 
Nap- s holdfényben" tündér csillogásod. 

De mért sir jak? Amott a sziklákon 
Felrepülni sascsoportot látok. . . . 
Hah e bérez a sasoknak tanyája, 
S itt születnek mennydörgő villámok. 

Tán e népnek majdan a sasokkal 
A magasba szárnyal gondolatja, 
S a szabadság viharos érzése 
Hideg keblét még egyszer áthatja. 

S újra látjuk szárnya szabadjában 
Napsugárhoz merész repülését, 
Es meghalljuk hosszú ébredése 
Villámokkal terhes mennydörgését. 

(1847.) 

ESTVE. 



Enyhe szellő suttog halkal, 
Már homálylik az esthajnal. 
Estcsillag félénk sugara 
Mosolyog le a világra, 
Majd föltetszik a telő hold, 
Fényes lesz az egész mennybolt. 
Elnyugodt a föld lármája . 
És a menny hármoniája 
Megzendül, a lélek hallja, 
Meg nem szűnik hallani, 
S lassan, lágyan elringatják 
Édes álom karjai. 
(1847.) 



— i5 — 



EGY TAVASZI NAP. 



I. 



Bolygunk a mezőkön, 
Virágot szedünk, 
Rezgő lombok árnyán 

Meg-megpihenünk. 

» 

Oh Üj^zöld az erdő, "^^ 
Oh itf kék az ég, W-t 

Ily piros a rózsa 
Nem volt soha még! 



II. 



Virágeső hull a fáról, . 
Szerelem hulló virága . . . 
Mért búsulnánk érte kedves? 
Telve, rakva minden ága. 



— i6 — 

Köhnyü-vígan, tarka-barkán 
Pillangók szállnak körülünk. 
Ki tudhatja, ki mondhatja: 
Pillangó-e vagy jó kedvünk? 

Kakuk szól az erdő mélyén, 
Meddig élünk, megkérdezzük; 
Istenem csak addig éljünk, 
Míg egymást hiven szeretjük. 



III. 



Mint holdfény a kék Szamos vizében, 
Fürdik lelkem sötétkék szemedben, 
S mint e lomb, mely virágokhoz hajlik, 
Omló fürtöm homlokodra lebben. 

Mint körülünk a nyugvó vidéket, 
Éj és ábránd szelíden környékez. 
És szivünk, mint a madárka fészkén, 
Társa mellett, boldogan fölérez. 

(1847.) 

A KÖEMBER. 

(éftfonda.) 



Napnyugotra Kolozsvár határán 

Köember áll, szőlőhegy tövében, 

És merően néz a kápolnára, 

Melly a dombról a jámbor keresztyént 

Istenéhez szelíd hangon hívja. 

A köember szőlőhegy tövében 

Nem szent kép, se' vértanú emléke, 

S mégis a ki ott mellette elmegy 

Föltekint rá s hívőn elsóhajtja: 

„Ne vigy, uram, ne vigy kísértetbe!" 



Alkonyat volt. A kaszált mezőknek 
Illatában enyhe szellő úszott, 
S aratóknak víg dalát susogta. 
Majd elhalt és csendült a harangszó 

Gyulai P. költeményei. 2 

És megcsendült véle az imádság 
Szívben, ajkon, buzgó áhítattal. 
De egy ember szőlőhegy tövében 
Áll kevélyen, hall és meg nem indul ; 
Düh szemében, ajkán szörnyű átok, 
És szivében boszu és harag dúl: 
„Van bizony, van miért imádkozni, 
Adni hálát, magasztalni istent! 
Oh az isten jóltevö, kegyelmes, 
Oh az embert megáldotta szívvel, 
Érző szívvel, hogy szenvedni tudjon, 
Hogy szeressen s tanuljon gyűlölni, 
Hogy reméljen s minden nap csalódjék, 
♦ S enyhülést csak sírjában találjon. 
Csendülj, csendülj esteli harangszó, 
Gyáva ember térdelj s imádkozzál, 
És te isten hallgass meg utolszor! 
Nem kívánok boldogságot, áldást, 
Mert kegyetlen vagy és bpszuálló, 
Arra kérlek, küldj reám egy átkot: 
Szívemet, mely annyiszor csalódott 
S mégis annyi vágy, remény kínozza; 
Szívemet, mely hütelen barátok 
S csalfa asszony sebzett áldozatja 
S mégis él és uj sebekre vágyik; 



i 

Szívemet, hol ábránd, szenvedélyek 
A valóval hasztalan csatáznak, 
S veszteségem csak olaj a tűzre; 
Szívemet, mert jó és bizalmával 
Már maholnap koldusbotra juttat, 
S a világba, mint bolondot, flz ki: 
Vedd el tőlem, tégy követ helyébe!" 
így beszélt és fáradtan ledüle. 
Alma jött és meghallgatta isten. 

Reggel ébred s a világba indul. 
Hegytetőkről hajnal mosolyog rá, 
Lombos ágról száz madár köszönti, 
S örömittas lég reszket körüle. 
Minden oly szép, oly gyönyörre hívó! 
Látja, nézi, elmerülve nézi, 
Öntudatlan oda kap szivéhez, 
De szive nincs, helyén egy hideg kő. 

A világban áldja jó szerencse: 
Koldusbotja összetörve régen, 
Háza épül, számos szántóföldje, 
Pusztáin vad ménesek legelnek, 
A tanyához nyáj és csorda béget. 

Jár közöttök, meg-megáll, körülnéz, 
A jövendő minden szépet ígér! . . . 
Öntudatlan oda kap szivéhez, 
De szive nincs, helyén egy hideg kö. 



Ismerősök, jó barátok jönek, 

Mint a méhkas zsibong palotája, 

Lakomáznak gazdag asztalánál. 

Víg zenéhez még vigabb pohár cseng, 

Legvígabb az énekszó az ajkon 

És a kedv a vendégek szivében. 
n ... 
O is iszik s vígan énekelne ... 

Öntudatlan oda kap szivéhez, 

De szive nincs, helyén egy hideg kö. 



Ül a kertben, lombok hűvös árnyán. 
Virágot szed ifjú lyány a fűben, 
Szebb virágnál, fürgébb mint madárka. 
Koszorút köt és vállára hajlik: 
Szelid arczán szerelem tavaszsza, - 
És mosolyja vidám hajnal hozzá; 
Ajkán hárfa ezüst húrja zendűl, 
Tiszta lelke legszebb ének hozzá; 

Keble halmán a gyönyör hulláma, 
Jó szive a legdrágább gyöngy hozzá. 
Oh szerelme kit nem boldogíthat ? I . 
Öntudatlan oda kap szivéhez, 
De szive nincs, helyén egy hideg kö. 



Útra indul; távol tartományok, 
Messzi népek, tengerek csodái 
Nyilának meg változó varázszsal. 
Egy szép óra kétszer szebb órát szül, 
A rövid perez rövidebb a percznél. 
Elmegy útja híres városokhoz ; 
Mit szeme lát, mind övé lehetne, 
A mi íz<es,- mind megkóstolhatná, 
Mi mulattat, csak parancsát várja: 
Ennyi kéj, oh sokkal több elégnél! . . . 
Öntudatlan oda kap szivéhez, 
De szive nincs, helyén egy hideg kö. 



A szerencse majd elpártol tőle: 
Látogatják minden nap csapások, 
Künn az erdőn rég nö koldusbotja, 
Benn ruhája rongyokká szakadt már; 

Megvetés néz rá és gúny szól hozzá, 

Arczul vágja, ki ölelte egykor. 

O nem búsul, nem fáj néki semmi, 

Söt van oly perez, melyben örülhetne, 

S örülne is, ha érezni tudna. 

Jó a bánat, ha birjuk viselni, 

Mert a bánat többször öröm anyja, 

És öröm nincs, nem lehet bú nélkül . . . 

Öntudatlan oda kap szivéhez, 

De szive nincs, helyén egy hideg kö. 

Ott .bolyong az inség bús tanyáin, 

ti 

O maga az inség élö képe. 

Hall sóhajt, mely enyhet hoz a szívre, 

Lát könyet, mely annyi bút felolvaszt, 

Alvó arezot, haloványt, mosolygót. 

Enyhe szellő viharok zajában, 

Drága gyöngy a bánat tengerében, 

Édes álom az élet csatáin, 

Oh mi boldog, kit ti el nem hagytok! , . . 

Öntudatlan oda kap szivéhez, 

De szive nincs, helyén egy hideg kö. 

Bujdosik, fut, hogy ne lásson embert, 
Ember is fut tőle, hogy ne lássa; 

Arcza ijeszt és beszéde rémít. 
Megy, tovább megy s a midőn eléri 
Napnyugotra Kolozsvár határát, 
Megnyugszik a szőlőhegy tövében. 
Alkonyat volt. A kaszált mezőknek 
Illatában enyhe szellő úszott 
S aratóknak víg dalát susogta. 
Majd elhalt és csendült a harangszó 
És megcsendült véle az imádság 
Szívben, ajkon, buzgó áhítattal. 
Mintha látná, mint száll föl a lélek 
Hit-, remény- és szeretetnek szárnyán, 
S mint telik meg fénynyel, nyugalommal. 
Az imádság nyugtat és erősít! . . . 
Öntudatlan oda kap szivéhez, 
De szive nincs, helyén egy hideg kő. 



Mozdulatlan ott áll egész éjjel, 
És merően néz a kápolnára. 
Nincsen álma, nincsen gondolat ja, 
És szivének helyén a hideg kő 
Most megmozdul, hogy nagyobbra nőjön. 
Vére megfagy, tagja összedermed 
S kővé válik egészen hajnalra. 

És azóta ottan áll még most is 
A kőember szőlőhegy tövében; 
Nem szent kép, se' vértanú emléke, 
S mégis a ki ott mellette elmegy, 
Föltekint rá s hivftn elsóhajtja: 
„Ne vigy, uram, ne vigy kísértetbe!" 

(1848.) 

MÁJUSBAN. 



Az isten ád tavaszt és ifjúságot, 
Szívnek szerelmet és lombnak virágot: 
Oh szép tavasz, szép ifjúság! 
Hadd reszkessen szív és lomb örömében, 
Hadd nyiljék rajtok szerelem, virág! 

Hajnalsugár száll szívhez és virághoz. 
Es aranyport és arany álmokat hoz, 
Mosolygva nyílnak kelyheik. 
A föld tavaszszát, éltÖk ifjúságát 
Egy hö sóhajban s könyben erezik. 

Szelíd holdfény enyhít borongó éjét 
És édes dallal édesebb csók ébred 
Szellők vágyó fuvalmiban ; 
Elaludt rég, mi fáj, zajong és fáraszt, 
Csak a szerelem éber boldogan. 

Ne gúnyolódj', hogy a virág elhervad, 
A szív érez csalódást és fájdalmat, 
S bús száraz ág lesz mindenik, 
Melyekre hollók sötét serge száll le, 
És majd szélvészek vívják, tördelik. 

Csak mondhassák: virágoztam, szerettem, 
Hajnal és holdfény ragyogott felettem, 
Enyhültem csókon, harmaton, 
S hulló levél közt, szélvészek zajában 
Oh szép tavasz te rólad álmodom. 

(1848.) 

A TÁVOZÓ. 



Vándor felhők jönek- mennek, 
Ismerősi a bérczeknek; 
Megyek a menőkkel, 
Kik jönek, irigylem, 
Bérezek, édes ismerősim, 
Nem lehet pihennem! 

Virág nyilik a völgyben már, 
Rajta méh és pillangó jár: 
Remények virági, 
Édes ajkú méhem, 
Kedvem játszi pillangói, 
Eljöttök-e vélem? 

Erdő felett vadgalamb száll, 
Megállok egy vén tölgyfánál, 
Lenyúló ágai 
Vissza- visszavonnak, 
Messze kisér bűcsuhangja 
Búgó vadgalambnak. 

Az országút hegyen visz fel, 

Lassan lépek, fáradnom kell ; 

Megfordulok » gyakran, 

Jól esik megállnom: 

Haj de már a toronynak is 

Csak tetejét látom. 

Zöld vetések, szöllös kertek 
Alább-alább ereszkednek. , 
Tünhi kezd a vidék, 
Oda van már minden . . . 
Csak a vándorbot maradt meg, 
Csak egy köny szememben! 

(1848.) 

HAZAM. 



Sokszor valál már életedben 
Veszendő oh szegény hazám! 
Tatár, török és német gyilkolt, 
S haldoklál fényes rabigán: 
Mi lesz majd sorsod a jövőben, 
Ki tudja azt? sötét titok. 
De most, de most ha rád tekintek, 
Csak sírok és csak sirhatok. 



Nem gyáva bú e könnyek anyja, 
Haragom sirja azokat; 
Beszélünk hangos, büszke szóval, 
S hazánk még csak névben szabad. 
Nem csüggedés e könnyek anyja, 
Rajtok tettek villáma ég; 
Versengünk puszta semmiségen, 
S fölöttünk mind borúsb az ég. 

Hah mennyi gúny! győzelmi hymnusz 
Harsog körűibe mindenütt, 
S a vértől megszentelt mezökre 
Szabadság fényes napja süt. 
Nekünk e hang tán síri dal lesz, 
S a szent sugár tán búcsufény, 
Véres felhőben elhunyó nap, 
Halottak gyászos mezején. 



Inkább halál, mint gyáva élet, 

Igen, veszszünk, ha veszni kell, 

De küzdjünk míg csak egy magyar lesz 

És vérezzünk dicsőén el. 

Lesz legalább a történetben 

Rólunk egy nagy emlékezet: 

Egy büszke nép élt meggyalázva, 

De dicsőn halt, mint született. 

(1848.) 

HADNAGY URAM. 



,Hadnagy uram, hadnagy uram!' 
„Mi bajod van, édes fiam?" 
, Piros vér foly a mentére/ 
„Ne bánd, csak az orrom vére." 

, Hadnagy uram, hadnagy uram! 
El ne essék itt az útban/ 
„Bele botiám egy nagy köbe. 
Szegezz szuronyt s csak előre!" 

Megy a honvéd, áll a hadnagy, 
Mély sebében összeroskad. 
, Hadnagy uram, hadnagy uram!' 
„Csak előre édes fiam!" 

(1849.) 

A SZÉKELYEK. 



Vitéz s furcsa nép valának 
Régentén a székelyek, 
Most is furcsák és vitézek, 
Isten őket áldja meg. 

Nem magas a székely ember, 
Inkább kardja jó darab, 
De kezétől hull az ellen, 
Bár két fővel magasabb. 

Hegyi nép a székely ember, 
S még szegény is e felett, 
Agyuja nincs, no de se baj, 
Hoz a labancz eleget. 

Nyugtalan a székely ember,* 
Hosszú harcztól nem remél. 
„Hadd vágjon le kiki százat, 
Aztán haza!" — így beszél. 

Meg nem áll a székely ember 
Agyú s puskacső előtt, 
Inkább beront, mert az ellen 
Jobb ha meghal, mintha lőtt. 

Nem tréfál a székely ember, 
Tréfáljon bár a vezér. 
„Vezess — szól — de megkólintunk, 
Ha csatánk rósz véget ér!" 

Ritkán víg a székely ember, 
De ha. víg, akkor bolond* 
Muszka sisakból iszik bort, 
S kenyérért Szebenbe ront. 

Vitéz s furcsa nép valának 
Régentén a székelyek, 
Most is furcsák és vitézek, 
Isten őket áldja meg! 

(1849.) 



Gyulai P. költeményei. 



1 

A HONVED KEDVESE. 



Sötét éjjel, fehér ruhában 
Ki jár a harczok mezején? 
Leány, leány ne költsd fel álmát, 
Rég alszik már a vőlegény. 

A lyányka sejti s fájdalmában 
Szép arcza omló könnybe vész; 
Az égen halvány hold tűnik föl, 
A földön halovány vitéz. 

„Oh alszol már én vőlegényem, 
Nem várhattál meg engemet! 
Egy éles kard hazád oltárán 
Helyettem másnak jegyezett. 

„Kemény, hideg föld nászi ágyad, 
Ha nyughatnám én is veled! 
Ott a sírkő, ott a sirírat, 
Tört kardod és vérző sebed." 

És rá borul, csókolja hosszan, 
De majd remegve felriad, 
A távolból, mint vész morajjá, 
Még zúg a szétszórt honfihad. 

„Arczomon fehér rózsák nyíltak, 
Rajtad pirosak honodért : 
Híjába onték könnyet érted, 
Híjába ontál érte vért. 

Ki elveszte hónát, szerelmét, 
És hite fájdalmába vész, 
Egy kincse van még a világon, 
Egy kincse, a megörülés." 

Sötét éjjel, fehér ruhában 
Ki jár a harczok mezején? 
Leány, leány ne költsd fel álmát, 
Rég alszik már a vőlegény ! 

(1849O 

VILÁGOSNÁL. 



Világosnál, Világosnál 
Huszárok könnyeznek, 
Sirva sírnak veszedelmén 
A magyar nemzetnek. 
A sóhajtás zajszelében 
Hajlik meg a zászló, 
Szegény gyalog gazdájára 
Búsan nyerít a ló. 

Csak egy régi vén huszár űl 

Mozdulatlan, némán, 

Mély bánattal, mély sebekkel 

Napsütötte arczán. 

Csak egy régi, vén huszárnak 

Zászlója lobog még, 

Mintha várna csatajelre 

És vért szomjúhoznék. 



I 

Hej vén huszár, hej vén huszár, 
Szállj le, szállj le immár! 
Nem rohamra harsog a kürt, 
Nem a győzelem vár. 
Tépd el, tépd el lobogódat, 
Nincs már Magyarország! 

H 

Őseinknek szent sirhalmát 
Kozákok tapodják. 



Hall és lát és föltekint majd 
Kétségbe esetten; 
Mintha nézné, tudakozná, 
Van-e isten mennyben. 
Hall és lát és búsultában 
Pisztolyát ragadja, 
Mintha sors és világ ellen 
Csatázni akarna. 



„Magyar vagyok, rabbilincset 
Nem visel magyar kéz, 
Huszár vagyok, zászlajával 
A huszár együtt vész. 

Foszlányai ezt a sebet 
Legjobban takarják . . . 
Isten hozzád édes hazám, 
Szegény Magyarország!" 



Dörren a csö, piros vér foly, 
Meghajlik a zászló, 
És haldokló gazdájára 
Búsan - nyerít a ló. 
Honja sirján ott feküszik 
Mozdulatlan, némán, 
Mély bánattal, mély sebekkel 
Kebelén és arczán. 

(1849.) 

OKTÓBERBEN. 



Merre tűntél, hova lettél 
Völgyek, halmok friss virága? 
Mért halványulsz, miért hervadsz 
Erdők, berkek még zöld ága? 

Sirján , kik elestek 

A véres csatákon, 

Halott-koszorúnak 

Hullatám virágom, 

S míg egy uj tavasznak 

Piros fénye támad, 

Halovány szinemmel 

Gyászolom hazámat. 

Fényes hajnal, vidám hajnal 
Régi arczod, fényed hol van? 
Tiszta kék ég mért jelensz meg 
Oly korán már gyász- fátyolban ? 

Fényünk villogásán 
Halt el kardotoknak, 
Szemeink a könytől 
Nem mosolyoghatnak. 
Szégyen és gyalázat 
Eg lelkünk haragján, 
Megtagadva tőlünk 
Boszuálló villám. 



Lenge szellő, játszi szellő 

Merre röpkedsz szárnyaiddal? 

Hova lettek kísérőid: 

Enyhe harmat és madárdal? 
A harmat könynyé lett, 
A dal hattyuének, 
Társim vér, sóhajtás 
Es átok levének. 
És viharrá nővén 
Járom a világot, 
Szálljon zsarnokokra 
Vér, sóhajtás, átok! 
(1849.) 

MAGYAR KÖLTÖK. 



Szegény, szegény magyar költök, 
Hol vagytok, hol zeng dalotok? 
Mint az elzüllött csalogány 
Tavasz szép napjai után, 
Ugy elnémultatok. 

Széttört a lant, eltört a kard, 
Sebekben vérzik a kebel; 
És messzi föld vidékiről, 
És közel börtön mélyiről, 
A hang nem hallik el. 

Ejts könnyet, oh nép, hogyha tudsz, 
Ha adhat még a fájdalom, 
S mig lelked a múltakba hal, 
Zendüljön meg a régi dal 
Mint viszhang ajkadon. 

Ki meghalt jobban nyughatik, 
A rab egy perezre felvidul, 
S a bujdosó megérti majd: 
Bár honja rabláncz közt sóhajt, 
De nem felejt s fajul. 

(1849.) ' 

KARACSONKOR. 



Karácson este van, messze még az éjfél, 
Meleg tűzhelyénél együtt ül sok család. 
Ki ne emlékeznék e boldog órákra, 
Ki nem virasztott még karácson-éjtszakát ? 
Megemlékszem én is, elkerül az álom. 
Hol az én tűzhelyem, hol az én családom? 



Mint a temetőkért szobám olyan csendes, 
Árva sóhajtásként elhangzik kérdésem; 
Csak egyedül vagyok s könyökömre dűlve 
A hamvadó gyertya lobogását nézem. 
Hamvadó örömök halovány viszfénye, 
Miért világítasz múltam emlékére. 

Ezelőtt egy évvel! . . . Ott ülünk mi vígan, 
Nyugalmas szobában, meleg tűzhely körűi, 
Beszélünk, mosolygunk, emlékszünk, remélünk, 
Lelkünk fölmelegszik és egymásért örül. 
Megmozdul a hű eb az ajtó küszöbén, 
Mintha örömünkön örvendene szegény. 



„Ülj mellém hugocskám. . . . Maradj édes bátyám, 

Ne told el székedet még a kályha mellől. 

Beszélni akarok, sokat, igen sokat, 

Mit eddig titkoltam, boldog szerelemről. 

Oh de nézd, jó anyánk mintha már szunyadna, 

Könnyen fölébredhet hangosabb szavakra." 



„Nem alszom gyermekim, oh nem, álom helyett 

Szememen az öröm könnyei remegnek, — 

Ha egy év múlva igy is együtt lehetnénk!" 

„Ne higy, édes anyánk, a balsejtelemnek!" 

„Csak hogy együtt vagytok, többre vágyam nincsen, 

A szegény árvákat megáldja az isten." 

Sirját sem láthattam az édes szülőnek. 
Jó testvéreimnek hírét alig hallom, 
Talán kis házunk is eddig összeomlott, 
Orzi-e a hü eb küszöbét még vájjon? 
Barátim szenvednek idegen földeken, 
Élsz-e vagy meghaltál szerelmes kedvesem? 



Oh családi élet, szép családi élet, 
Édes csepp az élet keserű vizében, 
Biztos rév a szívnek szélvészei között, 
Védpaizs a vak sors kénye ellenében, 
Isten ajándéka, ember boldogsága, 
Erény termő földje, örömök forrása: 



Vissza jösz-e hozzám, felderülsz-e még rám? 
Hihetek-e benned, szabad-e remélnem? 
Fogom-e érezni gyógyitó balzsamod? 
Lehet-e még egyszer szárnyad alatt élnem? 
Kell-e reád várnom sokáig, sokáig? 
Elkisérsz-e engem koporsóm zártáig? . . . 

Zúg a szél, hah mint zúg, mily búsult haraggal, 
Özvegyek siralma, árvák sóhajtása. 
Némulj el bánatom, nem csak egyedül vagy, 
Sokan vannak veled e széles hazába'! 
M,i az én bánatom a hazáé mellett? 
Vihar zúgásában gyönge, halk lehellet. 

(1849.) 

PAL GAZDA. 



,Pál gazda, hej Pál gazda, mit búsul ken4? < 
„Ne kérdezze, jobb volna már oda lent." 
I ,Ej hiszen most minden éled, tavasz jö!' 
„Tudom, tudom . . . fiam sírján virág nö." 

,Pál gazda, hej Pál gazda, mit suttog kend?* 
■ „Nincs is talán, nincs már isten oda fent!" 
I ,Ej de hogy nincs, nézze mint zöldül a fa.' 

„Mikor száradt, öcsém volt rá akasztva." 

^Nyugodjanak ! örvendjen kit baj nem ért, 
Aztán még is szép halni a hazáért/ 
„Nem is azért vérzik szivem bujába* . . . 
Hej hiába holtak meg, hej hiába." 

(i85o.) 

MIDŐN ELINDULT. 



Oly rövid volt ez az óra, 

Oly hosszú e pillanat! 

Fehér kendőd sem látom már, 

Hogy hallhatnám szavadat? 

Visz a szél és visz a -hullám, 

S itt hagy engem oly magán . . . 

Csak most érzem, hogy szeretlek, 

Hogy szeretlek igazán. 

Illatot hoz fürteidröl 
A szelek fuvalma még, 
A hullámok tükörében 
Napszemed viszfénye ég. 
Oh ha zúgó szél lehetnék, 
Átölelne két karom, 
Elvinnélek messze, messze, 
Híven, büszkén, szabadon. 

Hosszan nézek, el utánad, 
S mint örvény a viz alatt, 
Meg-megkapja és sodorja 
Lelkemet egy gondolat: 
Tán utolszor láttalak most, 
Vagy ha látlak ezután . . . 
Csak most érzem, hogy szeretlek, 
Hogy szeretlek igazán. 

-Tűnő hajód vitorláján 
A hajnal sugara ég, 
Síkján a futó folyamnak 
Ott egy fekete pont még. 
Oh ha napsugár lehetnék, 
Kísérhetne mosolyom . . . 
Elkísérne messze, messze, 
Híven, büszkén, szabadon, 
{■85o.) 

TAVASZEJ. 



Szeretek künn a szabadba' járni 
Tavaszéjben egyes-egyedül. 
Mint a balzsam a lég olyan enyhe, 
Elbolyongok messze a ligetbe' 
És mélázva lelkem elmerül. 



Hold a tájra mintha fátyolt szőne, 
Mellyet néha meglebbent a szél; 
A nyugvó természet föl-fölérez 
Hü anyaként kedves gyermekéhez, 
S álmodozva édes szót beszél. 

Ing a lomb s egy-egy virágot hullat, 
Virágodat múló ifjúság! 
Búsan zeng a bokrok csalogánya, 
Fáj talán, hogy holnap nem találja: 
Ha egyik hull, nyílik más virág. 

Fénybogárkák ragyognak a fűben, 
Csillag fent és csillag ide lenn; 
Sötét az éj, sötétebb a bánat, 
Csillag fénye csak sötétbe' támad, 
Oh sugározz földön és egén! 



Tó és csermely ébren álmodoznak, 
Kebelökre ifjú lomb hajol; 
Tó hulláma fájva összerendül, 
Míg a csermely vfg-csevegve zendül, 
Bű- s örömhang lágyan összefoly. 



Illatot hord a völgyek fuvalma, 
Egyik virág másiknak izén. 
Mint eseng, mint vágy e hó lehellet, 
Mint susog a nyíló kelyhek mellett 
Hívó hangod édes szerelem! 

Mint emlék a boldogabb időkből, 
Bérezek ormán pásztortűz lobog, 
Most magasan csillagokkal játszik, 
Majd lehull és elalunni látszik, 
Oh lobogj, míg hajnal jóni fog. 

4* 

Mily csendesség, mégis mennyi hang szól, 
Mily homály és mégis mennyi fény! 
'Fényhomályból mennyi kép kifejlik, 
A hangokban mennyi titok rejlik, 
S mint szövődik bűvös sejtemény! 

És a szív ugy önmagába sülyed, 
Nyugszik benne minden szenvedély, 
Szelid álmok bölcsőjén ringatva 
Csak egy enyhe mély érzés virasztja, 
Jobb és hőbb és hisz, szeret, remél. 

(i85o.) 

NE HOZD A BORT! 



Ne hozd a bort, nem íhatnám ! 
Miért innám? Nem iszom. 
Könnyemtől méreg lehetne, 
Es a méreg megölhetne, 
De nem Ölné bánatom. 

Hol vagytok vidám barátok? 
A mi múlt, vissza nem tér. 
Ittunk egyért, ittunk másért, 
De legtöbbet a hazáért, 
H'jába folyt a bor, a vér. 

Ide mégis, iszom egyet, 
Meg se' mondom, hogy miért. 
Tudja azt az én istenem, 
A ki magyar, iszik velem, 

Hosszan iszik és megért! 

(i85o.) 

HÁROM ÉJ. 



I. 



,Nem hallod-e, hogy sóhajt 
A szél a falevelén ?' 
„Csak hangodat hallom én, 
Oh kedvesem, édesem!" 



,Nem látsz-e egy csillagot 
Hullani ott a habon ?' 
„Csak szemedet látom én, 
Oh ragyogó csillagom!" 



,Nem érzesz-e valamit, 
Mi fáj, nem tudni miért ?' 
„Csak szerelmet érzek én, 
Szerelmet szerelmedért!" 

II. 



Hajnalban elvált az ifjú, 
Másnap este újra jött. 
Mi lehetne gát a földön 
Két szerelmes szív között? 



Haj de most a szél sóhajjá 
Szélvész lön a habokon, 
És a csillag villám fénye, 
És a sejtés fájdalom. 



Hullámzajban, villámfénynél 
Küzd az ifjú csónakán; 
Mécsvilágnál, vidám dallal 
Vár reá a hü leány. 



Halld csak künn a haldoklónak 
Végső hangját: kedvesem! 
Halld csak, benn még suttog a dal 
Édes ríme: szerelem. 

III. 

Párton mereng a leány, 
Várja, bár tudja halott, 
Kedvesét várja hiven, 
Oh szegény tébolyodott. 

Oly nyugtalan, úgy sóhajt 
A szél a falevelén ... 
A lyány remeg és susog: 
„Oh kedvesem, édesem!" 

Fenn úgy ragyog egy csillag, 
Majd hull s elvész a habon . . 
Fut, sír, felsí a leány: 
„Oh ragyogó csillagom!" 

Hullám s hold csalogatja. 
„Hü szive hív, szava kér." 
Mi hallik, mi úszik ott? 

„Szerelmet szerelmedért." 

(i85o.) 

SÓHAJ. 



Szállj dalom, oh siralom sóhajjá, 
És sírd el legszentebb könnyedet! 
Emberi kény embert eltiporhat, 
De ki az, ki szívet lánczra vet? 

Szállj kunyhóba és szállj palotába 

És ápold a honfi bánatát. 

Légy sugár, légy harmat, mely virágnak 

Késő őszig éltet, enyhet ád. 

A bánatnak is vagyon virága 
S néha öröm-magvakat terem: 
Hogy magadhoz méltókép örülhess, 

Érezd búdat, érezd, nemzetem! 

(i85o.) 

GERO BAN. 



,Miért sápadsz, miért reszketsz 
Édes feleségem ?' 
„Karod kemény, derekam fáj, 
Beteg vagyok férjem." 

Néz Gerö bán, hallgat Orzse. 
,Ily későn nem vártál?* 
„Kis fiamat virasztottam 
Szelíd holdvilágnál." 

,A szelid hold bűn tanuja, 
Nem enyém e gyermek!' 
S a gyermek sír anyja ötén, 
Mint a kit megvernek. 

És a bán kihúzza kardját, 
Kardja hosszan véres. 
,Édes rózsám, feleségem, 
Mondd: szived mit érez?' 

„Ember, ember félek tőled, ' 
Gyilkos, mit miveltél?" 
,Jó baráttal vírasztottam 
A szelid holdfénynél/ 

Orzse néz a véres kardra. 
Kedvesének vére; 
Egy eljátszott élet kínja 
Tolul tört szivére. 

S így sóhajt föl: „Fiatal lyány 
Ártatlan sziveddel, 
Oh ha nem szeretsz igazán, 
Pártádat ne tépd el!" _ 

És Gerö bán fájdalmában 
Ottan áll merőn még, 
Szeme könnyén együtt reszket 
Bosszú s édes emlék. 

,Szép, mint virág, csalfa mint hab, 
Csalfa szép az asszony: 
Ki szereti a virágot, 
Ne egyet szakaszszon !* 



— 6o — ' 

„Ne tépd el!" ,Ne egyet szakaszsz!' 
A szó is öldöklő. 
Villog a kard s mély sebekben 
Vérzik el mind kettő. 

,„Apám, anyám !'" sír a gyermek, 
De nem felel senki. 
„Ne tépd el!" ,Ne egyet szakaszsz!' 
Csak a viszhang zengi. 

(i85o.) 

EMLÉK. 



Vissza-visszagondolok rád 
Sokszor bűnös angyalom! 
S lelkemen, mint tó hulláma, 
Ha vihar jő éjtszakára, 
Megmozdul a fájdalom. 

Gyermekhittel, ifjú szívvel 
Szerettelek tégedet; 
Annyi vágygyal, félelemmel, 
Annyi búval, szerelemmel 
A szív csak egyszer szeret. 

Fényes vigalmak zajába 
Temeted el álmaim, 
S büszke öröm érzésében 
Tapodtál nyíló reményem 
Széttépett virágain. 

Egyedül, egyedül vagyok, 
Kivel legyek boldog már? 
Szívem vén új csalódásra, 
S eltemetett ifjúsága 
Szebb jövendőt sírba zár. 

Vajha még könyezni tudnék, 

Megsiratni tégedet, 

S csak egy perczig emlékednél 

Érezhetném, hogy szerettél, 

S megáldhatnám nevedet! 

(i85o.) 

EMLÉKSZEL-É 



Emlékszel- é a pillanatra, 
Jut-é eszedbe néha még? 
A földön virágok tavaszsza, 
Fölötte fényes, tiszta ég. 
Az elhunyó nap végsugára 
Reszket a csöndes tóvizen; 
Körülünk ingó lombok árnya, 
Szivünkben első szerelem. 



Nyíló kelyhen pillangó alszik, 
Elnyugodt fészkén a madár, 
Csak yízesés morajjá hallszik 
S a szellő, mely suttogva jár. 

Bólingat már az álmos erdő, 
A bérczen estcsillag ragyog, 
A völgy oly illatot lehellö, 
Szívünk oly hö vágyban dobog. 



Azóta több tavasz virága 
Virult a völgyben s hervadott, 
De hosszú ösz a szív világa, 
Felhők takarják a napot; % 

S ha olykor az est csillagában 
Fölreszket az emlékezet, 
Csak azt jelenti, hogy már éj van 
A félig meghalt föld felett. 



El-eljárok a tó partjához 

Az őszi csöndes alkonyon, 

S melyet már semmi vissza nem hoz, 

Szüm ifjúságát siratom; 

S irigylem a pillangó sorsát, 

Mely ha átéli a tavaszt, 

Hulló virág takarja sírj4t, 

S fölötte szerelem viraszt. * 

Bolygó felhők a hamvas égen, 
Bágyadt fény, dértitött virány, 
Száraz lombok sóhajtó szélben, 
Borongó köd a bérez fokán: 
Ugy illenek hozzám e képek, 
Mintegy lelkem darabjai; 
Nézek reájok, hosszan nézek 
S ugy el tudok borongani. 

(i85o.) 

SZÜRETI LAKOMÁN. 



Hegyen a köd fehér-kéken 
Napsugár csókjába vész, 
Diófán, a hegy tövében, 
Víg madárka fütyörész. 
Csak viszhang a víg madárdal, 
Nincs virág, a lomb lehull; 
De bár minden hervad, elhal, 
Szüret zajlik, kedv virul. 

Vajha őszén napjainknak, 
Midőn talló, száraz ág, 
Mit legtöbbször hátra hagynak, 
Szerelem és ifjúság: 
Hangzanék egy-egy vig ének, 
Sütne nyájas napsugár, 
S termésén a kedv tövének 
Megcsendülne a pohár! 

(i85o.) 

HONVAGY. 



Mi vonja a fecskét keletre, 
Túl bérczeken, tenger fölött? 
Mit elhagyott volt régi fészke, 
És az emlék, mely véle jött. 

Mi bántja ész'kon a virágot, . 
Mely déli tájt virulva nő? 
A föld, mit hóval fedve látott, 
S a mit beszív, a levegő. 

Mi az ott a távol ködébe', 
Oh mi az ott kelet felé? 
A hervadó virág búm képe, 
S a szálló fecske vágyamé. 

(i85i.) 

ÚTI EMLÉK. 



Elindulánk, bizony már ideje, 

Oly fárasztó a búcsú pillanatja, 

Mellettem ül egy ifjú szép leány, 

Nem úri hölgy s nincs véle édes anyja; 

A városon parasztleánynak híjják, 

Mint engemet faluhelyt úrfinak. 

Az ostor pattog és mint menyegzőre 

Szilaj -vigan vágtatnak a lovak. 

,Szép utunk lesz, — így szólék nyájasan — 

Tavaszi est, a nap im lemenőben.* 

A lyány nem szól, de úgy sír úgy zokog, 

S el-elfordul szegény, szégyenli tőlem. 

Immár a végső ház előtt megyünk el, 

A jegenyék búcsúra ingának. 

Az ostor pattog és mint menyegzőre 

Szilaj -vigan vágtatnak a lovak. 

„Oh ifjú űr, engem megöl a bú." 

,Ej, ej milyen bohó vagy kis babácskám!' 

„A faluban egy jó legény szeret, 

Oh istenem, ha még egyszer láthatnám !" 

És újra sír és vissza-visszanéz még, 

A falunak tornyát láthatni csak. 

Az ostor pattog és mint menyegzőre 

Szilaj-vigan vágtatnak a lovak. 

,Ne sirj babám, hisz majdan vissza jösz, 
S ő várni fog rád híven emlékezvén/ 
„Oh ifjú úr! . . . ,Oh szép menyasszonyom, 
Hogy' tánczolunk a hü pár menyegzöjén.' 
Egyet sóhajtott, kétszer elpirúla. 
Zöld erdőben galambok szállanak .... 
Az ostor pattog és mint menyegzőre 
Szilaj-vigan vágtatnak a lovak. 

Vállamra hajtja fáradtan fejét, 
Vigasztalom, mintha testvére volnék; 
Elszenderül, hullámzik kebele, 
S arczán reményben játszó édes emlék. 
A nyugvó nap, mint búcsúzó szerelmes 
Csókokat hint a völgy viráginak. 
Az ostor pattog és mint menyegzőre 
Szilaj-vigan vágtatnak a lovak. 

c 

Ott virrasztok és úgy irigyelem, 

Kiről a lyánka álmodik ölemben. 

Haj hol a sziv, mely érettem dobog! 

Itt nem sirattak, ott nem várnak engem. 

És kél a hold törődött felhők alján, 

Elbúsitnak e méla sugarak .... 

Az ostor pattog és mint menyegzőre 

Szilaj-vigan vágtatnak a lovak. 

(i85i.) 

ERDÉLY HATÁRÁN. 



Elzavart falucskák 
Kéklő hegyek alján, 
Madárfütty az erdőn, 
Vízomlás a sziklán! 

Érzem levegődet. 
Megállok a bérczen, 
Erdély, szegény Erdély, 
Édes szülőföldem! 

S leborulok sirva, 
Mint a vándor gyermek, 
Ki édes anyjának 
Sirhalmán pihen meg. 
(i85i.) 

SZÜLŐFÖLDEMEN. 



Bérezek, erdők szomorú hazája, 
Mi von hozzád, mi von engemet? 
Könybe lábad a szemem pillája 
S ajkamon sóhaj a felelet. 
Fájdalom von engemet te hozzád, 
Legerősebb a lánczok között; 
Hadd csókoljam halovány szép orczád, 
Hadd érezzék búban örömöt. 



Itt születtem, bérczeid növeltek, 
Erdő és viz-zúgás ringatott, 
Jó kedvemnek viszhangid feleltek; 
Termő földed kenyeret adott. 
A te völgyed, a Szamos vidéke, 
Virág nyílott egykor ott nekem, 
Tükrén játszik multam szép emléke, 
Zúgásában sír a szerelem. 

Szent földedben nyúgosznak szüléim 
S érted halva annyi hü barát; 
Fájdalmadba temetvék reményim, 
A minőket sorsunk egyszer ád. 
Fájdalmadban az enyémet érzem, . 
Egyben kettőt, nincs számunkra ír, 
Bérczeidet sirhalmoknak nézem, 
Melyik is nem köztök egy-egy sír? 



Mégis szép vagy, ennyi változásban, 

A természet hozzád hü maradt, 

Rajtad most is annyi régi báj van, 

Mennyi új seb bájaid alatt. 

A tavasz rád ezer koszorút füz, 

Bérczeidet kék ég öleli, 

Zúg a fenyves, a patak folyót üz, 

S tájaid mosolyját rengeti. 



Szép vagy Erdély, szép és szerencsétlen, 
Koporsóban mosolygó halott, 
S én szeretlek hőbben és hívebben, 
Mint valaha szívem tudhatott. 

Ujabb bájad lett talán a bánat, 
Avagy érzőbb most az én szivem? 
Mert a búból néha szentség támad 
S tisztul a sziv szenvedésiben. 



Mit tudom? Elég ha érzem itt bent, 

Van valamim, nem vagyok szegény, 

Bár tebenned elvesztettem mindent, 

Szent fájdalmad örökre enyém. 

S jobb napodban, mely hü viszhangod volt, 

Hogy sirasson, megmaradt dalom: 

Minden, minden elveszett és megholt, — 

El nem veszhet, él a fájdalom! 

(i85i.) 

GYERMEKKORI BARÁTNŐMHÖZ. 



Gyermek valál, még gyermek voltam én is, 
Most hajadon vagy, komoly ifjú én, 
Úgy nézzük egymást mint két ismeretlen, 
Bár hd az emlék mind kettőnk szivén. 
A gyermekkor virágporát, derűjét 
Idó és élet elrabolta rég; 
Akkor csak sirni, mosolyogni tudtunk 
És néni tanúltunk haj! szenvedni még. 

Ha évek múlva majdan újra látlak, • 
Te nő leszesz már s fáradt férfi én, 
Tán egymást újra meg nem ismerhetjük, 
Bár hü az emlék mind kettőnk szivén. 
Az ifjúság verőfényét, viharját . 
Idő és élet elrabolta rég; 
Ha mondhatnók: szenvedni megtanultunk, 
De tudunk sirni, mosolyogni még. 

(i85i!) 

OTTHQN. 



Járok alá s fel az utczán, 
Itt-ott alig ismernek rám, 
Csak úgy bámul, ki megismer . . . 
Hogy' megváltozik az ember! 

Áll az ajtó, áll az ablak, 
De benn idegenek laknak, 
Avagy ház és udvar puszta, 
Tudja isten hol a gazda! 

Nem jó helyen járok talán? 
Milyen nagy lett ez a kis lyány, 
Irul-pirul s nem ölel meg, 
Nem is csoda, már nem gyermek. 

A hegedű a korcsmából 
Ki-kiszól, de az is gyászol, 
Ezelőtt még, — hej azóta 
Szomorúbb a magyar nóta! 

Én istenem mit vétettem, 
Hogy itthon idegen lettem? 
Tovább megyek, meg-megállok, 
Mindent másképen találok. 

Csak a harang beszél hozzám, 

Szomorúan régi hangján, 

Megújul, fáj minden emlék, 

Mintha temetésre mennék. 

(i85i.) 

ESKÜVŐ ELŐTT. 



Kertjében nászkoszorúnak 
Virágot szed a leány, 
Mellette egy ifjú áll meg, 
Szomorú és halovány. 
Indul a lyány s nem mozdulhat 
És az ifjú nézi hosszan; 
Mennyi kéj és mennyi bánat 
Férhet meg egy pillanatban. 

„Szedj virágot és fáradj el 
És pihenj meg keblemen, 
És ne szólj, ne, hadd beszéljen 
Szó nélkül a szerelem. 
Emlékszel-e? Én e percznek 
Édes kéjét újra élem, 
Mint dajka síró gyermekkel, 
Boldog emlék játszik vélem. 

Volt és elmúlt, bár feledni 
Tudnám, mint te esküdet, 
Oh de feldúlt ifjúságom, 
Hogy feledjem? Nem lehet. 
E koszorú ott kezedben 
Reményeim sírján nőtt fel, 
Mely fölött szerelmem virraszt 
A csalódás keresztjével." 



A lyány hallgat, nem tekint föl, 
Mint liliom halványul, 
A nászkoszorú virága 
Megreszket és alá hull. 
És az ifjú nézi hosszan, 
Mintha szíve fájdalmára 
Még egy szót, még egy pillantást 
Bírni vágynék utoljára. 



„Ne kivánd, hogy megáldjalak, 
Nem hallgatja meg az ég. 
Átkozni nem átkozhatlak, 
Fáj a gondolat is még. 

Lelkem átok és áldás közt, — 
Mint viharban a tört sajka, 
Csak a hullám és szélvész zúg, 
Néma a haldokló ajka. 



Majd ha fájni fog az élet, 
Kincs és fény nem boldogít, 
És szived, kit meg nem csalhatsz, 
Visszakéri jogait: 
Eljövök, hogy megbocsássak, 
Vajha ez meggyógyíthatna! 
De a ki eladta szívét, 
Nem virrad több boldog napra." 

(i85i.) 

MI HALLIK AZ ERDŐN. 



Az erdőben örök hang szól 
Mély és titkos fájdalomról. 
Tudod-e, hogy korán reggel 
Olyan búsan mi sóhajt fel? 
Érted-e a lombok nyelvét. 
Bujdosó szellők szerelmét? 
Érzed-e a víz siralmát, 
Mely a sziklán töri habját? 
Hallod-e a búgó hangot, 
Bújában a vad-galambot? 
Nem vetted-e néha észre, 
Hogy a lég mint beszél félre? 
Mélán suttog, vigan füttyent, 
Mormol, felsí, búsul, örvend, 
Most panaszolj majd vigasztal, 
Itt vad átok, ott édes dal. 
És e csengő-bongó hangok, 
Mintha tüz van, a harangok 

Gyulai P. költeményei. " 

Egymás ellen búval telnek, 
Összevesznek, feleselnek, 
Míg haf aggal jö a szélvész, 
Zúg az erdó s minden elvész. 

Tudod-e, ha az éj csendes, 
Nem - hallik a legkisebb nesz, 
Minden alszik, hallgat mélyen, 
Mi nem alszik, mi van ébren? 
Mi az mégis, mi megszólal, 
Lassu-mélyen fájdalommal? 
Nem beszél és még se' hallgat, 
Nyugszik s nem talál nyugalmat; 
Mintha siratná, mit vesztett, 
Mégis újra vágyba' reszket. 
Mintha majd a hold sugara 
Szelid álmot küldne rája 
S a mint lágy szellő ringatja, 
Alunnék egy pillanatra, 
És beszélne álma közben, 
A mi eddig rejtve volt benn, 
Mint a Sellő, bűvös hangon, 
Mely igéz fáj, üldöz és von, 
Melyben együtt zendül, érez, 
A mi kínos, a mi édes, 
S mely a mint erősben árad, 

Sír a kéj, mosolyg a bánat. 
Melyre szó és eszme nincsen, 
Csak egy érzés benn a szívben 

Most felhangzott újra elhalt, 

Hallod-e a csalogánydalt!? 

(i85i.) 

ÉJI SÉTA. 



Nem alhatom. Ki is alhatik 
Ily világos nyári éjtszakán? 
Indulok mint gazdátlan ladik, 
Isten tudja, csillagok után. 

Oh mi szép e hallgató liget, 
Fűben, fában, légben szerelem! 
Ha édes hang súgná nevemet, 
Ha egy szép lyány ülne itt velem! 

Fent virraszt a. kopasz hegytető, 
Kis falucska alszik ott alant. 
Mért nem vár ott rám egy ifjú nö, 
Mért nem csábít veszély és kaland? 

És bolyongok Tolnán-Baranyán, 

Elfáradok mondhatatlanúl; 

Gúnyosan néz fent a hold reám 

S úgy kaczag, hogy csillag könnye hull. 

(i85i.) 

A BUJDOSÓ. 



,Szelek szárnyán járó, 
Édes lovam Ráró! 
Előtted van az út, 
Ne vár9 a sarkantyút, 
Csak előre, sebesebben, 
S a világból vígy ki engem!* 

„Ej ej édes gazdám, 
Ne haragudjál rám! 
Azért megyek lassan, 
Hogy itt megnyughassam, 
Az út mellett, a csárdánál, 
Hátha inni befordulnál!" 

Nem felel a vitéz, 
Mindig csak hátra néz, 
Törülgeti képét, 
Verítékét, vérét: 
,Mint a vadat űznek engem, 
Csak előre, sebesebben V 

„Ne szólj, édes gazdám, 
Ilyen búsan, hozzám, 
* Ereszsz, hadd forduljak 
Ennek a falunak, 
A hol az a kis lyány lakik, 
Mulatoznánk ott hajnalig." 

Nem felel a vitéz, 

Szomorún oda- néz, 

De semmit sem láthat, 

Szeme könybe lábad. 

, Látlak-e még, vagy soha sem 

Csak előre, sebesebben V 

„Jaj én édes gazdám, 
Vissza-fordulhatnám ! 
Éjtszaka van immár, 
Édes anyád rég vár ; 
Nekem szénát, abrakot ád, 
Neked jó szót, jó vacsorát." 

Nem felel a vitéz, 
Föl a magasba néz. 
Csillag nincs az égen, 

Csak fölleg, sötéten: 

,Édes anyám rie várj engem 

Csak előre, sebesebben !' 



Ekkor a hü állat 
Neki búsul, vágtat, 
Veszett haragjába' 
Szikrákat hány lába. 
A szélvész sem érte utói, 
Ki is ment tán a világból. 

(i85i.) 

EGY FIATAL LEÁNYRA. 



Piros arczod fris rózsáin 
Mosolyt hint a fehér jázmin; 
Szép a rózsa, szép a jázmin, 
Oh de szebb a liliom, 
Mely mint legszebb szűzi párta 
Nyílik fent a homlokon. 

Nézlek némán, nézlek hosszan 
És óhajtom gondolatban: 
Vaj midőn egy csókra hervad 
Homlokodnak liljoma, 
Arczodon a rózsa s jázmin 
Még szebben virítana. 

(i85i.) 

GÉZA ÚRFI. 



Géza úrfi lovagolna, 

Azaz hogyha lova volna, 

De ha ló nincs, van egy pálcza, 

Kapja magát s felúl rája. 

Most már sarkantyúja nincsen, 
Ej dehogy nincs, ád az isten, 
Ott a kréta, rajzol egy párt, 
Ha eltörik sem vall nagy kárt. 

Korbácsa is van e mellett 
Kenderből hogy jobb se' kellett, 
Jó hajlós vessző a nyele, 
Csak úgy csattint-pattint vele. 

Gyi Fakó! vágtatva megyén, 
Ttiskén-bokron, völgyön-hegyen ; 
De ez már nem tréfa-dolog, 
Félre álljon a ki gyalog! 

(i85i.) 

TRAGÉDIA. 



Mért nem lehetünk egymáséi? 
E gondolat úgy fáj nekem. 
Csak egy rövid nap bírhatnálak, 
Od'adnám egész életem. 

A sors elitélt bűneinkért, — 
Meglásd ebből tragédia lesz; 
Végén a hös, tudom, megörül, 
Ha addig máskép el nem vesz. 

Családod régi, fényes, gazdag, 
Neved minden betűje kincs, 
De van még ennél nagyobb bűnöd, 
Szeretni nem tudsz, szíved nincs. 

Az én bűnöm már épen szörnyű, 
Nem Örököltem fényt, nevet; 
Mit csinálnál egy szegény szívvel, 
Mely csak szenved, mely csak szeret? 

(i85i.) 

PÓKAINÉ. 



Emelkedik a nap már a hegyek fölé .... 
Kelj föl párnáidról özvegy Pókainé! 
Tárogató harsan, tenger nép az útczán: 
Szent-páli csatából jő Báthori István. 

Fölkel és kitekint, semmit nem hall, nem lát, 
Csak csörgő lánczok közt két szerelmes fiát, 
És csak annyit mondhat, több ereje nincsen: 
,Báthori, Báthori, verjen meg az isten!' 

A két íiu hallgat, az ablakra fölnéz: 
Büszke szabad homlok, sebzett arcz, békós kéz, 
Köny, sóhaj, fájdalom, minden eltemetve, 
Hogy a* kísérőknek ne telhessék kedve. 

,Ti fiaim vagytok, anyátok vagyok én! 
— Kiált Pókainé föleszmélve büszkén — 
Ové a győzelem, miénk a becsület, 
Oh de hogy lássalak vérpadon titeket !* 

Jár-kel öntudatlan, fátyolt vet magára, 
Fekete a fátyol, jól illik arczára, 
Gyűrűt és nyaklánczot, minden ékszert elhányt, 
Csak szemén szikrázott drága nehéz gyémánt. 

,Nagyságos fejdelem — és elcsuklott szava — 
Elitélt fiáért könyörög az anya. 
Én könyörgök, nézz rám, én, a ki gyűlöllek; 
Térdelek mint szolga, sírok mint a gyermek/ 

Trónján ül Báthori, Erdély fejedelme, 
Szivében aluszik irgalmas kegyelme, 
De haragja ébren, boszuja szomjú még, 
Büszke homlokáról oda van a fönség. 

• 

„lm itélt közöttünk isten sújtó karja, 
A pártütő hadat sírhalom takarja; 
Gyáván, nyomorúltan fut Békessi Gáspár, 
Fiaidra pallos, reád gyalázat vár." 

,Gyalázat én reám, Békessire átok, 
Én szívből gyűlöllek, ö trónodra vágyott. 
Fiaim a székely szabadságért küzdtek, 
Vitéz fiaimnak, bocsáss, kegyelmezz meg!* 

Nem felel Báthori, indulattal kél fel, 
Inti Pókainét s kimutat kezével. 
Bitófák állanak sürún ott a téren, 
Székelyek függenek rajtok harmincznégyen. 

„Pártütés a székely híres szabadsága, 
Elfeledte: székely támad, székely bánja! 
Nem vagyok festett kép, nem leszek gyermekbáb, 
Fejedelemmé tön isten s Erdélyország." 

,Verjen meg hát isten, támadjon Erdély fel!* 
Kiált Pókainé s többé nem sír, térdel, 
Nagy fájdalma lelkén nagyobb elszánást szül, 
Elfordul kevélyen és távozni készül. 

„Megállj !" szól Báthori s arcza rettentő lesz. 
Megáll és leborul: , Kegyelmezz, kegyelmezz!' 
„Egyiknek kegyelem, a másik haljon meg. 
Válaszd ki a melyik kedvesebb szivednek." 

Kegyetlen kegyelem, fájóbb öröm búnál, 
Oh Báthori látszik, hogy atya nem voltál! 
Szegény Pókainé, mint egy tébolyodott, 
A börtönbe rohant s fiaira omlott. - 

,Hol vagy János, Péter? Hisz mind kettő él még. 
Melyitök kedvesebb? — Oh irgalmas szent ég! 
Melyiket szeressem? .... Szóljatok igazán!' 
Fiai zokognak: „Anyám, édesanyám!" 

Csöndes lett a börtön, csak sírás hallatott, 
A bús atyafiak elhozták a papot; 
Villog már a ,pallos, belépett a hóhér ; 
Porkolábtól rabot, anyától fiút kér. 

Felsóhajt most Péter: „Én ifiabb vagyok, 
Kedves bátyám, érted szivesen meghalok!" 
Többet is mondana, de nem tud mondani, 
Mintha még eszébe jutott vón' valami. 

És felel rá bátyja: „Oh neked mátkád van, 
Neked élni kell még, hosszan, boldogságban; 
Lásd én úgy maradtam mint szedett szölöág, 
Az én mátkám meghalt: a székely szabadság." 

„Haljunk mind a ketten!" egymást átölelik, 
Anyjoknak kebelén nyugosznak fejeik, 
Anyjok tébolyodva kiáltja szüntelen: 
,Melyiket szeretem, melyiket szeretem !' 

Csöndes lett a börtön, csak sírás hallátott, 
Az anya, a fiu, a pap imádkozott, 
Villog már a pallos, előbb lép a hóhér: 
Porkolábtól rabot, anyától fiút kér. 

,Nincs, nincs, nincs! csak egy van, csak egy, 

egyetlenegy !' 
Sikolt Pókainé és szive megreped. 
Péter átölelve tartja és nem látja, 
Hogy' suhan ki gyorsan a hóhérral bátyja. 

„Hol van János bátyám, hol van? Mondjátok meg!" 
A bűs atyafiak könyekkel felelnek. 
Kiáltás hangzik fel a vérpad lépcsején: 
„Temess anyám mellé s élj boldogul öcsém!" 

(i85i.) 

v RAJTAM NE CSODÁLKOZZATOK. 



Rajtam ne csodálkozzatok, 
Gyermek lettem, gyermek vagyok, 
A szerelem, a szerelem, 
A szerelem játszik velem. 

Járok tarka lepke után, 
Tarka lepke vagy te kis lyány, 
Meglebbented fényes szárnyad, 
Hogy ne futnék te utánad ! 

Hol a madár is elfárad, 
Épitem a tündér-várat, 
Vágtat hintóm szárnyas lova, 
Királynénak viszlek oda. 

Könnyen sírok, nagyon könnyen, 
Ez a világ boszant engem, 
De bánatom a milyen nagy, 
Te épen oly hü dajkám vagy. 

Megcsókolsz és magadhoz vészsz, 
Könnyem mindjárt mosolyba vész, 
Szép. mese, dal minden szavad, 
Megvidámít, el is ringat. 

Már én gyermeknek maradok, 
Úgy is csak a gyermek boldog, 
A szerelem, a szerelem 
Játszadozzék sírig velem. 

(i85i.) 



Gyulai P. költeményei. 

FÁRADT VAGYOK 



Fáradt vagyok mint az üldözött vad, 
Lelkem szomjú, mint a mező nyáron ; 
Bájaidnak verőfénye éget, 
Szerelemtől vérzik ifjúságom! 

Hagyj pihenni fürteid árnyában, 
, Sebeimből karjaid gyógyítnak, 
Enyhíts csókod drága balzsamával, 
S édes álmát hozd meg hajnalomnak. 

Nem érzed-e a tavasz bubáját? 
Reszket a lég, szédül a pillangó, 
Egyik virág a másikhoz hajlik, 
S mint a hő csók csattog a madárszó. 

Ne tagadd el, a mit szíved érez, 
Hogy lehetnél csak te érzéketlen? 
Feledd el az emberek világát, 
Isten szól az örök természetben! 

(i85i.) 

SZÜRETEN. 



Sztiret-e ez vagy talán tor? 
Hallgatunk, pedig fogy a bor, 
És sóhajtunk, mint körültünk 
A süvöltő őszi szél; 
Jól illik, hogy ide ültünk, 
Hull reánk a falevél. 



Hajdanában nem így volt ez, 
Hün megmondja, bárkit kérdezz: 
Pezsgett a szív, szólott a hegy, 
Millyén vígan, mily nagyqjr! 
A hegy hallgat, a szív szenved, 
1 A lőpor meg elfogyott. 



Komoran ül a vén gazda, 
Nincs már többé vidám napja. 
Rajta még a régi mente, 

7* 

Régi kedve nincs sehol, 
Ajkán egy-egy teremtette, 
De sem tréfa, sem mosoly. 

Rá-rá húznak a czigányok, 
De a tánczhoz senki sem fog. 
Elindulnak, tovább lépnek, 
Elhal a hang szomoran ; 
Ifjúsága a vidéknek 
Hol és hol nem — oda van. 

Fa alatt, a dombok alján, 
Ul, mereng egy fiatal lyány. 
Szeméből könnyet törül ki, 
Már rég menyasszony szegény, 
De sirját sem tudja senki, 
Hol nyugszik a vőlegény. 

Az unalom egymáshoz üz, 
Leülünk, hol lobog a tűz, 
És beszélünk a multakról, 
A szó gyakran megreked .... 
Lelkünk hosszan el-elgondol 
És felszítjuk a tüzet. 

Köd a völgyben, éj a bérczen, 
Már a tűz is alvófélben. 
Halvány hold és sötét árnyak 
A felhők közt oda fenn .... 
A halottak fel-feljárnak, 
Sok a sír a völgyeken. 
(.85 1'} 

ÉJJEL. 



Mily boldog, ki alunni tud, 
S nem virraszt éjnek idején! 
Ha fáradt, nyugalomra jut, 
S mosolyog álmán a remény. 
Reggel kezd újabb életet, 
S mért ne végezné csalódáson? 
Oh jer virasztó lelkemet 
Ringasd, altasd el édes álom ! 



Lenyugodtak már mindenütt, 
E nagy csend ollyan rémitö. 
A sziv mint bomlott óra üt, 
És Összefoly múlt és jövő, 
S mint éjfélkor sírok felett 
Kisértet kél föl haloványon . 
Oh jer virasztó lelkemet 
Ringasd, altasd el édes álom! 

A párna nyom, gondtól hevül, 
Fejem nyugalmát nem leli; 
Más is viraszthat és örül, 
Tán menyasszonyát öleli, 
Vagy bprba bút, gondot temet, 
Víg dal hangzik föl az utczákon 
Óh jer virasztó lelkemet 
Ringasd, altasd el édes álom! 



A gyertya hamvadón lobog, 
Szemem, világán, ejmerül, 
Mely lángján majdan égni fog, 
Éjpille röpkedi körül. 
Hiú vágy martaléka lett, 
lm benne éltem képét látom . 
Oh jer virasztó lelkemet 
Ringasd, altasd el édes álom! 



Szél zúg, süvölt az ablakon, 
Egy hangnak száz viszhangja kel; 
Félöntudatlan hallgatom, , 
Ajkam kérdezget és felel. 

Mi hangzavar? Ez nyög, nevet, 
Amaz kaczag, felbúg harsányon . . . . 
Oh jer virasztó lelkemet 
Ringasd, altasd el édes álom! 



Már hold és csillag sápadoz, 
Ne ébredj oh még szűz korány! 
Uj nap ó fáradalmihoz 
Ne üzz fárasztóbb éj után. 
Vagy jöj, hozz fényt és meleget, 
Enyhüljek egy meleg^sugáron . . . 
Oh jer virasztó lelkemet 
Ringasd, altasd el hajnal-álom! 

(i852.) 

A SZULOI HAZ. 



Ez a város, ez a ház, ez. a kert 
Egykor engem mind igen jól ismert! 
Itt születtem, itt nevelt föl anyám, 
Édes hangját mintha még hallanám, 
Mintha látnám ott magában ülve, 
Özvegyi gyász bújába merülve. 

Kis hugómmai itt futkostam, játszám, 
Milyen szép volt, hogyan mosolygott rám! 
S mit körűibe szemem csak meglátott, 
Szedtem neki gyümölcsöt, virágot, 
S boszus apám ha megdorgált érte, 
Velem együtt zokogott szegényke. 

Mint madárnak fészkem volt ez a fa, 
Oh mi sokszor pihentem alatta, 
S olvasgattam egy nagy képes könyvben. 
Ez a szellő, mely arczomra lebben, 
E rezgő fény most is még a régi . . . 
Gyermeki kedv édes szép emléki ! 

Hova pusztult a nagy kályha innen? 
Mennyi boldog karácsont töltöttem, 
Mig künn zúgott, csattogott hó és szél, 
Karszékében, -vidám melegénél, 
S együtt látva az egész családot 
Szivemben is örömtűz szikrázott. 

Ez a küszöb! itten ölelt által 
Édes anyám reszkető karával, 
Mikor lelkem nyughatatlan vágya 
Űzve űzött ki a nagy világba, 
Itt sohajtá: látlak-e még vagy sem! 
S hogy ne lásson, úgy akarta isten. 

J6 emberek, bár e ház tiétek, 
Hogy nyugodjam benne, engedjétek! 
Multam kincsét, boldog gyermekségem' 
Nem vevétek meg az árverésen. 
E szobában, e kertben enyém még, 

A mit bírtam, minden drága emlék. 

(i852.) 

MEGNYUGVÁS. 



E földi lét nem siralom vidéke. 

Ki nem táplál reményt vagy szép emléket? 

Ki nem monda bár egyszer életébe': 

Boldog vagyok, oh szép vagy, szép vagy élet! 

Emlékezzünk, ha megszűntünk remélni, 

S reméljünk újra, hogy ha fáj a múlt. 

Sejtelmem súgja, csak az tudhat élni, 

Ki érezvén szenvedni megtanult. * 



Ne hagyj el engem, oh ne hagyj reménység, * 
Bár csalj meg sokszor, csalj meg mind örökké ! 
Szállj hozzám híven, gyakran hútlen emlék, 
Bár olvadozz fájdalmas égö könynyé. 
Jól esik tudnom, jól esik, hogy élek, 
Hogy nem vagyok még eleven halott, 
Hogy érez a szív, fencsapong a lélek, 
És az örömnek helye maradott. 

Öröm, mi vagy te? Tűnő perez varázsa, 
Már haldokolsz, habár alig születtél, 
De nincs ,oly kéz, mely sírod úgy megássa, 
Hogy föl ne támadj egy sugárka fénynél. 
Oh mégis van, örökre eltemetnek 
A gög, telhetlen vágy és gyűlölet, 
Avagy, "ha jösz, mint kisértet jelensz meg, 
Hogy elgyötörd az életunt szivet. 



Ritkán érezlek, nem vagy nálam otthon, 

Virágaid nem földemen teremnek, 

De hiszlek, a mig é N l csak egy barátom, 

S nem mondok búcsút dalnak, szerelemnek. 

Mig égen csillag, lombokon virág lesz, • 

Ábránd és álom az éj fátyolán, 

S marad fenn eszme, lelkesitni képes, 

S egy szál remény jövődben oh- hazám ! 



Időnk rohan és mindent visz magával, 
Mit bőkezűen egykor ránk pazarlott, 
A szív tavaszsza lassan-lassan elhal, 
Siratnunk kell a vesztett ifjúságot. 



— 109 — 

Szivemben is rohanó évek folytán 

A szenvedélyek lángja ellobog, 

S tán a nélkül, hogy a jelent bírhatnám, 

Remélni a jövőbe nem fogok. 



Legyen! csak oh maradjon egy-két emlék, 
Csak elmondhassam: nem éltem hiába, 
Pályámat tett és küzdelem jelölték 
S néhány édes perez múló boldogsága. 
Ugy haljak meg, mint nap midőn leszállott, 
És mosolyogva vissza- visszanéz, 
Megaranyoz még egyszer egy világot 

S a csillagos-kék éjtszakába vész. 

A TÁVOLBÓL. 



Már útnak indul gólya, fecske, 
Ha szállhatnék oly szabadon! 
Köddel borul reám az este 
És majd megöl az unalom. 
Egyetlen árva mulatságom, 
Hogy elsóhajtom nevedet, 
S álmomban néha arczod látom 
Haj mért nem lehetek veled! 



• • • • 



Ott ülnénk csöndes kis szobádban, 

S a míg süvöltöz kinn a szél, 

Beszélgetnénk a félhomályban, 

A hamvadó, tüz fényinél. 

És éreznéd minden szavamnál 

Szivem mily igazán szeret, 

És hallgatnád és mosolyognál .... 

Haj mért nem lehetek veled! 

Egyetlen mosoly szép szemedben 

Föléri a napsugarat, 

Pacsirta sem szól édesebben, 

Mint lelkemben a gondolat, 

Hogy jó kedvem leszögzett szárnyit 

Feloldád, itt a kikelet, 

Kebledre szaggatnám virágit .... 

Haj mért nem lehetek veled! 



Szememre nem jöhetne álom, 
Hajnalfény volna éjjelem; 
Legédesb álom a világon, 
Midőn viraszt a szerelem. 
Meg-megpihennél karjaimban, 
Vállamra hajtanád fejed, 
Megcsókolnálak öntudatlan . . 
Haj mért nem lehetek veled! 



Melletted mint enyelgő gyermek 
Mosolyog, játszik a remény, 
Dalolva pillangókat kerget, 
És koszorút hajit felém. 

S ha ébred egy-egy fájó emlék, 
Csókodtól ittasul s feled. 
Oh örömemben sírni tudnék . 
Haj mért nem lehetek veled! 



• • • 



Ott múlatnék, mig szúnyadoznál, 
Mint álmos gyermek keblemen, 
Őrködném arany álmaidnál 
S elringatnálak csöndesen. 
Hallgatnám ajkad suttogását, 
Mely mind csak engem emleget. 
Még egy csók, még egy isten hozzád . 
Haj mért nem lehetek veled! 

(i852.) 

NEM VAGY TE LEGSZEBB 



Nem vagy te legszebb a világon, 
Tán oly szép sem, mint képzelem, 
De nékem érted szép az élet, 
És boldogság a szerelem. 

Mért lennél szebb, mért lennél legszebb? 
Hisz akkor nem volnál enyém; 
Csak szemed gyúlaszt, arczod bájol, 
Csak tégedet szeretlek én. 

A szép arcz, mint tavasz virága, 

Alig virul, hervadni kezd, 

Csak egy szépség van, mely sirig tart, 

Mit érzésünk másokra fest. 

Gyulai P. költeményei. " 

A FŐVÁROSBAN. 



Szép e nagy város, szeretem, csodálom, 
De mind hiába csüggök élvein, 
Meg-megszáll titkon egy borongó álom, 
S felkölti minden szent emlékeim'; 
S mint csónakot a hullámok dagálya, 
Akaratlan távol partokra vet, 
Lelkem szülőföldem vidékit járja 
És üdvözli a kedves bérczeket. 



Ti gúnymosolylyal gyermeknek neveztek, 
Csak mélyen érzek, ennyi az egész, 
E társaságot soh' sem szokhatom meg, 
Hol illem a szív s elmésség az ész. 
És a művészet, melyet úgy v imádok, 
Ezért mind nem nyújt kárpótlást nekem. 
Mi másnak áldás reám nézve átok, 
Szivemnek itt a kéj is idegen. 

Oh szülőföldem viruló határa 
S te kis fehér lak árnyas fák alatt, 
Hol engem a szeretet vön karára, 
S a barátság viselte gondomat: 
E palotáknak márvány Düszkesége 
Mint nem éri föl rozzant födeled'! 
Mély gyászban virraszt örömid emléke 
Szivemben, mely lemond, de nem feled. 



A mulatságok kábitó zajába' 
Ugy óhajtom csöndes estvéidet, 
El-elkerül az éjnek édes álma 
S csak szánalom, mit hajnalomra vet, 
S ha kitekintek néha unalommal, 
Kelet felé fényes csillag ragyog, 
Megcsendül mélán lelkemben a bús dal: 
„En is oda, oda való vagyok." 



E nőknél tán az angyalok sem szebbek, 

A kellem, izlés meg-megtántorit, 

De kedvesem csak tégedet szeretlek, 

Bár szégyent vállnak itten bájaid. 

Oh ha ki tudnám fejezni 
Midőn néha szivem örvend: 
Élni vágynék az öngyilkos 
S mosolyogva áldna istent; 
A szenvedő reménypárnán 
Álmodoznék s a szegény 
Tündér szigethez evezne 
Nyomorának tengerén. 



Oh ha ki tudnám fejezni 
Kéjét, kínját szerelmemnek: 
Mint a tengeren, hol mélység 
És magasság ölelkeznek ; 
A vihar fölvetne minden 
Gyöngyöt a szív mélyirül 
S kiderülne minden csillag 
Midőn a vész csöndesül. 



Oh ha ki tudnám fejezni 
Mindazt, a mit hazám szenvedt: 
Olthatatlan, győzhetetlen 
Lelkesülne ez a nemzet 

És a zsarnok, nem védhetné 
Szivét hármas érczpaizs, 
Félelmében, bánatában 
Reszketne is, sírna is. 



Vagyok egy uj Memnon szobra, 
Melyre napsugár soh'sem száll; 
Lettem régi Niobévá, 
Kinek kínja csak kővé vál', 
Egy sírkő — jaj, mennyi eszme, 
Mennyi érzés nyugszik ott, 
Rajta az sem lesz felírva: 

Szenvedett-e a halott! 

(i853.) 

VISZONTLÁTÁS. 



Ne csalj, ne csalj meg engemet, 

Mosolygó ég, meleg sugár, 

Ne csalj meg zöld lomb és virág 

S te elmaradt dalos madár! 

Nem vagy tavasz, nem vágy remény, 

Csak festék rajtad az élet-szin; 

Osz vagy te, az emlékezet, 

Mely élni vágysz a sírok szélin. 



Ne csald meg, szívem, magadat, 
Ne higy szavamnak, kedvesem! 
A régi dal viszhangjai 
Rezdülnek meg csak lelkemen; 
Csak a múlt hervadt mezején 
Szakitgatok egy-két virágot, 
S megolvadt dér, nem harmat az, 
Mi kelyheikben fölcsillámlott. 

Ha tudnálak szeretni még, 
Mint hajdan, — bár mély volt a seb 
Lehetne sorsom nyomorúbb 
Es szíved sokkal bűnösebb! 
Megáldanám a kínokat, 
Gyönyörrel nézném büszkeséged', 
S im porba tiprott homlokod 
Ugy megaláz, hogy szánlak téged. 



Nem vádollak, hogy megcsalál, 
Csak nem szerettél soha sem! 
De téged megcsalt, kit szeretsz, 
S érzed, mi kín a szerelem, 
Midőn a kit gyűlölni kell, 
Szeretjük hőbben és hívebben, 
És míg feledni nem tudunk, 
Remélnünk többé lehetetlen. 



Éreztem én is agykor ezt, 4 

Most már csöndes, nyugodt vagyok; 
Az éjben ott alább, alább 
Csak méla pásztortűz, lobog. 

Mégis, hogy újra láttalak, 
Mégis, hogy oly boldogtalan löl,. 
Mi hamvadoz, megéled, ég 
S pokollá gyúl gyötrelmeidtől. 



Oh jer, pihenj meg keblemen! 

Ott jól pihentél egykoron; 

Ha nincs szivemben szerelem, 

Maradt még annyi fájdalom, 

Hogy értsen, érezzen veled 

S megenyhítsen egy pillanatra. 

Nincs égnek, földnek balzsama, 

Mely bennünket meggyógyíthatna! 

(i853.) 

JÁROM ÉN IS A VILÁGOT . 



Járom én is a világot, 
S tanulom, hogy mi az élet, 
És minden nap Összetépek 
Egy-egy vágyat, reménységet. 
Mennyi mindent eltemettem, 
Millyen számos már a sir! 
Gyöngeségem néha értök 
Egy-egy dalt és könnyet sír. 



Elhangzik a végső dal is 
És a könny lassan fölszárad. 
Nem fog engem majd gyötörni 
Magasabb vágy, mélyebb bánat. 
Leszek józan, leszek boldog, 
Tudom e szó mit jelent: 
Megtagadni mi a szívben 
Örök, igaz, drága, szent. 

Ez tehát az élet titka, 
A boldogság tudománya? 
Az én szívem együgyű még, 
Az én szívem nagyon gyáva. 
Fél, remeg és föl-fóljajdul, 
Meg-megkérdi eszemet: 
Hogy* szeresse a kit gyűlöl, 
Hogy' gyűlölje kit szeret ? 



Visszakér hitet, küzdelmet, 
Almait és ifjú kedvét, 
S a szerelmet, bárha érte 
Ezer kín is szaggatná szét, 
S a miért oly híven küzdött, 
S őrizé szentség gyanánt, 
Büszkeségét, szabadságát 
Kéjben, kínban egyaránt. 



Gyáva szív, oh együgyű szív 
Maradj mindig, a ki voltál! 
Bár egész világ gúnyoljon, 
Bárha egyedül maradnál . . 

Ki szivét meg nem tagadja, 
Szenved és veszít sokat: 
Legfőbb kincsét el nem veszti, 
Tiszta, hű, igaz marad. 

(i853.) 

RÓSZ ALOM. 

Heine után. 



Ismét ifjú s vidám valék álmomban . . . 
Kis lak mosolygott a hegy oldalán, 
És az ösvényen le versenyt futottam 
S a versenytárs — kéz kézben — egy leány, 

Mily szép személyke! tengerzöld szemében 
A hableány bűvös mosolyja ül. 
Kis lábacskáin oly szilárdan, épen 
Áll, rajta báj erővel egyesül. 

Szavának hangja oly benső, őszinte, 
Elhiheted, hogy lelkét tárja ki, 
S minden, mit mond, okos, kedélyes szinte ; 
Egy rózsabimbó nyiló ajkai. 

Bennem kínjával nem a szenvedély gyúlt, 
Eszem' sem vesztém ábrándok mián, 
De mégis szívem csodásan ellágyult 
S titkon kezét reszketve csókolám. 

Majd — ugy híszesc — tzy H.iqic sz£kjsrz£L 
S atadTa mondát^ hangosad : —Marsi — 
És jöj velem, ; c; hem-r. rj^ll, b:^ 
Lehessek boldog s ~Árr?yyr* tt?-i te 



Hogy mit felelt rá, :~tcI illír- 
Nem hallhatám, nem tnic^ sch 
Szobámban újra kórágy cti fek^i: 
Már évek óta szenvedő, beteg. 

KESO VAGY. 



f , Miért kellett látnom téged, 
%. t^-d- V#?( Oh - mi vő t öt- engemet ? 

Újra fájni kezd az élet, 
Visszavágyom élni véled, 
Mi örökre elveszett. 



Avagy mért nem adta isten, 
Hogy régebben lássalak, 
Midőn fiatal szivemben 
Mély hitem, első szerelmem 
Vágyai lángoltanak. 



Még egy órát, még egy perczet 
Napjaidból szenvedély! 
Régi lángod', ifjú lelked', 
Mint azt egykor rám lehelted, 
Mondván: szeress, szenvedj, élj! 



12£ 

Még egy álmot és ne többet, 
Almot, mely hosszan hazud, 
Még egy hangot, melly elrenget, 
Még egy mámort, mely feledtet, 
Még egy kínt, mely ölni tud. 



Miért kellett látnom téged? 
Szeretlek, de érezem, 
Hogy csak egy eljátszott élet 
Emlékének kínja éget .... 
Hagyj el, hagyj el szerelem! 

(i853.) 



Gyulai P. költeményei. 

SETAL A LYÁNY 



Sétál a lyány, kinn a kertben sétál, 
Mint a madár, ide majd odább száll; 
Füvei fával elbeszél, elsuttog, — 
A ki szeret, istenem, beh boldog! 



Alig tudja, hogy lehajol, szakaszt 
Két virágot, kettőben egy tavaszt: 
Ez nefelejcs, az meg amott rózsa, 
Mintha csak a gondolatja volna. 



Rajtok a nap végsugára reszket . . . 
Oh hogy' várja, várja már az estet, 
A szép esti csillagot az égre, 
Szeretőjét dobogó keblére. 

(i853.) 

ŐSZSZEL. 



Hideg szél fú, hull az erdó levele, 

Beh szeretnék hullani én is vele, 

S mint az a mag, mely már földben aluszik, 

Elalunni, elalunni tavaszig! 

Elfeledném, hogy elhervadt idején, 
Ki sem nyílva, bimbajában a remény, 
Elfeledném, hogy már ösz lett életem, 
Nem melegít, búcsúzik a szerelem. 

S majd a mikor beköszönt a kikelet, 

S a hideg föld érzi már a meleget, 

Mint a bokor, mely új lombot, bimbót hajt, 

Fölébrednék, virágoznám én is majd. 

Haj de a szív csupán csak egy tavaszt él, 
Igazában egyszer szeret és remél, 
Azután csak másodvirág — érzem én — 
Mit hervadni csala ki az őszi fény. 

(i853.) 

A VÁNDOR FIU. 



Az útfélen vadalmafa, 
Vándor fiú ül alatta; 
Fáradt szegény, de hogy' is ne? 
A nap oly melegen süt le. 

Hazunnan együtt indult el 
A patakkal és szellővel, 
Mind a kettő véle van még, 
Hogy biztassák, engyhitgessék. 

Most is lassan elringatják, 
Szépen álmodozni hagyják, 
S mind csak arr,ól sugnak-bugnak, 
A mit immár otthon hagytak. 

Mit hagytak ott? szép vidéket, 
Istenfélő, jámbor népet, 
Kicsiny falut, magas tornyot, 
Mellette egy házat, lombot. 

Álmában újra otthon van; 
És megáll künn a pitvarban 
S úgy örvend, hogy a komondor 
Farkat csóvál, reá mormol. 

Kicsiny húga szólítja öt: 
„Hoztál nekem piros kendőt?" 
„Hoztam neked piros kendőt, 
Nem is egyet, hanem kettőt.** 

A vén cseléd csak elbámul, 

De a fiú hozzá járul. 

„Hogy van, mint ^van Sári néni ?" 

S alig győzik egymást nézni. 

Aztán belép a szobába, 
Borúi anyjának karjába. 
„Édes anyám!" „Édes fiam!" 
S úgy megsírnak-rínak szótlan. 

Még mind alszik és mosolyog, 
Szellő, patak még mind susog, 
S a mit dalol a madárka: 
Talán az ő édes álma. 

(i85 4 .) 

SZERETNÉLEK MÉG EGYSZER LÁTNI . 



Szeretnélek még egyszer látni 
A kertben, ott a fák alatt, 
Hallgatni édes csevegésed, 
Mint gyermek úgy örülni véled, 
Szakítva a virágokat. 



Szeretnélek még egyszer látni 
Homályos ószi délután, 
Kandallódnál a karosszéken, 
Ha mintegy elringatva, ébren 
Alszol s álmodva nézsz reám. 



Szeretnélek még egyszer látni, 
Midőn ugy várod jöttömet, 
Megismersz immár a távolból, 
S bár ajkad ollyan hidegen szól, 
Elárul néma örömed. 



— i35 — 



Szeretnélek még egyszer látni 
Szép csöndes nyári estvelen, 
Holdfénynél az akászok árnyán, 
Midőn fejed' keblemre hajtván, 
így suttogsz: még maradj velem! 



Szeretnélek még egyszer látni 
A vén udvarház csarnokán, 
S ha elhangzott az isten-hozzád, 
Még visszanézni utolszor rád 
S először sírni igazán. 



Szeretnélek még egyszer látni, 
Meggyógyítna egy pillanat. 
Mit szenvedtem, feledni tudnám, 
S még egyszer örömest feldúlnám 
Éretted ifjúságomat! 

(i85 4 .) 

HONFIBÚ. 



Az ifjúság megvénül bennem, 

Osz hervad éltem tavaszán; 

Hazámban nincs többé mit tennem, 

És Örülhetnem igazán. 

Mi múltjában szép és dicső volt, 

S jövőjében kétségbe ejt, 

Mi van és lesz, mi élt és megholt, 

Kiittam mint méregkehelyt. 



Még sem halál, csak haldoklás ez, 

Az élö bú éltetni tud; 

Szivem, szivem oh miért érzesz, 

Ha vágyad gúnyol és hazud?! 

Mi gyáva kin föllángolásod, 

Melv örömest áldozna vért, 

S magad' hijába téped, hányod, 

Dobogni vágynál s nincs miért. 



- i3 7 - 

Bort, bort! s hadd sírjon az a nóta, 
Mely azt siratja, a mit én, 
Úgy sem sírhattam a mióta 
Orúlni immár megszüném. 
Hadd sírjak és hadd vígadjak hát 
S mig azalatt megvénúlnék, 
Temess el — újra hallgatok rád — 
Remény, ki elhagysz, s biztatsz még! 

(1854.) 

PÁRBAJ ELŐTT. 



Ha az ember halálra vár, 
Magába tér, elmélyed: 
Mégis szomorú a halál, 
Mégis csak szép az élet. 
Hosszan szeretnék élni még, 
És mégis halni vágyom, 
Haj életem rósz tréfa volt, 
S az lesz holnap halálom. 



Ne sirass hú szolgám nagyon, 
Add el mi kévésem van, 
S igyál, a temetés után, 
Nagy áldomást nagy búdban. 
Otthon mérges nöd van, tudom, 
És szelid gazdád sem volt: 
Hadd felejtsd el azt, a ki él, 
Felejtsd el, a ki megholt. 

És barátidnak mit hagyandsz? 
Emléket szivbe irva, 
Mely kísért ékem útain 
És elkisér a sírba. 
Tudom soh'sem felednek el, 
S hol gyakran összejöttünk. 
Nem egyszer fogják mondani : 
Beh kár, hogy nincs közöttünk! 



Es kedvesednek mit hagyandsz? 
Ezer meg ezer áldást, 
Jól tette, hogy nem szeretett, 
S okosan választott mást. 
Szegényes nö lett volna s most 
Már özvegy, elhagyatva, — 
Hadd csókolom szép kis fiát, 
Nevelje isten nagyra! 



És jó húgodnak mit hagyandsz? 
Oh édes-kedves lyánykám! 
Hogy' fogsz maradni nélkülem 
Oly egyedül és árván. 

Soh'sem panaszlál, oh soha, 
Csak aggódtál érettem, 
Isten bocsássa, oly kevés, 
Mit éretted tehettem ! 



És nemzetednek mit hagyandsz? 
Ugy fáj, hogy épen semmit. 
Egy sírt, talán egy sírkövet, 
Majd írjatok rá ennyit: 
Hiven szerettem, a hazát, 
írtam többek közt kritikát, 
Soha sem ültem veszteg; 
Egy bősz poéta jött reám, 
Előbb versével, azután 
Meg a kezével ölt meg! 

(i855.) 

A SZÁMŰZÖTT. 



Bujdosik, bujdosik messze tengeren túl, 
Csak a bú szegődött hozzá útitársul ; 
Fáradtan lépeget, nézi a felleget 
Távol hazájábúl. 



„Fellegek, fellegek mi hírt hoztok nékem? 
írva a felelet rajtatok sötéten. 
Oh mivé kell lenned, nemzetem, hogy benned 
Reményem se légyen! 



Nincs a nagy világon veled senki rokon, 
Tapsolva örülnek elpusztulásodon; 
Megszűnt víg énekszó, hallatszik csak jaj s óh 
A te pusztáidon." 

Bujdosik, bujdosik messze tengeren túl, 
Csak a bú szegődött hozzá útitársul; 
A meddig elnézhet, nézi a fecskéket, 
És könye kicsordul. 

„Merre, merre szálltok boldog madárkáim? 
Ott fogtok repülni hazám szép rónáin, 
Köszöntsétek szépen, édes feleségem' 
S kicsiny fiacskáim' ! 

Oh az áldott lélek mennyit szenvedhetett! 
Van élet, a mely a halálnál több lehet .... 
Isten legyen veled, jaj mire növeled 
Szegény gyermekimet!" 

Bujdosik, bujdosik messze tengeren túl, 
Csak a bú szegődött hozzá útitársul; 
Hallgatja a szelet, mely a tenger felett 
Zivatarrá zordul. 

„Zúgjatok, zúgjatok felbőszült viharok, 
Testvértekké lettünk bujdosó magyarok, » 
Ránk is mint reátok, kimondva az átok: 
Meg ne nyughassatok! 

Vajha mint tinéktek, erőnk is lehetne, 
Csupán egy óráig, csak egy rövid perezre, 
Hadd vesznénk el aztán, mint boszuló villám 
Örökre, örökre!" 

(<855.) 

849. OKTÓBERÉBEN. 

Heine után. 



Elültek már a vad szelek, 
Elvégre ismét hosszú, mély csend; 
Germánia, a nagy gyerek, 
Ismét karácsonfának örvend. 



Családélet most a divat, 
Veszélyes vágyni még egyébre; 
Fészkéhez a födél alatt 
A béke-fecske visszatére. 



A hold elömlő sugarán 
Erdő, folyam alszik nyugodtan; 
Mi durran? Egy lövés? Talán 
Barátom' lőtték főbe ottan. 

Hogy elfogák, az együgyű 

Tán fegyvert tartott még kezében,. 

(Nem minden oly okos fejű, 

Hogy Flaccusként fusson merészen.) 

Még egy lövés. Tán ünnepély, 
Tüzjáték Goethe-ünnepélyre! 
Rakéták pattogása kél 
A rokkant Sonntag énekére. 

S Liszt Fránczi újra szerepel, 
Oh 'nem a magyar csatatéren, 
És véresen sem hulla el; * 
Orosz, horvát hagyí békében. 

Szegény magyar halálba dűl, 
Szabadság végső vára veszve; 
De Fránczi hös ott épen ül, 
Fogasra kardja felfüggesztve. 

Hös Fránczi él, s mint tisztes agg 
Magyar harczról mesélget majdan 
Csodákat unokáinak : 
| Hej, kardom igy meg igy forgattam! 

! Gyulai P. költeményei. IO 

Ugy megszűkül német ruhám, 
Nevét ha hallom a magyarnak, 
Érzések tengerárja hány, 
Lelkembe' trombiták rivallnak. 

És megcsendül a régi dal, 
Föléled hös mondánk varázsa, 
Kemény, szilaj -vad hangival 
A Nibelungok pusztulása. 

A pálya egy itt és amott, 
És im megújul monda, ének, 
Csupán csak a név változott, 
De ok a régi jó vitézek. 

S a végzet is ép' ugyanez, 
A zászlók mily büszkén lobognak! 
S a hös, mint rég, prédája lesz 
Az állati nyers hatalomnak. 

Söt, jó magyar, itt ellened 
Ökör medvével fogott össze; 
Ez mégis vígaszod lehet, 
Minket nem éffc ily szerencse. 



J 

Ezek lám jluiw Ir estiák, v U jm/ r r 
( Kik legyőztek Q^UífTl Jtusába', 
De farkasok, disznók, kutyák 
Ejtenek minket szolgaságba. 

Hah! mint ordit, röfög, ugat — 
Győzök szagát már ki nem állom, 
• ^ De pBfy elég ! — kiméld magad' 
Szegény költő a beteg ágyon. 

(i855.) 

B Ű C S U. 



Isten hozzád, édes hazám, 

Még egyszer! 

Isten hozzád utoljára, 

Isten hozzád ezerszer! 
• Búval hagylak, búdban hagylak. 

Nehezen : 
s Lesz-e kedvem, földerülsz-e 

Avagy immár soha sem? 



Idegen nép közt bolygók majd 

Egyedül, 

Honvágy búja, honfi búja 

Kettősen rám nehezül. 

Elbirom-é ezt a terhet 

Istenem? 

Köd homálylik hegyen-völgyön, 

Köd homálya lelkemen. 



— H9 — 

Ködbe sűlyedt, édes hazám, 

Határod, 

Isten hozzád, vándor fiad' 

Talán többé nem látod! 

De födjön bár külföld hantja, 

Távol sír, 

Lelkem híven hozzád tér meg, 

Veled örül, veled sír! 

(i855.) 

A MENYASSZONY. 



Vőlegényét sírba tették, 
Ifjú kedvét eltemették, 
Gyász cuhában, arcza halvány, 
Élő bánat lett a hü lyány. 
Ha a nap már lemenőben, 
Ott bolyong a temetőben, 
Rá borul egy kedves dombra, 
S tört szivének könnyét ontja. 
Gyepes hantján az új sírnak 
Ibolyácskák nőnek, nyílnak, 
Szellő lendül, fü meghajlik, 
Halk sohajjok hallik, hallik, 
Mintha súgnák a sír titkát, 
Vőlegénye hívó hangját. 
És a bús lyány, leszakasztja, 
Rajtok könnye rengedez, 
S a mint bokrétába fűzi, 
Dobogó keblére tűzi, 



i 

4 ' 

Megenyhül nehéz bánatja, 

Méla, csendes, nyugodt lesz. 

És elalszik nyoszolyáján, 

Kebelén még a virág, 

A szerelem mosolyg álmán, 

Nem e föld, egy más világ. 

És a mint a virág hervad, 

Édesebben álmodik, 

O is hervad, véle hervad 

És elhervad hajnalig. 

(i856.) 

KÜLFÖLDÖN. 



Jaj mit hallok, magyar nótát, istenem! 
Könybe borul, könybe lábad a szemem. 
Nem hallottam a mióta bujdosom, 
A mióta idegen föld a honom. 



Beh szomorú, beh jól esik, istenem! 
Ugy elbúsul, úgy megkönnyül a szivem: 
Újra enyém minden, a mit szerettem, 
Elsiratom újra, a mit vesztettem. 



Sírva vigad szegény magyar bujában, 
Éljen otthon vagy idegen hazában, 
Sírva vigad, mig világ ily sorja tart . . . 
Szánd meg isten, szánd meg, immár a magyart! 

(i856.) 



A SZERKESZTŐ, OLVASÓ 

ÉS 

KÖLTŐ. 



Lermontofltól, Bodenstedt után. 



(i85 7 .) 



Les poétes ressemblent aux ours, qui se nourrissent en 
sufant leur patté. 

Inédit. 



Szoba befüggönyözve. A költő egy nagy karosszéken ül a kandallónál. A 
kandallóhoz támaszkodva áll a költő előtt az olvasó, kezében szivar. A szer- 
kesztő belép. 



SZERKESZTŐ. 



Jó hogy beteg lett valahára: 
A nagy világ poros zajában 
A költő küzd, vív mind 4iiáb*an, 
És nem találhat szent útjára. 
Ezernyi kép önkényüleg 
Izgatja, üzi, za vargát ja, 
Szeszélyinek lesz áldozatja, 
Vagy mások véleményinek. 
Száz gond közt és mohón sietve, 
Mindent csak érint hirtelen, 
Valódian hogy* teremthetne? 
Nem érik igy meg semmi sem. 
Adjon hálát istennek érte, 
Hogy számkiüzték, bár halálig, 
Ez a magány áldássá válik ; 

Vagy kegyből a börtönbe dobták, 
Erőt fejt ki az elhagyottság. 
Avagy talán betegség érte? 
Balsorsát a múzsa kisérte. 
A fájdalom dalokban enyhül 
S a szenvedések zajlatán, 
Felszínre tör mindaz szivébül 
Mi ott csak szúnyadt volna tán. 
A költő gyakran szerfelett 
Táplálkozik fájdalmibul, 
Ha az, mit mélyen erezett, 
Könnyen rímekbe alakul. 
A köny, gyöngyök kristálya lészen 
A versnek* foglal ványiban; 
A búban öröm várja készen, 
Nem szenvedett haszontalan. 
Lapom' számára most ujabban 
Ugy-é' már írt is valamit. 

KÖLTŐ. 
Oh nem! 

SZERKESZTŐ. 

Lehetlen. 

KÓLTÖ. 

Nem valóban. 
Ugyan mit irtam volna, mit? 

Megénekelve minden földrész, 
Hadd nyugodjék pennástul e kéz. 
Elfásúlt és kifáradt minden 
Az életben úgy, mint a könyvben. 
A népre szidalmat dörögnek, 
Hizelgnek a fensöbb köröknek; 
Az igazság nincs sehol itthon, 
Ha mondják is, csak mondják titkon. 
Csak csemege és üres phrasis 
Lett már az izlés a mai, 
Alakok helyett jó a báb is, 
Hús és vér nem ,poétai. 
Az ifjú ember, ha ügyetlen, 
Eszményi költő lesz ma itt, 
A kedvesnek énekli szörnyen 
Erényét, arczát, bájait. 
Magasztalják is érte s hogy,'! 
És ím a szuszból már kifogy 
A nagy tehetség, szörnyű ész, 
Hamar megrothad és penész .... 
Eh az én versem kire hat?! 
Költészetem nem a divat. 

OLVASÓ. 

Tisztelt ur, rósz nevén ne vegye, 
Ha kimondom az igazságot, 

Mit mondok, százak véleménye . . . , 

Ugyan, uram, ilyet ki látott? 

Bizony vádamnak van alapja, 

Kezünket elpiszkolja lapja. 

Mily szürke, itatós papírja 

S a sok hiba a nyomtatásban, 

Hát még a költő, a ki irja, 

Hóbort, szegénység mind együtt van. 

Milyen üres, ugyan mifajta, 

Alakja sincs, kit hatna meg? 

Az ember majd elalszik rajta, 

Se nem hideg, se nem meleg. 

A próza majd mind forditott czikk, 

Külföldnek balgaságai, 

A többi meg* épen nem illik, 

Mindent gúnyol, mi hazai. 

Hisz a regények és novellák, 

Ha életünkből vannak véve, 

A jót örömest eltitkolják, 

Es Moszkva mindig csúffá téve, 

A tisztviselő sem kiméivé. 

Az élczből immár rágalom lett, 

így mázolják be nemzetünket; 

Ha igazán is festenének 

S nem hazudnának soha se', 

A költő fia nemzetének, 

A roszat nem mind írja le. 

Csak bűnt, hibát látnak mibennünk, 

Pedig ha jól körültekintünk, 

Ki szigorú is akar lenni 

Hadd élesítse meg szemét, 

A balfogalmat le kell tenni, 

És* külföld szines üvegét 

Dirib-darabra törni szét. 

így aztán tartalom, alak 

Majd szépen összehangzanak. 

SZERKESZTŐ. 

Mint ön úgy látom a hibát, 
Ugy van, költészetünk beteg, 
De olvassa a kritikát 
Lapomban, ez jól rója meg. 

OLVASÓ. 

Olvastam, nem találja nyitját; 
Harangozni hallott ugyan, 
De tornyot bizony sehol sam lát. 
Bár mondja, hogy sok hiba van: 
A szövevény most, majd a vég 
Hogy' játszta meg költőnk eszét 
S a mint tovább igy fejteget, 

Szór félig szegyeit élczeket; 
Itt mesterkélt eszmevillámok, 
Ott érthetetlen finomságok, 
Hanem mindarról, mi fó lenne 
A költésben, egy szó sincs benne. 
Es . . . és . . . bocsánat, uraim, 
Az igazat kimondom im, 
A sima héjnak nincs bele, 
Meg tintátok sem fekete. 

SZERKESZTŐ. 

Igazságát mind értem ennek, 

De biz' mentségem is való! 

Nem tetszhetik minden mindennek, 

Oly sértékeny az olvasó, 

Ha kissé őszintén beszélünk. 

Aztán gondolja még oda, 

Hogy a közönség, melynek élünk, 

Különböző s nem egy soha. 

Eleget tenni így lehetlen! 

Erösaknél a gyöngék többen, 

A bölcs kevesb, mint a bolondok, 

S attól, mit rósz izlés szeret, 

A finom elfordul s nevet. 

Mindég igaz lesz, a mit mondok: 

A szív, az ész, izlés, miveltség 

Soh' sincs kiosztva köztünk egy kép, 

De egy a pénz értéke mindég, 

S mind, ki járatja a lapot, 

Jogot rá egyenlőn kapott, 

Hogy követeljen, szidja, védje, 

S legtöbb az ostobák beszédje, 

Mert tudjuk, hogy a közönségben 

Az ostobák vannak többségben. 

Mit parancsol most az eszély? 

A tömeggel békében élj, 

S vajon a könyvek, csak mondjuk ki, 

A lapoknál jobbak talán? 

A sokaságnak if mindenki 

S olvas, hogy olvasson csupán. 

Láthatni elég okos embert, 

Ki vásárol rósz könyveket, 

Mert ha egy könyv nagy hírre tett szert, 

Bár hóbortos, rósz szerfelett, 

Mindenki vészi, kedve ellen, 

El is olvassa gépileg, 

Csak elmondhassa: nem kedvellem, 

Még a papírt sem éri meg. 

OLVASÓ. 

De milly öröm, tapsol mindenki, 
E.rímelők csoportiból 
Ha egy-egy igaz költő lép ki, 
Kiben az isten lelke szól; 
Egy költő, miiit ez ur itten ni! 
Mily biztos és hü a vonás, 
Nagy ismeret, tapasztalás, 
Művészi czélzat mindenütt, 
Erő és gyöngédség együtt, 
Minden munkája lelke-mása, 
Az örökszép nyilatkozása. 

SZERKESZTŐ. 
De mit használ a zaj, harag, 
Ha nem dolgoznak ez urak. 

KÖLTŐ. 

Most mit is irjunk? Balgaság! 
Bár jő egy-egy nap s elszáll ismét, 
A költő hatva érzi keblét 
S a dal kihajt, mint a virág; 
És föllehelek könnyen, frissen 
És megszólal bennem az isten, 
S mi untalan lelkemre támad, 
Nyugonni kezd gond és búbánat, 
Fölbuzdulok, szivem dalforrás, 



— i63 — 

Sebesen mint a habra hab, 

A rím tolul, egymásba kap 

Oly csengő zaj, zsibongó habzás! 

Édes hevület lep meg, im, 

Hogy minden eszmém, vágyam, álmom 

Kerengve, ringva játszni látom 

A dal kristály hullámain. 

Mintha költőbe a mi rejtve, 

Egy isten mind felköltené, 

Daloknak lombja szövi bé, 

Az eszme szóhoz fűzve, ejtve. 

Zsinórra gyöngy a hogy' szokott, 

Mindennel, mi rátámadott, 

Kibékül és csak gyönyört lát ott r 

Szépnek találja a világot, 

Megtisztulva minden mocsoktól. 

Mint próféta ihletve úgy szól, 

Ellát a jövendők felett, 

S teremt a pusztuló romokból 

Reményt, szerelmet, uj hitet. 

De mindezt ha olvassa majd, 

Kijózanulva felsóhajt, 

Elszégyeli magát legott, 

Ilyesmiket hogy' írhatott .... 

ii* 

Nem szép, becses előtte immár, 
Világért sem sajnálja, nem kár, 
Csomagját tűzbe dobja szépen, 
Hogy még hire-pora se légyen. 

S valóban ha csak szabadjában 
Korlátlan száll a képzelem, 
A ködbe', gőzbe', úgy magában, 
Mind abból, a mi így terem, 
Túlszellemítve, finomítva 
A költő hogyan alakítna? 
A mübiró hamar elejti, 
Kaczagja a világ s felejti. 

Es mégis vannak éjek, vannak . . . 
Nyughatlan fekszem ott az ágyon, 
A vígasz, álom, mind elhagynak, 
Sehol az envhet nem találom. 
Könyez szemem, a meleg párnát 
Reszketve gyúrom, szüm dobog, 
A fájdalmak roham ja jár át, 
Sehol egy csillag sem ragyog; 
Minden sötét, nincs kegyelem, 
Hideg fut végig testemen, 
Szédít, megfagylal hirtelen; 

Mellemből egy mély hörgés tör fel, 
Zajgók zavart, lázas beszéddel . . . 
Majd csendesülök, újra élek, 
S mintha varázslat szállna rám, 
Felém lebegnek régi képek, 
Elmúlt időknek alkonyán. 
Ott bajiban megifiulva, 
Szép büszke termet csábit újra, 
Ismert hangját hallom megint, 
Mit veszték, visszatére mind .... 
Még az a szerelem szemében, 
A régi bűbáj ott az ajkon .... 
Oh minden kéjét ki kell színom, 
Mint akkor szerelmünk perczében! 
És hinnem kell ismét az arcznak, 
Ez arcz, e szem ismét megcsalnak. 
Ugy érzem, mintha égne, dúlna, 
A régi seb mind felfakad, 
írok és érzek, írok újra, 
Érzés és toll egykép szabad. 
És így elűzve minden gondot 
Kitárom mindazt, mit szivem 
Csak érze eddig és nem mondott, 
Mélyébe elrejtett hiven: 
A gyöngédség- s erőnek képét, 

Ifjúságom rá büszke még, 
E szívnek bűnét és erényét, 
Mily szenvedély és gyöngeség! 
A sok csapást, mi ére engem 
Láthatlan, nehéz küzdelemben. 
A lángot, melyet h'jába ölték . . . 
Mily hit, remény és mennyi kétség! 
Az Örömet, a bút, a gondot, 
S mi a tűrésben begyakorlott. 
Kimondani mindezt nem félek, 
El is ítélem szigorán. 
Oh mennyi mindent nem szégyellek 
S épen nem dicsérem magam. 
Gyógyítni késő azt a fán, 
Mi rajta megveszett korán. 
Tettetni büszke voltam mindég, 
Nyíltan gyűlöltem és szerettem . . . 
És büszkébb, mintsem közölhettem 
Voln* a világgal, mit igy költék. 
Mi szükség, hogy tudj' a tömeg, 
Kedélyem mért hasonla meg? 
Fájdalmamat eladjam pénzen, 
S a sokaság gúnynyal tetézzen? 
Hogy roszaság és gyűlölet 
Rám törjenek bőszült merészen, 

S komoly látnók eszméimet 

Gálád hazugságnak kiáltsák, 

(Mert az igazt meg nem bocsátják!) 

És verseimmel mért tegyek kárt 

Az ifjak ártatlan lelkében? 

Mért háborítsam a jó polgárt 

Í5 bohóbbá a bohót mért tegyem? 

Mért verjem fel a vakság nyugtát 

És a tudásnak forradalmát? 

Nem! . . . Rejtegetve őrzöm mélyen, 

Mit lelkem gondolt, erezett, 

S nem vásárlók, ki mit beszéljen, 

Ily átkos áron hirt-nevet. 

A HŐSÖK SÍRJA. 



Egy sírban, az erdö-szélen, 
Három száz hös alszik mélyen, 
Mély sebekkel eltemetve, 
Emlék nélkül, elfeledve. 
De lehajlik a zöld erdő, 
Rajok élö koszorút szö, 
És mint álmaik haragja, 
Harsog, zúg a bérez patakja. 
Éjfél tájban, sírjok ormán, 
Felgyúl néha egy-egy villám, 
És felindul a természet, 
A menny mintegy leborul, 
S mintha volna végitélet, 
Mindent egy hang kiált túl, 
Mintha trombiták harsognák: 
Nem veszett el a szabadság, 
Az igazság ünnepel! 
Lelkünk szélyeljár a légben, 
Örök bíró él az égben, 

Nem estünk hiába el ! 

(i85 7 .) 

MARIHOZ. 



Nem vagy velem, veled vagyok! 
Hiába álom, éjtszaka, 
Ott ég szemednek csillaga, 
Ott ég, viraszt és mosolyog. 

Nem vagy velem, veled vagyok! 
Hiába zaj, hiába csend, 
Édes szavad szivembe cseng, 
S az félve, fájva feldobog. 

Nem vagy velem, veled vagyok! 
Veled meghitten, egyedül, 
Majd társaság vészen körül, 
Nézlek, szeretlek, hallgatok. 

Nem vagy velem, veled vagyok! 
El-elragad a báj, gyönyör, 
Majd a féltés, a bú gyötör, 

Átkozlak, áldlak, hervadok. 

(i858.) 

EZ A KIS LYÁNY . . . 



Ez a kis lyány, a barna, 
Szivemet megzavarta. 
Ej haj nem bánom, 
Az isten úgy akarta! 

Ez a kis lyány, a hamis, 
Meg-megtréfál, kinoz is. 
Ej haj nem bánom, 
Jól esik a kínja is! 

Ez a kis lyány, a kevély, 
Csak úgy félvállról beszél. 
Ej haj nem bánom, 
így is szebb a többinél? 



Ez a kis lyány, a gonosz, 
Fejemre még sok bajt hoz, 
Ej haj nem bánom, 
Érte halni sem lesz rósz! 
(i858.) 

KIS BOKRÉTÁM . . . 



Kis bokrétám, szép bokrétám 
Majd ha Marim felkelt, 
Harmatoddal, illatoddal 
Mondj neki jó reggelt. 
És ha meg nem sérted, 
S meghallgatná érted, 
Súgd meg édes-lágyan 
Búm, titkom és vágyam! 

Súgd meg, súgd meg, hogy szeretem 
Lángolón és híven, 
Kérd, szeressen, meg ne vessen, 
Boldogítsa szívem'. 
Holtig megszerettem, 
Örök rabja lettem! 
Súgd meg édes-lágyan 
Búm, titkom és vágyam! 

(i8580 

SZERETLEK ! 



Szeretlek, szeretlek, 
Kimondom, kimondom! 
El nem birhatom már, 
Oly nehéz lett titkom; 
S mint a néma gyermek, 
A midőn megszólal, 
Megteltem csordultig 
Könynyel, fájdalommal. 

Fájdalomnak könyje, 

Örömnek fájdalma, 

Szivem hö szerelme, 

Hűsége, bizalma, 

Lelkem minden kincse, 

És egy egész élet, 

Utasítsd bár vissza, 

Örökre tiéd lett. 
(i858.) 

ESTE TŐLED HA ELVALJ 



Este tőled ha elváltam, 
Édes búval nézsz utánam. 
Érzem szemed hatalmát, 
S még egy szóra, 
Búcsúzóra 
Visszatérek tehozzád. 

Befordulnék a szegleten, 

S ablakodon vész a szemem: 

Karcsú árnyad még ott van. 

És megállok, 

Elmélázok, 

S boldog vagyok magamban. 

Haza térek vidám kedvvel, 
Csendes, boldog szerelemmel, 
Búcsuhangod kísér el 
Kis lakomba, 
És álomba 

Ringat édes csengéssel. 

(i858.) 

BALBAN. 



Tánczot járnak, muzsikálnak. 
Szilaj kedve van a bálnak* 
Egyedül magamban, 
Csak én ülök ottan; 
Gondolkozom, álmadpzom 
Néma unalmamban. 

Te vagy, te vagy gondolatom 
Rólad, rólad álmodozom! 
Mind csak az a gondom: 
Mit csinálsz most otthon 
A magányban, kis szobádban 
Édes szép galambom! . 



Ha melletted ott ülhetnék, 
Ezer bált is oda adnék. 
Édes hangod hallnám, 
Kis kezed megfognám, 
És hevemben, örömemben 
Könyek közt csókolnám! 

(i858/) 

MI SZÉP, MI KEDVES! 

Béranger után. 



Mi szép, mi kedves, istenem ! 
Csak ily~ leányt szerethetek ! 
Mi méla tűzben édesen 
Ragyognak e dicső szemek. 
A legjobb szívvel kegyesen 
Áldották meg az angyalok. 
Mi szép, mi kedves, istenem, 
És én, és én mi rút vagyok! 



Mi szép, mi kedves, istenem! 
Húsz év rózsáit látta csak. 
Mosolygó ajk és gyűrűsen 
Leomló, gazdag szög hajak. 
És mennyi ész, mily értelem, 
Csak ő nem tudja, hogy ragyog. 
Mi szép, mi kedves, istenem, 
És én, és én mi rút vagyok! 

Mi szép, mi kedves, istenem! 
Szerelme engem boldogít. 
Irigylem hosszú éveken 
A boldogság e gondjait. 
Mert míg ö nem volt kedvesem, 
A szerelem csak bút hagyott. 
Mi szép, mi kedves, istenem, 
És én, és én mi rút vagyok ! 



Mi szép, mi kedves, istenem! 
Mi lángolón, mi hün szeret, 
Virág övedzi ékesen 
Korán fehérlő fürtimet. 
Oh nem várt boldog győzelem, 
Lebbenj fátyol, édes titok! 
Mi szép, mi kedves, istenem, 
És én, és én mi rút vagyok! 
(1858.) 

MI HUN SZERETSZ 



Mi hűn szeretsz én kedvesem! 
Mennyit nem szenvedsz értem! 
Okát híjába keresem, 
Ennyit nem érdemeltem. 
Mi vagy nekem, álig tudod: 
Enyém örömöd, bánatod, 
Múltad, jövendőd, életed, 
Csak a feláldozás tied. 

Ugy, áldjon isten engemet 
Es álljon bosszút rajtam: 
Szivem mily igazán szeret, 
S mint nem mondhatja ajkam. 
Árnyék vagyok, fényed teremt, 
Bennem minden téged jelent, 
Mi szép, mi jó, mi tán erény, 
Csupán a boldogság enyém. 

(i858.) . 

ÁLDJON MEG AZ ISTEN! 



Áldjon meg az isten, 
Rózsatö virága! 
Virulj még sokáig 
Marim ablakába'! 
Alkonyatkor, elmenőben, 
Ott láttam meg legelsőben. 
Áldjon meg az isten, 
Rózsatö virága! 



Áldjon meg az isten, 
Kis fehér szobácska! 
Lebegjen fölötted 
Angyalok védszárnya ! 
Oh mi sokszor ültünk itten, 
Beszélgetve, édes-ketten. 
Áldjon meg az isten, 
Kis fehér szobácska! 

Áldjon meg az isten, 

Csevegő madárka! 

Ne érezd rabságod* 

Fényes kalitkádba'! 

Ott csevegtél, téged hallánk, 

Midőn csókot, szivet váltánk. 

Áldjon meg az isten, 

Csevegő madárka! 

0858.) 

VALÓDI ÉLV. 



Goethe után. 



Megnyerni lyány-szivet, hijába, 
Legyen tár mennyi kincs, arany; 
Szerelemnek szerelem ára, 
Csak így érzed valódian. 
Aranyért sok mindent eladnak, 
De szívet senki él nem ad: 
Ha venni nöt akarsz magadnak, 
Érette add önnön magad'. 



Ne kössön bár szent eskü hozzá, 
Önkényt korlátozd szívedet: 
Ez még azért nem válik rabbá, . 
S lekötve is szabad lehet. 
Csak egyért égj s ha ö is érted 
Hasonló tiszta lánggal ég: 
Tartozás helyett gyöngédséged 
Legyen a férji kötelék. 

Erezz és válaszsz, s ö is téged 
Válaszszon szabad kényeként, 
Válaszsz testben lélekben szépet 
És boldog lészsz, mint épen én. 
Lásd én mindezt igen jól értem, 
Immár szivem választa rég, 
S mit boldogságomhoz kell kérnem, 
Csupán a pap áldása még. 



Csak értem szép, csak értem gondos, 
Csak örömömre látom öt, 
Csak mellettem enyelgő, pajkos, 
Szemérmes a világ előtt, 
S mert mit se enged gyöngeségböl, 
Rajtunk erőt a kor se vesz, 
Szerelme mindig kegynek tün föl, 
S mindig hálára kötelez. 



Olyan kevéssel megelégszem, 
Elég, ha édesen nevet, 
Vagy ülve asztalnál mellettem 
A lábam zsámolyul lehet; 

A mit megkezdett, egy-egy alma, 
És pohara mit ide nyújt, 
A rejtett mell kivillant halma, 
Ha néha rablott csókra gyújt. 



S a míg a meghitt szép órákon 
Szerelemről beszél velem, 
Hallgatni, csak hallgatni vágyom, 
A csókról megfeledkezem. 
Mily ész, a szellem mennyi bája 
Ruház rá új meg új kecsét! 
Tökélyes ö s csak az hibája, 
Csak az, hogy engemet szeret. 



A tisztelet lábához von le, 

A vágy meg kebléhez emel. 

lm ifjú, ez az élet kedve, 

Légy bölcs és ezt keresd te fel! 

S bár egykor tőle meg kell válnod, 

Ha majd kiszólít a halál, 

Mit itt, ott fenn is azt találod, 

Lelked csak újabb mennybe száll. 

(i858.) 

SZERESS ÉDES MARIM 



Szeress édes Marim, mint eddig szerettél, 
A mint én szeretlek, híven, hön, igazán! 
Mindent elvesztettem, mindenem te lettél: 
Vigaszom, reményem, dicsőségem, hazám. 

Oh mily reményekkel léptem a világba, 
Mennyit nem remélett megifjult nemzetem! 
Szebb napok derültek a magyar hazára, 
Nagy jövő határán birkózott a jelen. 

S minden összeomlott . . . Jaj meg kellé érnem ! 
Óriás küzdelmet sírhalmok takarnak. 
Nincs többé reménység ! . . . Jaj végig kell néznem 
Lassú pusztulását haldokló magyarnak. 

Szeress édes Marim és taníts feledni, 
Ha a honfibút is elfeledni lehet; 
Engem csak szerelmed tud boldoggá tenni, 
Ha boldog lehetne ki hazát veszitett. 

Oh lásd karjaid közt sem hagy el a bánat ! 
Oh hát még nélküled mi volna életem? 
Míg örök bánattal gyászolom hazámat, 
Enyhítsen szerelmed édes egyetlenem! 

(1859.) 

HORATIUS OLVASÁSAKOR. 



Oh Róma, Róma, megalázott Róma! 
Horatius im örömrül dalol, 
Mikéntha rajtad rabláncz nem is volna, 
S diszében állna még a Capitol. 
Oda a hit és oda a szabadság, 
Egy ember isten — hogy' tűrhetni meg! 
Dicsőségét lángelmék harsogtatják, 
- Nincs többé nép, csak élvező tömeg. 



Avagy csalódom, s e hizelgö óda 
Csupán adó, melyet fizetni kell, 
S ha lelkével adózik egész Róma, 
Mért volna ment az, a ki énekel? 
Avagy talán az örömök dalában 
A költő szíve majd hogy megszakad, 
S némán kiált: a Bru tusok honában 
Csupán a jó kedv s mulatság szabad. 

A félelem, az önzés, élvezetvágy 
Kiöl belölünk minden szent hitet: 
Erény te puszta név, te meg szabadság 
Egy álomkép, mit birni nem lehet; 
A bölcseség Epikur tudománya, 
És az egyetlen erkölcs az eszély; 
A közügyektől vonulj a magányba, 
Történjék bármi, tűrd el, vígan élj! 



Nézd, nézd Soractét magas hó borítja, 

Tégy fát a tűzre, bőven tölts, igyál; 

Ne kérdezgesd, mi a jövőnek titka, 

Előbb-utóbb csak eljő a halál. 

Addig hát élvezd, a mit sorsod enged, 

Övezze myrtus fényes fürteid', 

Ne vesd meg a bort, tánczot/ dalt, szerelmet, 

Az élet drága, legfőbb kincseit. 



Boldog, ki messze a világ zajától 
Földét mivelve*önkedvére él, 
A gazdagság- és szegénységtől távol, 
Arany középszer benned hisz, remél. 

A bérczoromra sújt inkább a villám, 
A szél a legmagasb fát dönti meg, 
De minden oly ép Tibur völgye táján, 
Virágon, bokron lágy szellő lebeg. 



A természet, művészet annyi bája 

Köszönt és kínál minderi lépteden, 

S ha éjjel üt a légyott várt órája 

Mi édesen suttog a szerelem! 

Kit kedvelsz jobban Chloét-é vagy Pyrrhát ? . . 

De az idő fut, csak beszélve igy: 

Szakítsd le minden órádnak virágát 

És a jövőbe kevésbbé se higy ! 



Oh édes hang, oh gyönyör nagy költője, 
Ne bájold el borongó lelkemet! 
Nekünk is ott áll Philippi mezője, 
Hol annyi sok, hol minden elveszett. 
Korunk talán hasonló a tiédhez, 
Ez uj világ is már rothadni kezd, 
De fáj sebünk, de szívünk mély bút érez, 
Hitünk jelképe szenvedés, kereszt. 

Szenvedve, küzdve és lemondva élni .... 
Nem legnagyobb rósz börtön és halál, 
Az igazságban ne szűnjünk remélni: 
Egy-egy nagy eszme még utat talál. 
A költészet, bár törve égi szárnya, 
Még fönnen száll, még folyvást tenni hív; 
Ha ijeszt is a kétség rémes árnya, 

Szenvedj, remélj, higy, lelkesülj te szív! 

(1859.) 



1 
1 

HAZA FELE. 



Csillog a hold fényén a torony, 
Közel vagyok hozzád angyalom! 
Jöttömet nem sejted ugy-e bár, 
De tudom hü szíved mégis vár. 



Ringatod kis lyányunk' csendesen, 
És atyjára gondolsz édesen v 
Oh én is csak rátok gondolok, 
Szivemben száz csókot ringatok. 



Kocsi-zörgést hallasz nem soká, 
Meg ne ijedj, lassan jöj ki rá ! 
Aludjék kis lyányunk csendesen, 
Hadd ölellek ott kinn édesen ! 

(i85 9 .) 

BARÁTOM HALÁLÁRA. 



Ott virasztottam beteg ágyad mellett, 
Féltettelek, sírtam, imádkozám; 
Meg-megszakadt a hosszú mély lehellet 
S halkal susogtad: megjött-é anyám? 
Az ablakon a téli hajnal égett, 
Az éj leszállt s anyád még mindig késett. 

Távol a hontól, külföld sivatagján, 
Hol nem szeretnek s nem szerethetünk, 
Hol örömünk csak puszta élvtanulmány, 
De minden búra kétszer fáj szivünk, 
Idegenek közt és halálos ágyon . . . 
Oh istenem — szegény, szegény barátom! 

Még betegebbé tön a honvágy búja, 
Már ott lebeg a halálangyal, ott, 
De mintha szánna, meg nem érint újjá, 
Ha perezre bár, részvétre olvadott, 
S hogy enyhítse a szörnyű kínos lázat 
Vissz'adta néked még egyszer hazádat. 

Otthon vagy újra, bérez, völgy üdvözeinek, 

Örömzsivaj jal hü ebed fogad, 

Szavadra ismert viszhangok felelnek, 

És felnyihog legkedvesebb lovad. 

„Haj rá lovam, hisz azért vagy te Fecske, 

Repülj velem odáig még ma este." 

Otthon vagy újra, ott a várteremben, 

El-elmerengsz az ösi képeken. 

„Oh bosszú, bosszú ősatyám nevedben!" 

Kiáltod százszor, mindig rémesen. 

„Te vérpadon vesztél el a hazáért, 

Fegyverre ! hah ! . . . . nézd, nézd a kiomló vért." 

Otthon vagy újra, jó atyád, testvéred 
Vesznek körül, de immár válni kell; 
Még a cseléd is szívből búsul érted, 
Szegény anyád nem válhat* tőled el. 
„Anyám!" s egy könybe, csókba fúlt jajodban, 
Minden mi fáj, egyszerre Összedobban. 

Egymásba játszik a való s az álom, 
Megjött, kit vártál annyi éjen át: 
Anyádnak csókja, könnye ég orczádon, 

Ölelve tartja haldokló fiát. 

A viszontlátás búcsú pillanatja, 

A kéjt csak újabb kínokká olvasztja. 

Egy mély sóhaj, egy bősz sikoltás, aztán 
Minden oly csöndes, csöndes, mint a sír, 
Köny már nem enyhít a szívnek fájdalmán, 
A zugban ott csak a hű szolga sír, 
Az ablakon a téli hajnal égett .... 
Töröld ki isten lelkemből e képet. 

Hadd lássalak ugy a mint ismerélek, 
Örömben és reményben gazdagon, 
Égjen szemedben az a bátor lélek, 
Légy ifjú, szép, mint voltál egykoron, 
Szeretteiddel édesen beszélve, 
Szeretve, küzdve, mosolyogva, élve. 

Hijába mind, évek híjába telnek, 
Gyakran egy-egy nyughatlan éjtszakán, 
Midőn eszünkbe jut, mi a kebelnek 
Fájt valaha vagy fájhat ezután: 
Fölbúg egy hang, mélyen szivembe ásva, 
Végsóhajod s anyádnak sikoltása. 

És látlak ismét .... ágyadhoz borulva, 

Sír szobraként, ott térdel még anyád. 

Arczod mi nyugodt és mégis mi dúlva, 

Oh mennyi könny és kín fagyott reád! 

Mi szomorú vagy a halottas ágyon .... 

S meg-megsiratlak szeretett barátom. 

' (1860.) 



Gyulai P. költeményei. 1 ^ 

MEGELÉGEDÉS. 



Nem mondhatom szegénynek magamat, 
Adott a sors annyit, mennyit adhat: 
Egy pohár bort, dalt és ifjúságot, 
Sok bajomhoz egy-két jó barátot. 

Kedves nőmnek, családomnak élek, 
Bút megosztok, örömöt cserélek; 
E kis körben ugy enyhül a bánat, 
S az örömcsepp egy tengerré árad. 

Ifjúságom ma-holnap oda lesz, 
De ha isten csillagomnak kedvez: 
A barátság és a bor és a dal 
Híven kísér síromig, velem hal. 

Az ösz haj sem hűti ki szivem' még, 

Melegít majd ezer boldog emlék. 

Oh édes nöm ölelj meg, borulj rám, 

így alszunk a koporsó párnáján! 

(1860.) 

AZ IGAZSÁG ÉS HAMISSÁG. 

(Allegória.) 



Elindul az Igazság, 
Vele megy a Hamisság, 
Édes testvér mind kettő, 
Miért tudj' a teremtő. 

Anyjok varrt két tarisznyát, 
Sütött nekik pogácsát, 
Mindeniknek húszat szánt, 
S betarisznyált egyaránt. 

Ehetnék a Hamisság: 
,Hallod-e te Igazság, 
A tiedböl ennénk tán, 
Az enyémből azután ?* 

„Jó lesz, jó lesz, együnk hát!" 
Megkezdik a pogácsát, 
S míg benne tart egy hétig 
Morzsolgatják mindétig. 

i3* 

Ehetnék az Igazság: 
„Hallod-e te Hamisság, 
A mint mondád, rendre jár, 
A tiedböl együnk már?" 

De egész nap h'jába kér, 
Nem ad neki a testvér; 
, Mégis adok jó áron, 
Ha a füled* levágom/ 

Le is vágja a fülét, 
Másnap ismét a kezét, 
Azután meg a lábát, 
S úgy ád egy-egy pogácsát. 

Végre szemét szúrja ki, 
Vakon, bénán vezeti: 
Az Igazság ráállott — 

Így járják a világot. 

(1861.) 

ÖLELVE TARTLAK 



Ölelve tartlak, istenem, 
Mi gyöngéd karcsú termeted! 
Hallgatsz, szived beszél velem, 
S elringat mint egy gyermeket. 

Ne ébreszszen pacsirtaszó, 
Szavadnak édes hangja még, 
S csillag sem, a hajnalhozó, 
A mely dicső szemedben ég. 

Hadd környezzen e néma éj, 
Ez édes álom, szent titok; 
Oh mennyi érzés, mennyi kéj ! 
Leszünk-e még ily boldogok? 

(1861.) 

NYÍLÓ RÓZSA. . . 



Nyíló rózsa, nap sugara, 
Csalogánydal, lepke szárnya 
Mind oly szép, úgy szeretem. 
Óh de, lásd, te csalogányom, 
Rózsám, lepkém, napsugárom 

Egyben együtt vagy nekem. 

(1861.) 



A GONOSZ MOSTOHA 



Népmese. 



(1862.) 



Egyszer volt, hol nem volt régen, 
Volt egyszer egy vitéz király, 
Volt annak két fiacskája, 
Aranyhajú két szép gyermek. 
De mit ér a szép aranyhaj, 
Mit ér atyjok vitézsége? 
Csak búsulnak, szomorkodnak; 
Futkározás, játék helyett 
Kimennek a temetőbe, 
Édes anyjok sírhalmához, 
Leborulnak,- sóhajtoznak. 

„Kelj föl, kelj föl édes anyánk! 
Szakadoz már ingünk, ruhánk, 
Kelj föl, foldd meg, szépen kérünk, 
Avagy varrj egy újat nékünk!" 
„Fiaim nem kelhetek fel, 
Nem is látok már szememmel, 
Nem járhatok, nem varrhatok, 
Elaludtam, halott vagyok, 

A ki gondot visel rátok, 
Vagyon immár mostohátok." 
„Vagyon immár jó mostohánk, 
Nagyon gondot visel reánk: 
Hajunk* tépi, üti hátunk', 
Hideg házban szalmán hálunk, 
Kenyérhajat kapunk enni, 
Jaj nem tudunk hova lenni!" 

Sírnak, sírnak ott a síron, 
Anyjok is sír benn a sírban, 
Együtt sírnak mind a hárman, 
Mind a hárman imádkoznak, 
S megenyhülnek mind a hárman. 
„Fiaim isten hozzátok, 
Gondot visel isten rátok." 

A palota udvarában 
Várja őket mostohájuk, 
Mérges arczczal a királyné; 
Kérdi, merre kóboroltak, 
Szidja, miért nem felelnek, 
Uti, miért mernek szólni, 
Haragszik, hogy meg nem haltak, 
Hogy még élnek boszujára. 

Sírva futnak a fiúcskák 
Pitvarból a palotába; 
A királyné mind nyomukban, 
Szidja őket káromolva, 
Veri őket nagy kötéllel, 
Köti őket asztallábhoz 
Jó szorosan, erős bogra. 
Fel-felzokog a kisebbik: 
„JőjÖn haza édes apám, 
Megmondom, rósz voltál anyám! 4 ' 
A nagyobbik szegyei sírni, 
Szeme száraz, csak szikrázik, 
S hogy' csak tudja, úgy kiáltja: 
„Nőjek nagyra, nőjek meg csak, 
Gyilkos asszony megtanítlak!" 

Jobban dúl-fúl a királyné, 
Föl s alá jár, megáll ismét, 
Magában mindazt suttogja: 
„Nem mondod meg, nem nősz nagyra .... 
Gyilkos asszony! . . . Beh jól mondtad." — 
Nevet egyet és elhallgat, 
lm azalatt a fiúcskák 
Megkötözve, elfáradva 
Szunnyadoznak, elalusznak. 

Aranyhajok kibomolva 
Vallok' veri, csillog-ragyog, 
Olyan szépek, oly mosolygók, 
Tán anyjokról álmodoznak. 
Nézi őket mostohájok, 
Nézi, néma, mozdulatlan, 
Majd megindul, meg-megfogja, 
Visszarettenj visszafordul, 
Újra indul, újjá reszket 
Fogja, fojtja és megfojtja. 

Idö telik, idö múlik, 
Haza jö a vitéz király 
Nagy örömmel, diadallal. 
Mozog-robog a tenger nép, 
Csillog-villog a sok fegyver, 
Zúgnak-búgnak a trombiták, * 
Mérföldekre szól az éljen. 
A királyné udvarával 
Gyász ruhában, kisírt szemmel 
Várja férjét, úgy fogadja, 
És zokogva elbeszéli, 
Hogy meghaltak a fiúcskák, 
Három éjjel vírasztotta 
Eltemette kinn a kertben, 

Megsiratta százezerszer, 
És siratja haláláig. 
Elhallgatnak a trombiták, 
Elszéled mind a tenger nép, 
Jajjá válik a sok éljen. 
Jaj a király búsul mélyen! 
Felesége vigasztalja; 
Ifjú, szép volt a királyné, 
Ifjú asszony, csalfa asszony, 
Víg, mosolygó és beszédes. 
Enyhítgeti mosolyával, 
Megsimítja lágy kezével, 
Tartja szóval késő estig, 
Megöleli, megcsókolja. 
Fel-felvídul a király rá 
És elalszik karjai közt. 

Nem alhatik a királyné, 
El-ejszunnyad, de fölretten ; 
Nyöszörgést hall, sírást is hall, 
És az ablak meg-megrezzen, 
Mintha erős szél süvöltne. 
Felszökik és ablakot nyit; 
Minden csöndes, minden alszik, 
Csak a teli hold van ébren. 

Mégis, mégis a királyné 
Ismét hallja a nyöszörgést, 
Mégis, mégis a fiúcskák 
Sírján két diófa nő fel; 
Lombosodnak, nőnek, nőnek, 
S a mint egymásra borulnak, 
Fel-felsuttog a kisebbik: 
„Jöjön haza édes apám, 
Megmondom, rósz voltál anyám!" 
A nagyobbik rázza lombját 
S mint erős szél, úgy süvölti: 
„Nőjek nagyra, nőjek meg csak, 
Gyilkos asszony megtanítlak!" 
Nem alhatik egész éjjel. 

„Mi bajod van feleségem? 
Beh sápadt vagy, mondd 'meg fiékem!" 
Kérdi tőle férje reggel.* 
„Egész éjjel nem aludtam, 
Kinn a kertben, ablakunkban, 
Két diófa zúg a szélben, 
Felriasztott, tartott ébren. 
Vágd ki lelkem, jó lesz fájok, 
Megfaragják majd az ácsok, 
Csináltass két ágyat, nem kár, 

Régi ágyunk úgy is rósz már." 
Kivágják a két fát tüstént, 
Megfaragják a két ágyat, 
Megfestik, megaranyozzák, 
Más nap éjjel benne hálnak. 
A királyné újra víg lett, 
Víg, mosolygó és beszédes, 
Nevetközve, enyelegve 
Szunnyadoz már férje karján. 
De csak hamar retten, ébred: 
Meg-megdobban, meg-megroppan 
Egyik ágy és búsan így szól: 
„Fáj-e néked édes öcsém?" 
„Nem fáj nékem, jól vagyok én, 
Apám nyugszik fia vállán, — 
Hát te hogy' vagy édes bátyám?!" 
„Jaj nekem fáj, ez az asszony, 
Kit az isten elpusztítson, 
Oly nehéz, de várd el, várd csak, 
Gyilkos asszony megtanítlak!" 
Vére fagy a mostohának, 
Takaróját összébb vonja, 
Párnájába bú, hijába, 
Meg-megdobban, meg-megroppan 
Egyik ágy és hallja folyvást: 

„Oly nehéz, de várd el, várd csak, 
Gyilkos asszony megtanítlak!" 
Nem alhatik egész éjjel. 

„Mi bajod van feleségem? 
Sápadtabb vagy, mondd meg nékem!" 
Kérdi férje tőle reggel. 
„Rósz ez az ágy, dobban, roppan, 
Egész éjjel nem aludtam. 
Kérlek szépen, vagdaltasd fel, 
Égettesd meg még ma reggel!" 
Felvagdalják a két ágyat, 
Tüzet raknak, tűzbe hányják. 
De a mint ég, két kis szikra 
Szökkent, szállott és leszállott 
Kinn a mezőn aszú fűre; 
Bekapá a legszebbik juh, 
Nem sokára meg is ellett, 
Ellett aranyszőrű bárányt, 
Nagy csodára két báránykát. 
Megörülnek a juhászok, 
Felczifrázzák, koszorúzzák, 
Elviszik a királynénak 
Neve napján ajándékba. 
Űl a király trónusában, 

Palástosan, koronával, 
Arany pálcza a kezében; 
Mellette ül a .királyné, 
Patyolat az inge válla, 
Viganója piros bársony, 
Gyémánt csillog a hajában, 
Ezüst sarkú a csizmája, 
Olyan büszke, olyan szép volt. 
Herczegek és grófok, bárók, 
Nemes urak jönek-mennek, 
Mindenik hoz ajándékba, 
A mi csak szép, a mi ritka. 
De a legszebb, a legritkább, 
Minden ember fennen vallja, 
A mit hoznak a juhászok: 
A két aranyszőrű bárány. 
A király is mint egy gyermek 
Ugy Örvend a báránykáknak, 
Csalogatja, ölbe veszi, 
Nyalják kezét, csókolgatják, 
Vágyakozva néznek rája, 
Mintha szólni akarnának, — 
Szegénykék nem tudnak szólni. 
De a mikor a királyné 
Simogatni hozzájok nyúl, 

Gyulai P. költeményei. ' 

Bégni kezd az egyik sírva, 
Mintha gyermek nyöszörögne, 
A másik meg reszket, morog, 
Azt morogja: „Gyilkos asszony!" 
Vére fagy a mostohának, 
A falnál is fehérebb lesz 
S elhanyatlik trónusában. 
„Mi bajod ván, feleségem? 
Az istenért! mondd meg nékem!" 
Szól a király megijedve. 
„Egy kicsinyég roszul lettem, 
Még ma semmit sem ehettem. 
E két bárányt megkívántam, 
Süttesd meg, ebédre szántam; 
Ha nem enném ma belőle, 
Bizony roszul lennék tőle." 
A király megparancsolja, 
Megölik a két báránykát, 
Két szolgáló le is viszi 
A patakhoz, hogy megmossák 
Belső részét, a mint illik. 
Szerelmes volt az egyik lyány, 
Nagyon álmos volt a másik, 
Eléggé nem vigyázhattak, 
Hát a víz elvitte szivét 

Mind a két arany báránynak. 
Sivalkodnak, sikoltoznak 
Mind hiába, viszi a hab 
A patakból kis folyóba, 
Kis folyóból nagy folyóba, 
Nagy folyóból egy nagy tóba. 

Tó partján egy kunyhó állott, 
Szegény halász lakott benne, 
Nagy szakálu jámbor ember. 
Reggel óta mind halászgat, 
Egész nap nincs szerencséje, 
Még halacskát sem tud fogni. 
De egyszer csak nehezülget 
A hálója s oly nehéz lesz, 
Hogy kihúzni alig birja. 
Húzza, húzza, mi van benne? 
Aranyhajú két szép gyermek. 
Csodálkozik rajt' a halász,, 
Sápitoz a felesége, 
Mosolyog a két kis gyermek. 
„Ne sápítozz, édes kincsem, 
Gyermekünk már lásd ugy sincsen, 
Eltemettük tavaly nyáron 
Mind a kettőt, de mint látom, 

14* 

Épen annyit adott isten, 
Fölneveljük úgy-e kincsem?" 
fagyot sóhajt a halászné, 
Mosolyog is, sir is, szól is: 
„Ugy van biz' az . . . . ruhácskájok 
Most is megvan, jó lesz rajok." 
Öltözteti mindjárt őket 
Fiainak ruhájába, 
Enni is ad, ágyat is vet, 
De megszólal a nagyobbik: 
„Köszönjük jó bátyánk, nénénk, . 
De bizony mi csak elmennénk. 
Éd's apánkhoz haza, messze, 
Elindulunk még ma este. 
Úttól, bajtól mi nem félünk, 
Jó az isten, csak megélünk ; 
Énekelünk, verset mondunk, 
Jóra viszi isten dolgunk'." 
Elbeszélnek nekik mindent, 
Mostohájok szörnyű dolgát; 
Készülgetnek a nagy útra, 
Kalapot is kérnek tölök, 
Hogy hajokról ne ismerjen 
Reájok az úton senki. 
A jó asszony adott mindent, 

Két kalapot, két tarisznyát, 
Pogácsát a tarisznyába 
És. az útra ezer áldást. 
Elbúcsúztak, elindultak'. 

Mentek, mentek, mendegéltek 
Bérczen, völgyön, erdőn, sikon, 
Városokban és falukban 
Verset mondtak, énekeltek, 
Krajczárt kaptak, hogyha kaptak. 
Arczok izzadt, lábok vérzett, 
Háltak földön, sziklapárnán, 
Falevéllel takaróztak, 
Szél megfútta, eső verte, 
Bajok nem lett, nőttek rája. 
És elértek egy év múlva, 
Piros pünkösd első napján, 
Édes apjok országába, 
A királyi palotához. 
Nagy ebéd volt a királynál, 
Pohár csengett, zene zengett, 
Ittak, ettek, mulatoztak. 
Bejelentik a királynak 
A versmondó fiucskákat. 
Mond a király: „Halljuk őket, 

Az ünnepi verselőket!" 

Tüstént rákezd a nagyobbik: 

Verset mohd vitéz királyról, 

Verset árva fiucskákról, 

Verset gonosz mostoháról, 

A ki mindig szidja, veri, 

Szidja őket káromolva, 

Veri őket nagy kötéllel, 

Köti őket asztallábhoz, 

Fogja, fojtja és megfojtja . . . 

Sápad, reszket a királyné. 

„Mi bajod van, feleségem? 

Sápadsz, reszketsz, mondd meg nékem! 

Kérdi legott férje tőle. 

„Mulathatnám, tánczolhatnám, 

Az ebédet ide hagynám; 

Meguntam e verselöket, 

Kergettesd el tüstént őket!" 

„Van még idő, hagyd el, lelkem, 

E fiukat, lásd, kedvellem, 

Gyermekimhez hasonlitnak, — 

Három éve lesz már annak, 

Hogy meghaltak, ha élnének, 

Tán ekkorák lehetnének." 

Előáll most a kisebbik, 



n 

A királyné felé fordul, 
Aranyhaja kibomolva 
Vállát veri, csillog-ragyog, 
S elkezd sírva énekelni: 
„Jöjön haza édes apám, 
Megmondom, rósz voltál anyám! 
Elüldöztél, elkinoztál, 
Megütöttél, megfojtottál!" 
És folytatja a nagyobbik: 
„Megfojtottál, eltemettél, 
Kivágattál, elégettél, 
Megölettél, most itt állok, 
Gyilkos asszony, boszut állok!" 

A királyné kékül-sárgul, 
Felsikolt, majd elrohanna. 
„Gyilkos asszony, gyilkos asszony !" 
Ezt kiáltja minden ember, 
S megragadják a poroszlók. 
A király int, a király szól: 
Halált mond bűnös fejére, 
Vesztö-helyre küldi tüstént 
Boszuálló haragjában. 
De haragja, arcza, hangja 
Csak hamar örömre válik. 

Megöleli fiacskáit, 
Simogatja, csókolgatja, 
Öltözteti szép ruhába, 
Új ezüstbe, új aranyba. 
Ünnepet csap, még nagyobbat, 
A várost kivilágítják, 
Kocsik, hintók úgy robognak, 
Utczán is vendéget fognak. 
Pohár csengett, zene zengett, 
A sarkantyú rá-rá pengett, 
Ettek, ittak, vigadoztak, 
Három hétig mulatoztak. 
Magam is ott ettem, ittam, 
Soha jobban nem mulattam. 

MARIHOZ ELUTAZÁSAKOR. 



Olyan puszta lett ez a ház, 

A mióta elhagyál! 

Látszik még rajt' kezed nyoma, 

Néha szemem rá talál. 

Innen-onnan ez az egy is 

El kezd tűnni, ide hagy, 

S minden bútor, minden szeglet 

így szól hozzám: árva vagy. 



Árva vagyok, még sem vagyok, 
Tudom, sokszor gondolsz rám, 
Sokszor mondod: én istenem, 
Csak egy perczig láthatnám! 
S ha esténként gyermekünket 
Karjaidon ringatod, 
Megtelik a szemed könynyel, 
Bár elnyomni akarod. 

Oh ne nyomd el, csak törüld le 
És aludjál édesem! 
Almaidban, higy szavamnak, 
Újra együtt lészsz velem. 
Elmondjuk, mi tegnap történt, 
Megosztjuk búnk', örömünk' 
S mint hajnalban a virágok, 

Mosolyogva ébredünk. 

(1862.) 

A SZECHENYIESKEDOK. 

(Satira.J 



Oh Széchenyi, oh halhatlan halott, 

Hány szónok és költő megsiratott; 

Hány honfiajk sóhaj tá nevedet, 

Egy ország sírt, egy nemzet temetett! 

Én elmaradtam, utoljára sírok, 

S im óda helyett rímes prózát írok. 

Ne botránkozz' meg jámbor olvasó, 

Ez nem szeszély vagy puszta tréfaszó; 

Nem én hibám, hogy Pegazusom szárnya 

Megtörve és szilaj haragnak árnya 

Lelkembe' mindent sötéttel borit, 

S hervasztja a dalok virágait. 

Nem én hibám, jól tudhatod, hiszen 

De esküszöm rá s egyszersmind hiszem: 

Szivem fájdalma mély, igaz, őszinte 

S idö se' volt alkalmasabb rá szinte, 

Míg csak hazánkból egy darabka tart, 

Megsiratnunk a legnagyobb magyart. 

Miért, hogyan? Nem mély és nagy titok, 
Rá minden új nap mind meg annyi ok: ! 

Hírlap beszéli, röpirat tanítja, N 

Csak oly talány, melynek kezedbe' nyitja. . 
Hát még se' értesz? Nyíltabban beszélek, 
Habár bizony, megvallom, kissé félek. ^ 

A párbaj immár oly divatba jött 
A hírlapírók és költök között, s 

Hogy nem is író, a ki nem vívott — 
S eltűr satirát vagy bírálatot. 
Szóval kegyetlen censorokká lettünk, • 

S mind két felöl csak kard villog felettünk. 

i 

Hanem dologra. Most sirassuk öt, 
És nem pedig pár évvel ezelőtt! 
Mi a halál, a puszta test enyészte, 
Mely titeket nagy siralomra készte? 
Mi nagy dolog, hogy porhüvelyt cserélt 
Oly férfiú, ki századoknak élt, 
Ki mindig él, míg lelkesültök érte? 
Ot a halál csupán csak akkor érte: 
Ha már nem értitek, miket beszélt, 
Felejtitek: mért küzdött, mit remélt, 
Hamisít ott tant_ hirdettek felöle 
És csúfot űztök minden nap- belőle. 

Imé pedig s hej nem mondok sokat, 
Hazánkban ez a legújabb divat. 



Oh hányszor hallom ezt a nagy nevet, 
Oh Széchenyi hány ember emleget ! 
/ En istenem ugyan hát mit vétettél, 

Hogy annyi minden zászlójává lettél! 
lm egy pár úrfi, hogyha meghozat 
Külföldi vérből egy pár jó lovat, 
Avagy csupán csak egy-két agarat, 

* Mindjárt Széchenyi nyomdokán halad. 
Hirlap beszéli, más utána mondja, 
Kinek pedig kissé nagyobbra gondja, 

* S közczélra egy pár száz forintot ad, 
(A mint beszéli, kevésből sokat) 
Vidékről írják: oh hazám ime, 

Mit áldozott megyénk Széchenyié! 
Mint szélben a baraczkfáról virág, 
Ugy hull e szó most: nemzetgazdaság. 
A ki rósz gazda mind csak erről ír, 
Ez a nemzet minden sebére ír, 
Esze szűréből a mennyit kirázhat, 
Csinál naponként tervet akár százat, 
Avagy igéri, hogy csinálni fog, 
(Nem költemény, nem oly könnyű dolog) 

S kinek kevés hozzá a tudománya, 
Dicsekszik, — 6 Széchenyi tanítványa. 

E közt előáll lármásabb csoport, 
Tücsköt-bogárt kérkedve összehord; 
A mi csak érzés, mind azon nevet, 
Gyűlölve gúnyol minden szellemet, 
Imádja Mammont, gondja semmi más, 
Mint kényelem, kéj, jól evés, ivás; 
Kézzel, beszéddel egyaránt hadar, 
Hogy semmi sem lesz addig a magyar, 
Mig nem csaló, hitetlen és hazug, 
Mig eszmékért csak lelkesedni tud. 
Ki oly merész, hogy az ilyesmit kétli? 
Mindjárt Széchenyi nevével pecsétli. 

E zaj különben még nem nagy kereszt, 
Inkább beszélni halljuk néha ezt. 
De olvasgatni némely hírlapot, 
Végig betűzni tíz röpiratot, 
És látni ott Széchenyit száz alakban, 
Meg-megcsufolva eszme- tettbe', hangban. 
Az egyik, mert hálátlan nemzete 
S nem költhet annyit, mennyit kellene, 
Vagy dicsősége egy batkát sem ér, 



f 

Ahhoz képest mit tett a nemzetéi*': 

Belé esik hazafi fájdalomba, 

S lesz mint a pokrócz, durva és goromba. 

Rug jobbra-balra, mint a vad lovak, 

És közbe-közbe szitkok hangzanak, 

Mi tenta tollán és kedélyiben, 

Mindent, de mindent nemzetére ken. 

Minden szavával mintha mondaná: 

Egy ily nemzet nem méltó ö reá, 

Mint nem vala a nagy Széchenyire, 

Nagy honfi mért is élne itt, mire? 

Es Összevonva nagy szemöldökét, 

Meg-megsiratja martyr-életét. 

A másik ott nem illyen gyászvitéz, 
Beszélni, küzdni, vívni, élni kész, 
Ugy tűnik föl, mint valamely komét^, 
Kiáltja folyvást: ö az új próféta. 
A tűzre mind, mit addig irtatok, 
Én épen semmit meg nem hagyhatok, 
Híg agyvelötök mit eddig teremtett, 
Nem terme itt nagy eszme és okos tett. 
Széchenyi is már régen elavult, 
Hogy újra éljen, én reám szorult, 
Ö csak garádics, én meg a torony. 



A 

Ki is kiáltom minden ablakon : ' 

Figyelj oh nemzet rám, az okos szóra, 

lm én tudom csak, hányat üt az óra. * 

Boszant ugyan, hogy gróf még nem vagyok, 

S a mennyit ö, annyit nem hathatok; 

Mert tudni kell, ismerrti a magyart, 1 

Még sok, nagyon sok, mit a czímre tart. 

Azonban eljö majd az én korom, 

Hiszem, remélem, érzem, akarom; 

Azonban ennyit is beszélni, kérdem, 

Czím nélkül, így, nem nagy és ritka érdem? 

S beszél tovább, mit úgy imitt-amott 

Széchenyiből csak összelophatott, 

Fordítja, rontja, hogy szebb, új legyen, 

Gögjében azt se tudja, mit tegyen, 

S ha jobbra, balra szidják, mosolyog, 

Azt mondja rá, hogy próféta-dolog. 

Van ollyan is, ki élelmesebb ember, 
Ily nagy szerepben játszni épen nem mer; 
csak tanítvány, ildomos, szerény, 
Csupán napszámos a jó ügy terén. 
Míg élt Széchenyi, ellensége volt, 
Más pártnak élt, ott írt és szónokolt, 
Hogy hánynak, hányszor, minek kérdni ezt? 

Meg-megváltozni sapientis est. 

Azonban ennek már sok éve tölt, 

Széchenyi meghalt és ö örökölt, 

Mindent, de mindent, képét, czimerét, 

S a mint bevallja, egész szellemét. 

Azóta minden, mit leír, kimond, 

Bár lenne az még kétszer oly bolond, 

Az mind Széchenyi szentelt hagyománya, 

Ö egyedül valódi tanítványa, 

Jx)gos firmája néki van csupán, 

A többi egytől egyig charlatán. 

Csak ö árulja azt a bü vitait, 

Mely megifjitja újra a magyart, 

Nem drága, olcsó, veszteséggel adja, 

Csakhogy mit elkölt épen visszakapja. 

De rá kiált három-négy hirtelen: 

E zagyvalékból senki se vegyen ; 

Ö és Széchenyi! oh minő beszéd! 

Mi áruljuk Széchenyi szellemét! 

lm itt vagyon, jobb, olcsóbb, hozzánk jertek, 

Felgyógyulást csupán mitőlünk nyertek. 

Szóval: ki csak hont árúi, árverez, 

Széchenyi már, avagy Széchenyi lesz. 

Egy' a másiktól már sehogy se' tér, 

Zajong, kiált, a hogy' torkán kifér, 

Gyulai P. költeményei. l5 

És az egész, Kárpáttól Adriáig, 
Egy szörnyű Dulcamára -zajra válik. 

Habár kevés, s kímélő mind e szó. 

De így is érts meg jámbor olvasó; 

Hiszen tudod, milyen világban élünk, 1 

Haragva is csak halkan kell beszélnünk. 

Bevégzem hát a végtelen panaszt, 

Mit elhagyék, gondold utána azt ; 

S mit még kivánok, nem nagy kérelem, 

Egész lelkedből kiálts föl velem : 

Szivünk fájdalma mély, igaz, őszinte, 

Idő se' volt alkalmasabb rá szinte, 

Míg csak hazánkból egy darabka tart, 

Megsiratnunk a legnagyobb magyart, | 

Mint most, midőn hamis tan szól felöle, 

És csúfot űznek minden nap - BelöTeT 

(i863.) """ - 

BÖLCSODALOK. 



I. 



Csitt kicsi kedves, csitt, csitt, csitt! 
Jó fiu légy, oh hallga kicsit! 
Hunyd be szemed és hunyd be a szád, 
Föl ne riaszd jó édes anyád. 

Alszik anyád, hát te is aludj', 
Ugy kicsi kedves, ugy, ugy, ugy! 
Hunyja szemét már jó a gyerek, 
Én is elalszom majd veletek. 



II. 

Csendesen, csendesen, 
Haja, haja kedvesem! 
A ki nem sír, nem kiáltoz, x 
Annak angyal kis kertet hoz, 

i5< 

Lesz benne egy szép, de szép fa, 
Minden ágon arany alma. 
Hát még mi lesz ? Mi bizony ! 
Ha nem sirsz, hát megmondom. 
Kis fészek meg kis madárka, 
Kék a lába, zöld a szárnya, 
S azt énekli csengő hangon: 
Aludjál el már galambom! 
S a gyermek, ki hallja épen, 
A szemét behunyja szépen, 
Elalszik az énekszóra 
S álmodik majd szépet róla. 
Ugy lesz, ügy lesz, ugy bizony, 

Haja, haja galambom! 

(i863.) 



1 

A SZERETÖK. 



,01vad a hó, tavasz akar lenni, 
Beh szeretnék kék ibolya lenni! 
Kinyílnék a szomszédunk kertjébe', 
Hadd tűzne föl dobogó keblére. 



Megtudhatnám miről gondolkozik, ' 
Rólam-e vagy másról álmadozik. 
Jaj ha másról, jaj ha csalni akar. . . . 
Hervadjak el, én istenem, hamar !' 



Szomszéd fia átkiált a lyánynak: 
„Ne légy virág, maradj te csak lyánynak! 
Szeretöm vagy, légy a menyasszonyom, 
Feleségem, én édes asszonyom! 



M 

Virágozva együtt hervadjunk el, 
Ne tavaszszal, hanem késő öszszel ; 
Csak egymásért örüljünk, búsuljunk, 

Egy nyoszolyán, egy sírba' nyugodjunk." 

(1864.) 



GYERMEKMESÉK, 



(1854—1864.) 



I. 



A SZARKA ÉS GILICZE. 



Egyszer a szarkához 

Gilicze betoppan: 

,Tanits hogy' kell fészket rakni, 

Te tudod legjobban.* 



„Szívesen hugocskám!" 

Dolgozik már rajta: 

„Csak így, csak így, csak csak csak!" 

Mindegyre azt hajtja. 



Szótalan ott ülni 

Gilicze is restéi, 

Búgó hangján: ,Túdom, tudom. 4 

Beszélgetni kezd el. 

„Hát csináld, ha tudod!" 
Szarka mond haraggal, 
Félbe-szerbe hagyja dolgát 
S elrepül azonnal. 



9 

Szarkáéhoz képest 

Fészke giliczének 

Ezért maradt csak egy darab 

Eddig tart az ének. 

II. 



A FARKAS ÉS A SZÚNYOGOK. 



Nyári meleg és üres has .... 
Haraguszik az éh farkas. 
A szúnyogok le-leszállnak, 
Muzsikálnak, uzsikálnak: 
,Megtisztelnök, farkas uram, 
Szép nótával nagysás uram! 1 
„Nem kell, nem kell!" ,Csak egy nótát, 
Csak annyit ád, a mennyit ád.' 
„Menjetek el, nagy böjtöm van!*' 
,Csak egy nótát nagysás uram !' 
„Jöjetek majd Szent- Andráskor." *) 
,Nagysás uram, hiszen akkor 
Kezdődik már az ünnepünk, 
Magunknak sem hegedülünk/ 



") Azaz teszel, mikor a szúnyogok már elpusztulnak. 

Le-leszállnak, csak ott állnak, 
Muzsikálnak, uzsikálnak. 
Muzsikaszó és üres has . ._. . 
Haraguszik az éh farkas. 

III. 



A KÉT CZICZA MEG A HAMIS GYEREK. 



Egyszer két kis fehér czicza 

Kinn az utczán sétál vala, 

S a mint illik pajtásoknak, 

Mulatoznak, játszadoznak. 

Hát im egyszer csak feléjek 

Futni kezd egy hamis gyermek, 

Hogy kergesse, megfoghassa, 

Haza vigye, nyávogtassa. 

Már előre nagyot kaczag, 

No hiszen lesz most hadd el hadd! 

A két fehér czicza fut, 

De a gyerek jobban tud. 

„Csúnya dolog, 

Mindjárt megfog!" 

Szomorún az egyik így szól, 

De a másik jobbat gondol: 
„Fussunk ama gödör felé, 
Hadd essék a hamis belé! 
A míg fölkel, tovább állunk, 
Ökemének fittyet hányunk!" 
A mint mondák, ugy is lett, 
A gyermeknek megesett, 
Kapott, mit nem keresett, 
Leesett, beesett, 
Be a gödör fenekére, 
Megindult az orra vére, 
Sírt-rítt, a hogy' száján kifért, 
Föl neín venném száz forintért! 
A két czicza ez alatt 
Hahotával elszaladt. 

IV. 
A PULYKA ÉS A VERÉB. 



Nagy garral, felfuvalkodva 

Az udvaron jár a pulyka. 

Összegagyog tarkát-barkát, 

Kiterjeszti szárnyát, farkát, 

Aztán magát 

Illegeti, 

Billegeti 

S méreg eszi, 

Mivel senki 

Föl nem veszi. 

A kutya annyit sem ad rá, 

Hogy legalább megugatná. 

De egy veréb 

A sövényre száll, 

Majd víg kedvvel 

Odább szökdel, 

És elébe áll, 



— 240 — 

És borsot tör orra alá, 

Csiripolva így szól hozzá: 

„Biz' azt kelmed h'jába -fújja, 

Szebb a páva, mint a pulyka!" 

A pulykát ez szörnyen bántja, 

Szárnyával a földet szántja; 

Berzenkedik, puffaszkodik, 

Neki-neki rugaszkodik. 

De a veréb csak neveti 

S újra visszamondja neki: 

„Ugy volt, ugy van, ugy lesz biz' a, 

Szebb a páya, mint a pulyka !" 

A pulyka most már mit tegyen? 

Dérrel-durral tovább mégyen. 

Osszegagyog tarkát-barkát, 

Kiterjeszti jobban farkát, 

Aztán magát 

Illegeti, 

Billegeti 

S egész udvar kineveti, 

Mert azalatt a kis kutya 

A verébtől megtanulta 

S mai napig is ugatja : 

„Szebb a páva, mint a pulyka!" 

V. 



KIS TŰ KEZDI, FARKAS VÉGZI. 



Unja magát, rozsdásodik 
Egy kis tü a fiókban; 
Egyet gondol és elindul 
Vándorolni világba. 
Város végén találkozik 
A hengergó tojással: 
„Hova, hova édes tücském?" 
„Vándorolni!" „Én is ugy, 
Mert a gazdám, én' rósz gazdám 
Világ-végig sem költ ki." 

Mennek, mennek; a kakas is 
Úti társul szegődik, 
Ö is unja gazdáját, mert 
Egy esztendő óta már 
Nem sok haszna, ette haszna 
És aludta bére sincs. 

Gyulai P. költeményei. IÖ 

Mennek, mennek; dél felé egy 
Kiszáradott patakban 
Meglátnak egy szegény rákot 
A melegen kínlódni. 
„Nem tartanál te is velünk?" 
„Ej de hogy nem barátim! 
Bárcsak estig be tudnátok 
Fullasztani a vizbe." 



Mennek, mennek; délután egy 
Leétetett legelön 
Ismét látnak, meglátnak egy 
Deres csikót búsulni: 
„Mit csinálsz itt?" „Hát ehetném, 
S enném is, ha volna mit." 
„Jere velünk, jobb dolgod leszi" 
„Annyi mint az, nem bánom." 

Mennek, mennek; alkonyatban 
Feléjök tart egy ökör. 
„Honnét, hova?" „Megszöktem mert 
Fösvény gazdám kóron tart. 
Fogadjatok czimborának 
Jó szerencse fejében !" 

Mennek, mennek ; késő este 
Beérnek egy erdőbe, 
Az erdőnek közepében 
Üres kunyhót találnak, 
S a kunyhóba mind a hatan 
Megszállanak éjjelre. 
A tü mindjárt az ajtószeg 
Kendőjébe szűrődik; 
Tojás bebú a tűzhelyen 
A jó meleg hamuba; 
Kakas büszkén, a mint illik, 
Felpattan az üllőre; 
Rák igyekszik s bele csuszszan 
A vízzel telt cseberbe; 
Deres csikó szép csendesen 
Ajtó mellé húzódik; 
Az ökör meg, ugy mint otthon, 
Elnyúlik a pitvarban. 
Csak hamar a fáradságtól 
Mindnyájan elalusznak. 

Éjfélkor a házi gazda, 
A vén farkas, haza jő ; 
Ámde gyorsan visszaugrik, 
Hogy belépett a kapun. 



16* 

„Teremtette! idegen bűz 
Csapta meg az orromat. 
Nézzétek meg, jó fiaim, 
Mi van ott benn a házban?" 
A nagyobbik meg is indul, 
El is megy a pitvarig, 
Próbálgatja, tapogatja, 
Be-beüti az orrát, 
De az a büz, idegen büz 
Facsargatja iszonyún. 
„Jere te is, édes öcsém, 
Ne félj semmit, menj elöl, 
Ifjú vagy, az ifjú ember 
Szükséges, hogy próbáljon." 
Elindul a középső is, 
Be is megy a pitvarba, 
De nem soká ismét kijö 
Sebesebben, mint bement. 
„Jer kis öcsém, ne félj semmit, 
Menjünk együtt, követlek." 

Elindul a legkisebb is, 
Meg sem áll a pitvarban, 
Hanem bemegy a szobába, 
S gyertyát akar gyújtani. 

Az ujjával, kéngyertyával 

Piszkálgat a hamuban, 

De a tojás fogja magát 

Szembe lövi mérgesen. 

„Az istenért !" egy kis vízért 

Neki ront a csebernek, 

Hát ott a rák ollójával 

Összevágja a kezét. 

Törülközni, bekötözni 

Oda fut a kendőhöz, 

Ott meg a tü hegybe fordul 

És megszúrja hirtelen. 

Szaladna most, szalad is már 

A hogy* lehet ki felé, 

Ott a csikó ugy hozzá rug, 

Hogy az ajtón kiheppen, 

Künn is csak egy kissé nyugszik. 

Mert fölébred az ökör, 

Jól neki döf és bundástól 

Kihányja az udvarra. 

Lárma támad szörnyű lárma,, 
Hangzik bele az erdő; 
Az ökör bög, csikó nyerít, 
Kukorékol a kakas. 

Ucczu neki, vesd el magad. 
Szaladnak a farkasok, 
Legjobban fut, legelöl fut 
A legkisebb, legbátrabb; 
Míg a világ, széles világ 
Ilyen futás nem történt. 
„Megálljatok! — kiált a vén — 
Ne legyetek oly gyávák. 
Hát mi történt, benn a házban, 
Teremtette, mi történt?!" 

Egyik sem szól, csak futtában 
A legkisebb nyöszörgi : 
„Jaj, jaj, ne kérdezd, 
Puskás lö puskával, 
Banya szúr tűjével, 
Szabó vág ollóval, 
Fölvesznek lapátra, 
Löknek vasvillával, 
Mégis a padlásról 
Mind csak azt kiáltják: 
,Add feljebb krikiki! 
Hadd üssem krikiki!' 
Jaj, jaj ne kérdezd!" 
„No ha ugy van, hát csak fussunk!" 

Meg sem állnak más nap is, 
Nem is térnek vissza többé 
Soha a kis kunyhóba, 
Nem is mernek építeni 
Más erdőben sem kunyhót. 
Azóta él szegény farkas 
Künn a szabad ég alatt, 
Azóta nincs a jámbornak 
Csendes meleg szobája. 
Ki nem hiszi, kérdezze meg 
Magától a farkastól. 

VI. 



KRISZTUS ES A MADARAK. 



Krisztus urunk futott, bujkált, 
Hideg földön az erdőn, hált; 
Üldözői ott sem hagyták, 
Ott is meg-megriasztották. 
Kis pacsirta pártját fogta, 
Merre bujkál, meg nem mondta, 
Sőt hítta az üldözőket, 
Hogy vezesse félre őket. 
De a fürj a hogy meglátja : 
„Itt szalad!" mind azt kiáltja; 
A bíbicz meg mindjárt pedzi, 
„Búvik, búvik !" reá kezdi ; 
A galamb is búgja sorba': 
„A bukorba, a bukorba!" 

Megfogták a bokrok alján, 
Szegény Krisztus arcza halvány, 
El is vitték kínhalálra, 
Megfeszítni keresztfára. 
Kis pacsirta elkiséri, 
Galamb, bíbicz, fürj csak nézi, 
S nem búsul, hogy ezt okozta, 
Krisztus őket megátkozta: 
A fürjet, hogy fenn ne szálljon; 
Csak vetés közt szaladgáljon ; 
A bíbiczet, meg ne álljon, 
Réten káka közt bujkáljon; 
A galambot, búban éljen, 
Bokrok alatt keresgéljen. 
A pacsirtát szívvel, szóval 
Megáldotta ezer jóval: 
Tudjon békén fészkén ülni, 
Legmagasban felrepülni, 
Földre szállni, égbe kelni, 
S reptében is énekelni. 

VII. 



A TYÚK ÉS A FARKASVEREM. 



Egyszer egy kicsiny tyúk kapirgál, kapirgál. 
Hát a házfödélröl kövecs hull fejére ; 
Erre ugy megijed, hogy elkezd szaladni. 
„Tyúk koma, tyúk koma, hova oly sietve ?" 
Kérdi a kakas, de még neki sem áll meg. 
Mind csak azt kiáltja: „Jaj, jaj, jaj! 
Égszakadás, földindulás, 
A fejemen egy koppanás ! 
Szaladj te is pajtás, 
Szaladj te is pajtás!" 

Kakas is megijed, együtt tart a tyúkkal 
S a mint így szaladnak, kérdi tőlök a nyúl: 

„Hova, hova futtok?" „Kérdezd meg a tyúktól!" 

Ez pedig kiáltja: „Jaj, jaj, jaj! 

Egszakadás, földindulás, 

A fejemen egy koppanás! 

Szaladj te is pajtás, 

Szaladj te is pajtás!" . 



A nyúl is megijed s együtt mind a hárman 
A mint így szaladnak, kérdi tölök az öz, 
Azután a róka, végtére a_ farkas : 
„Hova, hova futtok?" „Kérdezd meg a tyúktól!" 
Ez pedig kiáltja : Jaj, jaj, jaj ! 
Egszakadás, földindulás, 
A fejemen egy koppanás 
Szaladj te is pajtás, 
Szaladj te is pajtás!" 



Az öz is megijed, róka is megijed, 
Farkas is megijed, hatan futnak együtt, 
S elérnek estére rengeteg erdőbe; 
Ott is csak szaladnak tüskén, bokron, árkon 
Elóre, előre, se látnak,, se halinak, 
S mind a hat bele hull a farkas-verembe. 

De egyik sem bánja, nem kell már szaladni, 
Legalább pihennek, elalusznak szépen. 

Virradóra kelve búra fordul kedvök, 
Nem lehet kimenni, élelmet keresni, 
Ehetnék mindegyik, kiváltkép a farkas. 
„Mondanék én egyet, kettő lesz belőle!" 
így beszél a farkas. „Halljuk!" mond a róka. 
„Bizony csak azt mondom: a kinek közöttünk 
A neve legrútabb, együk meg ebédre." 
Mindegyik rá mondja: „Jó lesz biz* a, jó lesz!*' 
Feláll hát a farkas s elkezd így ítélni : 
„Farkas-barkas, az is szép, 
Róka-bóka, az is szép, 
Özem-bözem, az is szép, 
Nyúlam-búlam, az is szép, 
Kakas-bakas, az is szép, 
Tyúkom-búkom, jaj be rút!" 



Megették a tyúkot, de biz* meg se' kottyant, 
Elfútta hát újra nótáját a farkas; 
Kakast is megették s elaludtak szépen. 
Virradóra kelve ismét csak búsulnak, 
Nem lehet kimenni, élelmet keresni. 



— 253 — 

,,Most is' csak azt mondom, — így beszél a farkas, 
-Még egyszer azt mondom, a kinek közöttünk 
A neve legrútabb, együk meg ebédre." 
Mindegyik rá mondja : „Jó lesz biz' a, jó lesz !" 
Feláll hát a farkas s elkezd így ítélni : 
„Farkas-barkas, az is szép, 
Róka-bóka, az is szép, 
Ozem-bözem, az is szép, 
Nyúlam-búlam, jaj be rút!" 



Megették a nyulat, más nap meg az özet, 
Földre heveredtek, elaludt a farkas, 
Nem alszik a róka, így is, ugy is próbál, 
Jaj de nincs mit tenni, nem lehet kimenni. 
Fejét megvakarja, leereszti farkát, 
Gondolja magában: rám jö a sor holnap, 
Jobb lesz megelőzni valami szép módon. 
Azért még sötétben rá kezdi a nótát: 
„Róka-bóka, az is szép, 
Farkas-barkas, jaj be rút!" 
Enné már a farkast, farkas is fölébred. 
„Nem ugy van a nóta, máskép van a nóta, 
így van az a nóta." S megette a rókát. 

Egyedül a farkas a farkas-veremben, 
Már hijába tudja legjobban a nótát, 
Kurta lett a nóta, elfogyott a nóta, 
De azért csak fújja, fújja ordítozva, 
Reggel, este, éjjel, délre, vacsorára, 
Mai nap is hallszik rengeteg erdőben. 

OH MOSOLYOGJ RÁM ! 



Szeretem rózsás arczodat, 

Oly csengő, benső hangodat; 

Szeretem karcsú termeted, 

Liljom rengése jár veled: 

De bájaid között legjobban 

Mégis mosolyod szeretem. 

Szivemben egy mély érzés dobban . . . 

Oh mosolyogj rám kedvesem! 



Vidám vagy bús ez a mosoly 
Örökké szívből szívbe foly, 
Örök érzés ajkad, szemed, 
Örömbe', búba' csak szeret. 

Gazdag kedélyed szivárványa 
Ragyogva árad könnyeden, 
Engesztelés minden sugara . . 
Oh mosolyogj rám kedvesem! 



Oh e mosolytól messze fut 
A terhes gond s eszembe jut 
Az első boldog pillanat, 
Emléke most is elragad: 
Bokrétám, mit keblére tűztél 
Félénk örömmel édesen, 
S hálám csókjáért el nem űztél . . . 
Oh mosolyogj rámi, jcedvSsérh ! 

Oh e mosolynak sugarán 
Hány szép emlék derül reám: 
Nászfátyol, első fejkötö, 
Liljom valál, majd rózsatö; 
De a boldogság hajnalfénye 
Reszket mindkettő kelyhiben. 
Betelt szivem minden reménye . . . 
Oh mosolyogj rám kedvesem ! 

Oh mosolyogj, mint akkoron, 
Midőn ringattad karodon 
Kicsiny lyányod, kicsiny fiad, — 
Lásd az idő, hogy' elhalad ! 
De mosolyod még mind a régi, 
Átsugárzik az éveken, 
S rajt' összeolvad földi, égi . . . 
Oh mosolyogj rám, kedvesem ! 



Oh mosolyogj, bú édesül, 
Megenyhül seb, kedély derül. 
Hány szívet vigasztalt szavad, 
Bár a tied bútól szakadt ! 
Eltitkolád, mosolygva szóltál, 
Emberben nincs ily türelem. 
Egy földre tévedt angyal voltál 
Oh mosolyogj rám, kedvesem! 



Oh e mosoly örcsillagom, 
Áttör minden borúlaton, 
Világít, biztat, int, vezet, 
Megszenteli ktizdelmimet; 

Gyulai P. költeményei. '7 

Pályám nem tője, dicsőségem, 
Szerelmed fénye, mindenem! 
Nincs drágább, a mit adhatsz nékem 

Oh mosolyogj rám, kedvesem! 

(1864.) 

AZ ÁLMODÓ LEÁNY. 



Ott alszik a lyány, oly nyugtalán alszik, 

És szíve dobog és sóhaja hallszik. 

Mi bántja, mi búja, mi titka lehet? 

Először, utolszor, örökre szeret; 

S mint őzike, mely't a vadász csöve hajt, 

Reszketve, lihegve, alélva sóhajt : 

„Oh titka szivemnek, 

Oh sziklateher! 

Oh ifjú szeretlek 

S nem mondhatom el! 

Megölne a szégyen, 

Megölne a bánat; 

Elhervadok érted, 

Haldoklóm utánad!" 

17* 

Ott alszik a lyány, oly nyugtalan alszik, 
És szíve dobog és sóhaja hallszik. 
De égi mosoly lebeg ajka felett, 
Álmában övé, kit Örökre szeret; 
S mint vágya hevébe sülyedt csalogány, 
Megcsattan a szó remegő ajakán: 

„Tied leve immár 

Búm szégyene, titkom. 

Oh ifjú szeretlek 

És íme kimondom! 

Csókollak, ölellek, 

S bár veszszek el én, 

E pillanat üdve 

Örökre enyém!" 
(i865.) 

ŐSZI DÉLUTÁN. 



Oh mi kedves őszi napfény! 
Jöj a kertbe, jöj velem! 
Kies öszszel, délutánként 
A sétát ugy kedvelem. 

Halld a hulló lomb sóhaj ját, 
Bús és mégis oly szelíd ; 
Nézd a napfény ragyogását, 
Bágyadt, mégis melegít. 

Halványul a kert viránya, 
Mégis benne mennyi zöld; 
Nyílik még egy-két virága, 
S mily mosolygó arczot ölt. 

Nem halljuk már a pacsirtát, 
Mégis cseng-bong még a lég ; 
Meglebbenti a köd fátylát, 
Mégis tiszta kék az ég. 

Látszik, hallik az enyészet, 
Mégis itt-ott mennyi báj! 
Álmodozik a természet, 
S elálmodja a mi fáj. 

Ulj le, kedves, itt az aljban, 
Hadd mélázzunk egy kicsit, 
A hol vígan szedtük hajdan 
A tavasz virágait. 

Elhanyatlik ifjúságunk, 
Itt van őszünk nem soká, 
Bár nem érzi boldogságunk, 
Szívünk nem gondol reá. 

Oh de eljö észrevétlen, 
Lopva lépve, csendesen; 
Már fehérlik egy-egy fürtem, 
Tied is fog, kedvesem! 

De ne búsulj: akkor is lesz 
A virányon enyhe zöld, 
Meg-megcsendül egy édes nesz, 
Fel- felvidul ég s a föld. 

Nyílik akkor is virágunk, 
S a hervadó levelén 
Ott ragyog meleg sugarunk, 
Örök fényed^ szerelem ! 

(i865.) 

HAJNALBAN. 



Hajnal dereng ablakomban, 
Fölébredek félálomban ; 
Vélem ébred az én kedves hitvesem, 
Kettős hajnal mosolyog rám édesen. 

Zendül kinn a madársereg, 
Csevegni kezd benn a gyerek; 
Lelkem a mit először is érez, hall, 
Nö mosolyja, gyermek hangja, madárdal. 

Szúnyadhatnám még egy kisség, 
De szivemben gyönyörűség 
Aradoz szét s érzem, hogy a világon 
E. valónál nem lehet már szebb álom. 

(1866.) 

EJI LÁTOGATÁS. 



Három árva sír magában. 
Elhagyott sötét szobában ; 
Zivataros, hideg éj van, 
Édes anyjok künn a sírban. 

,Édes anyám, édes anyám! 
Altass el már, ugy alhatnám!' 
Mond az egyik s el nem alszik, 
Sóhajtása föl-folhallszik. 

„Beteg vagyok, édes anyám! 
Hol maradtál? Nem gondolsz rám!" 
Mond a másik s jajjal végzi, 
A fájdalmat kétszer érzi. 

< 

„,Édes anyám, gyújts világot! , 

Nem tudom én, jaj, mit látok!'" 
Harmadik mond, mindenik sír — — — 
Temetőben mozdul egy sír. 

Megnyílnak a nehéz hantok, 

Kilép sírból édes anyjok, 

S tova lebben a vak éjben, . 

Haza felé, az ösvényen. 

Arcza halvány, hangj' a régi, 
Fia, lyánya megösméri; 
Immár tőle hogyan félne? 
Megcsókolják mintha élne. 

Az egyiket betakarja; 
Másikat felfogja karja, 
Elringatja, elaltatja; 
Harmadikat ápolgatja. 

És ott víraszt a kis ágyon, 
Mig elalszik mind a három. 
Majd megindul, széttekinget, 
Keresi a régi rendet. 

Rendbe hozza a szobácskát. 
Helyre teszi a ruhácskát; 
Az alvókat hosszan nézi, 
Csókját százszor megtetézi. 

Kakas szólal, üt az óra, 
El kell válni virradóra! 
Visszanéz a véghatárrúl . . . 
Sír megnyílik, sír bezárul. 

Oh a sír sok mindent elfed: 
BútJ örömet, fényt, szerelmet; 
De ki gyermekét szerette, 
Gondját sír el nem temette. 

(1866.) 



— 268 — 



A BUDAI RÓZSAHEGYEN. 



Szél rengeti lágyan a kerti fa lombját. 
Az alkony elégé alatt a Dunán ; 
Pest ködbe merül, zaja messzi morajját 
Már félbe szakítja tücsök s csalogány. 
S im ott ülök újra, hol annyiszor ültem, 
Hol hitvesem annyiszor üle velem, 
Hol enyhe kedélylyel örömbe merülten 
Megálda ezerszer a hü szerelem. 



Még minden a régi, mosolygani látszik, - 

Körűibe az enyhület árnya lebeg; 

A fűben előttem a kis íiu játszik, 

A lyánka szökelve, kaczagva cseveg. 

Oh hol vagyon édes anyátok, oh hol van? 

Még hallani vélem a bús siri dalt. 

Ugy elborulok s tova mind szomorúbban 

Érzem, szivem élete puszta, kihalt. 

Oh hitvesem árnya a csillagos égben, 
Oh gyermekim anyja, tekints le reám! 
Emelj fel a búba', ne hagyj el az éjben, 
Es áldj meg, erősíts a földi tusán! 
Hü, tiszta szerelmed örök sugarából 
Ejtsd vissza szivembe a mennyei fényt! 
Vezess ki sötét közönyöm vadonából, 

S add vissza hitemnek a régi reményt! 

(1867.) 

A NÉPSZERŰSÉG. 

(Satira.) 

A népszerűség versem tárgya ma: 
Erről nem irt magyar költő soha, 
Ahítja bár s vadászsza mindenképen, 
Azaz, hogy nem csupán a költő épen, 
Hanem minden művész és szónok, író, 
S kiváltkép az uj módi táblabíró. 
Mert mind híjába him'zünk-hámozunk, 
Mi most is táblabíró nép vagyunk; ' 
Veszhetne minden, — a súly megegye 
Csak meglegyen czoffjával a megye. 

Élőbeszédnek ennyi tán elég, 
De valamit kell hozzá tenni még. 
Szivemre gondok terhe nehezül 
A népszerűség népszerütlenül 
Tárgyalva, most nem ollyan feladat, 
Költő a melylyel koszorút arat. 

Nem is kívánom, hogy tapsoljatok, 
Csak arra kérlek, meghallgassatok ; 
Tűrjétek a szegény magyar poétát, 
Ha más felé vinné immár a nótát, 
Ugy is hízelgés uton-útfelen, 
Mint szerb- tövis, kiirtva, is terem, 
S ha annyi volna a nagy emberünk, 
Mennyit naponként folyvást hirdetünk, 
S oly sok dicső tulajdon volna bennünk: 
A legdicsöbb nemzetnek kéne lennünk ! . . . 
Avagy, ha tetszik, ám ne tűrjetek, 
Szidjon le rútul bosszús kedvetek'; 
Őszinte szívvel, ezt még jobb' szeretném, 
Tapsnál a füttyöt szivesebben venném: 
Akkor bukásom csak sikerre vált, 
Mert azt jelenti, satirám talált. 

Mondják: a szószék, sajtó hatalom. 
Megengedem, de úgy tapasztalom, 
Ha megtekintem titkát a dolognak, 
Gyakran csupán szolgája hatalomnak. 
Két hatalomnak: egyik fenn ragyog, 
A más alant sötéten háborog, 
De mindeniknek megvan a varázsa, 
Hogy szónokot s írót megbabonázza. 

Megoldja tollát, nyelvét: mennyi ész, 
S mily lángoló, majd örjöngésbe vész! 
Mily gyors a toll, minő harsány a hang, 
Légben, papíron nagy dob, nagy harang! 
Hogy' írják és szavalják ékesen, 
A mit valóban egyik sem hiszen, 
De mások elhiszik, — s ha belesülnek, 
Egy új reményre ismét lelkesülnek. 
A bölcs kevés, de régi bölcseség: 
Ki csal s kit csalnak, mindig volt elég. 
Nagy csödülést látsz nagy komédiára, 
Szint' ennek is csak pénz és taps az ára. 
Rágalmaznak, hazudnak, hízelegnek, 
Emitt a népnek, ott a fejdelemnek. 
És mint kufár az útezán szerteszét, 
Hogy' ordítják a honnak szent nevét! 
Mert végre is ez és az egyre megy, 
És olly igaz, mikép az egyszer-egy, 
Hogy a népeknek épen úgy megvannak 
Kész udvaronczi, mint a királyoknak, 
És mindenik, — Kliónak régi vádja, — 
Imádva mást, csak önmagát imádja. 

Oh jó magyar nép, édes nemzetem! 
Könnyen talán el sem hiszed nekem, 

Hogy még te sem vagy ám udvartalan, 
És udvaronczid száma számtalan, 
Kik hízelegnek kedves gyöngéidnek, 
Mert, megbocsáss, hát néked is lehetnék, 
Söt vannak is, ím, egyet közbevetve 
Elmondok itt, most sirva, majd nevetve. 

Hös vagy csatában, nagyszerű alak, 
Csodát mivelni hányszor láttalak, 
Füstfellegekben győzelemre szállva, 
Dicsőségedben nap fényévé válva! 
Szenvedni tudsz, meg is tanulhatál, 
Népek közt martyr oly sokszor valál; 
Arczodhoz illik az a büszke gyász, 
Rabláncz szoríthat, de meg nem gyaláz. 
Azonba' megvan az a rósz szokásod, 
Hogy a midőn már sikerülni látod, 
Vagy látni véled, legalább csak félig, 
Miért küzdő ttél vészen át sok évig: 
El-elhagy néha jó természeted, 
A többit aztán félvállról veszed. 
Nagy lakzit ütsz, tivornyázol sokat, 
Koppasztod a meg nem lőtt madarat, 
Iszol nagyot rá, nem tartasz határt, 
Pedig neked kevés bor is megárt. 

Gyulai P- költeményei. l * 

Emészt a vágy, remény tüzes bora, 

Megtántorít csal-álmok mámora; 

Könnyen haragszol, dulakodni vágynál, 

Egész világnak gőggel fittyet hánynál, 

És hányi-vetve jársz ide s tova, 

Csetel-botol szeszélyed rósz lova. 

Ki hízeleg, hamar kegyedbe fér, 

Annak hiszesz, ki mindent megigér; 

Nem tűrsz szabad szót, nem tűrsz ellenmondást, 

Nagy hűhóval körüled látni folyvást 

Új-új csapatban számos udvaronczot, 

Lesvén mohón egy-egy darabka konczot, 

Füledbe súgnak s távolról se' véled, 

Hogy mennyi mindent elhitetnek véled. 

És mámorodban ott mosolygva állsz, 

Azt sem tudod hamar, hogy mit csinálsz; 

Ködében elméd jót-roszat feled, 

S kegyelmesen pazarlód rendjeled. 

Hány érdemetlen dolmány mellin ég 

Rendcsillagod, magyar népszerűség! 

Nem téged szóllak, népem, nemzetem! 
E gúnyszavakkal őket illetem. 
Te is király vagy, gyönge és erős, 
Tanácsadód az érted felelős, 

S ha nem szégyelli udvaronczczá válni, 

Királyokéra miért kiabálni? 

Gőgös tribun, ki állsz a fórumon, 

Megríkató pathószszal ajkadon, 

Ha önzésből vadászod nép kegyét: 

Más nem vagy, mint hitvány udvarcseléd. 

Ha mint irónak pályád legfőbb vágya 

Lapodnak mentől több praenumeransa, 

És szája ízén irsz a nagy tömegnek, 

És nem sugalmán szíved- és eszednek: 

Hogyan hiszed függetlennek magad? 

Te is csak bérbe adtad tolladat. 

Ha hiúságból kapsz a tapsokon, 

Miért nevetsz a rangkórságoson, 

Ki egy , kis fényért önbecset felejti, 

S elvét, hitét örömmel porba ejti?' 

Ha néma vagy, hol szólnod kellene ; 

Vagy a fehér) rá mondod, fekete, 

Mivel kíméled népszerű magad': 

Az mindenütt csak gyávaság marad. 

Ha küzdve tűrni még meg nem tanultál, 

S kivívni gyorsan és mindent akarnál, 

Tüzzel-vassal, köny- és vérrel teli, 

— A czél az eszközt meg-megszenteli; — 

18* 

Vagy sértve hívén fenséges személyed' 
Boszúra indit ádáz szenvedélyed, 
De mást hirdetsz: szabadságot, hazát, 
Ámítva könnyen jámborok hadát: 
Dicsérjék bár erélyed' és eszed', 
A zsarnoktól tanúitál szerepet. 

Oh hiúság, rajongás és önérdek. 
És gyávaság, mit legkevésbbé értek! 
(Ugyan ki is érthetné egyhamar 
Oly hősi népnél, millyen a magyar.) 
Hiába festitek be magatok', 
Éles tekintet átlát rajtatok. 
Nézzétek ott, mily hös, mily dalia, 
Küzdött szabadság szent csatáiba'; 
Sebhely az arczán, bátor és vitéz, 
De bátorsága mindjárt oda vész, 
Ha hangos éljent, dörgő tapsokat 
Nem kaphat annyit, mennyi kell, — sokat. 
Mint a szinésznek, taps a levegője, 
Egy árva pissz elég lesz, hogy megölje, 
S kit meg nem ijeszt német, muszka hadja, 
Lármás jogászság tüstént megriasztja; 
Elhallgat, vagy máskép szól, mint akar, 
Oh hősök hőse, oh vitéz magyar! 

Egy más emitt, derék egy ember szinte, 
Becsületes, tevékeny és őszinte, 
Szenvedt hónáért s áldoz érte hün, 
És szó ne'kül megadja egyszerűn, 
Mit kérsz nevében, mindent, a mi kell, 
Soh' sem fukar, pénzzel, vagy vérivel. 
Egyet ne kérj, csak ezt, egy fényes batkát, 
A népszerűség bármely kis darabját, 
Azt meg nem adja, oh az nagy dolog! 
És arcza lángol, szíve feldobog, 
Mindent, de mindent feláldoz hónáért, 
Söt még a hont is — népszerű magáért. 

Isméred-é a gavallérokat, 
A népszerűség kiknél csak divat? 
Felöltnek elvet, mint csinos ruhát, 
Szeretnek hon, — nem épen a hazát, 
Inkább a karzat bájos hölgyeit, 
Értök szavalják szép beszédeik' ; 
Sujtást, sallangot itten sem kiméinek, 
Nem gondolkoznak, de mindig beszélnek, 
És irnak is, kelendő egy divat, 
Sajtónk fejlődik, mind inkább halad, 
Drágul a tinta és a kalamáris, 
Tán népszerű lesz még a tudomány is? 

Nem látsz bohót vagy épen cselszövöt? 
Külön, vagy együtt is vehetni öt. 
Az árverésnél ám helyét megállja, 
Az elveket mind feljebb Hezitálja. 
Profitja lesz, nyerhet mindegyiken, 
A népszerűnél népszerűbb leszen; 
Övé a honban minden, a mi drága, 
Arany idö kél majd varázs nyomába'. 
Hány törpe hivság, hóbortos szeszély, 
Mely nagy dologról könnyedén beszél; 
Hány híg velő, 'mely nem lát semmi bajt, 
Mindent remél, lehetlent vár, óhajt; 
Hány léha szív, a melyben semmi hit 
S fitogtatón negédli elveit; 
Hány csalfaság, czégéres elvtelenség, 
Ma jó barát és holnap már ellenség; 
Hány ronda érdek, hivatalvágy, éhes, 
Irigy kedély, mely csak gyűlölni képes: 
Bitolja népszerűség fénypalástját, 
Takarva gonddal szennyes inge rongyát! 
És jár elöttök nagy kortes csapat, 
ígéretet, bort és pénzt osztogat, 
Utána írók, — ök mindenre telnek, — 
Ujongva rajok hymnust énekelnek .... 



— 2 79 — 

Fáraszt e látvány, megszakad dalom — 

Szivembe nyilai éles fájdalom; 

Oh mert a gúny gyakran csak könnyek árja, 

A szívbe fojtva s ott méregre válva. 

(1868.) 



J 

LEÁNYOMHOZ. 



Oh ne könnyezz, kedves lyányom, 
Édes anyád képe mása! 
Az ö könnyes arczát látom, 
Oh atyád csak ezt ne lássa! 
Fájó emlék fátyla lebben, 
Bánat ujűl bús szivemben. 



Méla búnak néma könnye 
Szép szemében hányszor rezgett! 
Sirva omlott kebelemre, 
Istenem, mennyit nem szenvedt! 
És még egyszer, utoljára . . . 
S elfödé a halál szárnya. 

Oh mosolyogj, kedves lyányom, 
Édes anyád képe mása! 
Az 6 vidám arczát látom, 
Oh atyád csak ezt, ezt lássa! 
Mennyi boldog emlék újul, 
Szívem perezre meg-megifjúl. 

(1868.) 

A TÁBLABÍRÓ. 



Táblabíró vagyok én, 
Pestmegyében lakom én, 
Virágzik szabadságom, 
Vármegye az országom! 

A mint tetszik, ugy élek, 
Királyival sem cserélek; 
Királyt köti a törvény, 
Törvény magam vagyok én. 

Az adót nem fizetem, 
Fizetésem* emelem; 
Kölcsönt veszek, cserélek; 
Mégis igazán élek. 

Mit nekem a miniszter! 
Parancsolni hogy* is mer? 
Sok embernek egy ember, 
Vármegyének miniszter. 

Protestálok, de nagyon, 
Nemes jogom nem hagyom, 
Többi ugy is elveszett, 
Vármegyét el nem veszed! 

Az alispán hazafi, 
Szolgabíró atyafi, 
Ki is viszi mit akar, 
Egyet ért itt a magyar. 

Táblabíró vagyok én, 
Pestmegyében lakom én, 
Virágzik szabadságom, 
Vármegye az országom! 

(1868.) 

EGY HAZ ELŐTT. 



Még ott foly a Szamos, 
Még áll a régi lak, 
Hová tíz év előtt 
Mint nőmet hoztalak. 

Az alkony fénye ég 
Az ablak üvegén, 
Fényén a múlt idók 
Emléke int felém. 

És visszaképzelem 

A bútort és szobát, 

Kerted', virágidat, 

S gyöngéd kezed nyomát. 

És érzem mosolyod' 
És hallom hangodat: 
Szerelmed öröme 
Mélyen szivemre hat. 

Az est lassan leszáll, 
S még ott állok merőn; 
Siratlak, áldalak 
Oh elhunyt, ifjú nöm! 

Szerettél igazán. 
Szerettelek híven! 
Szeretlek halva is, 

Holtig gyászol szivem! 

(1868.) 

EGY DRÁMAÍRÓ POLITIKUSRA. 



Megirtad „Dózsa György"-öt, 
E rósz tragédiát; 
Vadásztál benne tapsot, 
De néma volt hazád. 

Most már nem irsz, csak játszod 
Siralmas színmüved', 
S karzat kicsiny je, nagyja 
Tetszést rivall neked. 

Kisült a mit nem vártunk, 
Mutatja a hatás: 
Rósz drámaíró voltál, 

De jó komédiás. 

(1869.) 



ROMHANYI. 



T ő r e d é k. 



(1869.) 



ELSŐ ÉNEK. 



És Magyarország újra csendes: 
Nem kelti zaj, nem nyomja had, 
A fecske újra bátran repdes 
S megszáll a honnan elriadt; 
A holtakat mind eltemették, 
Az élö hallgat biztosan, 
Kit elfogtak, börtönbe tették, 
Egy szóval: rend és béke van. 
Csak a szív zajg és fel-feltámad 
A le nem győzött bosszú s. bánat, 
De népek úgy mint egyesek 
Megszoknak és felejtenek. 

Gyulai P. költeményei. 19 

2. 



így gondola Bécs bölcsesége, 
És Európa hitt neki, 
Reánk jött éhes vampyr-népe, 
Hogy szívünk vérét szíjjá ki . . . 
De elég ebből immár ennyi, 
Nem speech lesz e kis költemény, 
S a lapokkal mért versenyezni 
A honfi-phrasis mezején? 
lm eldobom hát a sallang ját, 
Nem áhitom a karzat tapsát, 
Sem honlyányok gyöngéd kegyét, 
Nem majmolom Biharmegyét. 

3. 

Az ország csendes, a mint mondám, 
Negyvenkilencznek ősze volt ; 
Felhők borongnak az ég boltján, 
Ki sem pillant a vaksi hold. 
Az est, az éj korom-sötéte 
Mintegy eltíúni, szökni int; 
Haragszik a zsandártiszt érte: 
Ni még az éj sem gutgesinnt. 

Nem födte fel a biztos menhelyt, 
Egy bujdosót előle elrejt, 
Már hatszor küldött rá halált, 
Sapperment! egyszer sem talált. 



Még négy lövés és száz sapperment, 

Se ez, se az nem ejt sebet. 

„Vorwárts" — s az öt zsandár előbb ment, 

Azaz hogy menne s nem lehet. 

Egy megbotol s elnyúlik hosszan, 

Hármat egy mély árok benyel, 

Az ötödik tövisbokorban 

Vesződik, vérzik, vesztegel: 

Csak a tiszt áll, kiált híjába, 

Az Öt zsandárnak fáj a lába, 

Hiába hősök, — ez alatt 

A bujdosó tovább haladt. 

5. 

De vaj ki ő, kit így üldöznek? 

Mi rangja és mi érdeme? 

Vajon mit szolgált a nemzetnek, 

Vezére vagy minisztere? 

19* 

Tán képviselő, tán vészbíró, 
Vagy felsőházi tag vala? 
Tán kormánybiztos, hírlapíró, 
Vagy csak egyszerű katona? 
Ennyi kérdésre hogy* feleljek, 
Sok névre egy szót hogyan leljek? 
Csak azt tudhatnám mondani: 
Mindebből volt ö valami. 



6. 



Ö gavallér volt s gróf e mellett, 
Ez az ö igazi neve, 
Ennek szülték s mi ebből tellett, 
Volt egyik legfőbb érdeme. 
Atyja egy öreg pecsovics volt, 
Ki magyarul roszúl tudott, 
Élt és pazalt és Bécsben megholt, 
És más emléket nem hagyott, 
Mint egy csoport szép ős jószágot, 
Mellé tömérdek adósságot, 
De nem maradt szegény fia, 
Volt még mit elpazalnia. 

Ifjabb Romhányi grófnak hívták, 
Bécsben Stefi és Pista honn, 
Sok tudományra tanították 
Innen s túl a határokon. 
Volt nevelője mindig három: 
Német, magyar és franczia, 
Kissé nehéz nyakán a járom, 
De szép volt a harmónia; 
Érzelgőssé tévé a német, 
Fransztól tanúit könnyelműséget, 
A magyartól sok honfiszót, 
Szilaj kedélyt, oratiót. 

8. . 

Növelték drága gonddal, bajjal, 
Valóban végre nagyra nőtt, 
És sok remény nyel, még több zajjal 
A nagy világ fogadta öt. 
Hazájában kezdé a pályát, 
Tüzes, békétlen honfi volt, 
Elcsábított, egy pár leánykát 
S a szabadságról szónokolt; 

S mert pecsovics főispán atyja, 
Magát a szélső párthoz csapja: 
Imigy büntet a nemesis . 
Atyát, fiút kettősön is. 



Szabadság és hölgyek szerelme 
Között oszlott meg szelleme. 
Mily szép fiú, minő lángelme, 
Hirdette az egész megye. 
S midőn egy választáskor nyalkán 
Kortesvezérnek öltözött, 
Bársonyszürben, diszparipáján 
Lépdelt a hős csapat között: 
Sugárzott a bús honfi képe, 
S a kis városnak kandi népe 
Oly harsány éljenzést csapott, 
Minőt Deák soh' sem kapott. 

10. 

De sok beszédnek sok az alja, 
Ne vesztegessük az időt.. 
A sok csínyt atyja megsokalja f 
S külföldi útra küldi őt. 

A nagy szigor csak jót s jókor tesz, 
Mert újabb élvet tár elé, 
S a diadalban fáradt kortes 
Mint dandy lejt Paris felé. 
És szívében zajongva kelnek 
Új izgalmak, új szenvedelmek, 
Grisette és salonhölgy kegye: 
Feledve ország és megye. 



1 1. 



Kedvére múlat, a pénzt szórja, 
Csak néki áll most a világ ; 
Száz élvbe, bajba besodorja 
A szenvedély és hiúság. 
Kaland- s párbajban nincs hiánya, 
Nyugtát az élvben sem leli, 
És egy pár érdekes botránya 
Hamar híressé emeli. 
Alig két hónap s íme már is 
A magyar grófról beszél Paris: 
Külföldön akkor így leve 
Ismertté a magyar neve. 

12. 

Két év alatt elpazarolja 
Erszénye, szíve kincseit, 
És már blasirtság ostromolja 
Eszméit és érzéseit. 
Elzárkózik szívben, szobában 
S könyvek közé temetkezik, 
Gondolkozik, olvas magában, 
Öltözni jól sem érkezik. 
De itt is új izgalmat kerget, - 
A nagyravágyás tesz rá nyerget 
És sarkantyúzza tüzesen, 
Mint azelőtt a szerelem. 

i3. 

Eszébe jut az elfeledt hon, 
Mely távol rabláncz közt sóhajt, 
Az államférfi pálya otthon, 
A melynek ő lesz hőse majd: 
Egy uj Széchenyi, új iránynyal, 
Egész democrat alapon, 
A függetlenség jelszavával, 
S legyen, ha kell, forradalom. 

De majd a kétely rajt' erót vesz, 
Mindebből hátha semmi sem lesz, 
S nagy-bölcsen új jelszót koholt: 
Magyarhon nem lesz, jó, ha volt. 

14. 

Mi tért nyújthat e szegény ország? 

És lelke, karja mit tehet? 

Az embert mindig megtapsolják, 

Ha tart zajos beszédeket. 

De nagyot tenni hol a pálya 

S alkotni hol rá az anyag? 

E hon hiú küzdés hazája, 

Nem él és halni is hanyag; 

S ha bolygat nagyravágy óbb szellem, 

Idegent szolgálsz véred ellen, 

Babér magyarnak nem terem, 

Annak születni gyötrelem, 

i5. 

Így végzi hősünk honfi bújd 
S becsszomja büszke álmait, 
S a régi utat kezdve újra 
Egy vidám 'társaságba nyit. 

Egy-két pohár Champagne borából 

S többé nem elbúsult komoly, 

Vígan tér meg Palais-Royalból, 

Ajkán száz trilla és mosoly. 

S hogy pár napig kedvére múlat, 

A szíve újra* lángra gyulád: 

Mint államférfi nem erős, 

De küzd ám, mint szerelmi hós. 



16. 



Egy magyar grófné tudniillik 
Elbájolá többek között, 
Egy ifjú özvegy, ki mint illik, 
Kigyászolt s majd Parisba jött 
Enyhítni özvegysége átkát, 
Romhányi látta, szólt vele, 
Ismerte mint gyermekleánykát, 
Szivében szenvedély kelé, 
Hevesb, erősb, mint minden régi, 
A győzelem nem könnyű néki;. 
Gúnyolja meg nem nyert babér, 
A nő hideg, eszes, kaczér. 

És udvarlója mily nagy számmal 

És mindenik küzd és remél, 

S bár szóba hozzák akárhánynyal, 

De szívet egygyel sem cserél. 

Mulatja öt e zajos verseny, 

A hódolat tetszik néki, 

S ha olykor vonzalomra serken 

És szívét érzelem teli, 

Az rendesen hősünkhöz vonja, 

Mert ö a leghevesb bolondja, 

De eltitkolja gondosan, 

S Romhányi oly boldogtalan. 

18. 

De szívsebének akadt íre, 
(Honny sóit qui mai y^pense) 
Jó atyja gyászos halálhíre; 
Elpattan a szerelmi láncz. 
Felejti Parist és Matildot, 
így hívták a szép özvegyet ; 
Immár most néki minden tiltott 
És tüstént útra vált jegyet. 

Néhány nap s íme feltünének 
Az ismert bérezek, erdők, térek, 
S az őskastély mohos fala, 
Sóhajtott és otthon vala. 

19. 

Bécsből lehozták s eltemették 
Az öreg grófot fényesen, 
S fiától sokan zokon vettek, 
Hogy mért nem sírt keservesen. 
Romhánvi néma, érzéketlen, 
De a midőn már vége van 
Az ünnepélynek s a teremben 
Ott ül az éj óráiban, 
Megújul a gyermekkor képe 
Lelkén, szülői szent emléke; 
Habár mindent könnyen felejt, 
Ezt híven érzi — s könnyet ejt. 

20. 

Az őskastélyt bejárja másnap 
S az elhagyott kert rejtekit, 
Karján merengő álmodásnak 
Egy elmúlt szebb világba nyit. 



ioi 



Bölcsője e szobában rengett, 
Itt játszott anyja térdein, 
Amott a fán madárka zengett 
S a. régi dalt énekli im. 
Itt ülteté az atyja lóra 
Legelsőben, oh boldog óra! 
Mi unott volt nem rég e táj, 
S most rajta mennyi méla báj ! 



21. 

Majd gond riasztja el ábrándít, 
Gyakran boszús, zordon, levert; 
Öröklé atyja uradalmit, 
De egyszersmind örökle pert, 
Sok terhet és sok adósságot 
És számos mindenféle bajt, 
El is adott egy pár jószágot, 
Gyors, biztos, rendezést óhajt, 
És új irányt a gazdaságban 
S meggazdagodni hamarjában. 
Fut, újit, fárad eleget, 
S nincs benne semmi köszönet. 

22. 

Mindent, a mit külföldön látott, 
Átültet, gyorsan létesít, 
Teremt egy egész új világot, 
Elcsapja régi tisztjeit. 
Sokat tervel, sokat csalódik 
És pénze sokkal kevesebb; 
£ mellett, míg ezzel bajlódik, , 
Megújul a szerelmi seb : 
Mert szép Matildot látta ismét, 
Most már Pest egyik büszkeségét, 
Nyert tőle egy tüzes mosolyt — 
És szíve újra fogva volt. 

' 23. 

Matildnak a gondok nem. ártnak, 

Játszik kiváló szerepet, 

S Pesten az ellenzéki pártnak 

Ugy szólva növezére lett. 

Tud lelkesítni, intrigálni, 

Ünnepli már a társaság, 

Nem fél veszélylyel szembe szállni, 

Ragadja büszke hiúság. 



— 3o3 — 

És mindig éber, mindig résen 
Salonban vagy pedig gyűlésen; 
Uralkodik a karzaton, 
Erélye, bája hatalom. 

24. 

. Romhányi megszerette ismét 
Matilddal együtt a hazát, 
S hogy teljesítse honfi tisztét, 
A közügynek utána lát. 
Felejti minta-gazdaságát, 
Három megyében szónokol, 
Szerelme készti hiúságát 
S tömérdek indítványt kohol. 
Söt hölgye arra is rá birja, 
Hogy egy lap föczikkelyit írja; 
lm újra államférfi lett, 
Önkényt gyűlöl, — . hont, nöt szeret. 

25. 

És a jövő országgyűlésen 
Már mint követ föllépni vágy; 
Két-három hely is várja készen, 
Éljenzi lelkes ifjúság. 

És győzi sióval, győzi pénzzel, 
Reá nagy kölcsönt vett fel ám, 
Mostanság csak ily módon pénzel 
S a választás sok pénzt kivan; 
Mert az bizony, ki mit beszéljen, 
Egy úri sport most úgy, mint régen, 
Veszély ly el jár, költségben áll, 
S nem ritka ló- s emberhalál. 



.26. 

Megválaszták; győzött a tábor, 
Kettő halott, sok sebesült, 
Romhányi is, mint serge, bátor 
S az ellenzék szélére ült. 
Kiszállott sok merész csatára,' 
Nem ejt sebet, halottja nincs, 
De a tapsnak olcsó az ára 
Nálunk s az néki drága kincs. 
Romhányi híres s mellé boldog, 
Meghódítá a szép Matildot. 
Tán nem való, de legalább 
Már így beszéli a világ. 

Igazzá is van félig-meddig, 
Matild inkább kitünteti, 
Salonban és közhelyt, mint eddig 
S olykor valóban szereti. 
Lesz-é erŐsb viszonv belőle, % 

Vagy házasság, ki mondja meg? 
Talán mind kettő fél is tőle 
És csak kaczéran szenveleg. 
Matild álhatlan és szeszélyes, 
Romhányi hiu, szenvedélyes, 
Ez egyet, az meg mást akar 
És összevesznek csak hamar. 

28. 

Többek között egy semmiségen: 
„Matild maradjon este honn! 
Magát csak unná az estélyen, 
Én 'jobban elmulattatom." 
„Új öltözékem füstbe menjen?" 
„Az én kérésem többet ér. 
Tán új udvarló várja? Menjen! 
Romhányi többé mit se' kér." 

Gyulai P. költeményei. 20 

„Ha jól tudom, ön még nem férjem, 
Nem is óhajtom, hogy megérjem." 
„Én sem, grófné, nem . . nem . . soha!" 
„Távozzék, gróf, ön ostoba!" 

29. 

Matildot hogy nem látogatta 
Romhányi félhónapja már, 
Talán végkép is oda hagyta 
S Matild reá hiába vár? 
Nem hagyta el, csupán csak színli, 
E no érezze, mit veszít, 
S ha hü lovagját jól megsínli 
S megbánja rósz szeszélyeit: 
Majd megbocsát, élnek egymásnak, 
Addiglan udvarolgat másnak, 
Hogy féltse az. Kopott fogás, 
De szeretök közt így szokás. 

3o. 

S kiválaszt e játék tárgyául 
Egy ifjú, szép, kedves leányt. 
Oh vissza rád ne szálljon átkul, 
Könnyelmű ifjú, meg ne bánd ! 

Ilonka, haj, mért kellé látnod 
Es megszeretned oly nagyon, 
Faludtól oly korán megválnod, 
Milyen boldog valál te honn! 
Mint ibolyácska enyhe árnyban, 
Mosoly gva nyíltál szende bájban, 
És itt letép egy durva kéz, 
S tavasznapod utána vész. 



3i. 

Ilonka Csáth báró leánya, 
Elveszte anyját még korán, 
Atyjának fénye és bálványa 
Hanyatló élte alkonyán. 
Vidám gyermek fürtös fejével 
És mégis komoly hajadon, 
Ha méláz mélven kék szemével 
S meghajlik mint a liliom. 
Oly ártatlan mosolygva, sirva 
És mintegy homlokára irva: 
Rá nézve majd a szerelem 
Orom vagy bú, de végtelen. 



20* 

32. 

Félénken lép a nagy világba, 
Estélyen, bálban elfogult, 
Nagynénje itt a garde des dames-ja, 
Ki immár régen elvirult; 
Egy tisztes nö, észfensösége 
Elismert sok család előtt, 
Matildnak szörnyű ellensége, 
Nagy híréért utálja őt. 
Azért Romhányit jól fogadja. 
Hadd légyen udvarló lovagja 
Húgának: ez reszket, pirul, 
És a magányban könnye hull. 

33. 

Oh könnye első szerelemnek, 
A mellyet vágy s Öröm fakaszt, 
Harmatja édes gyötrelemnek, 
Egyszerre szülsz egész tavaszt. 
Ilonkának minden csekélység: 
Egy hang, egy szó, egy kis virág, 
Szent emlék vagy nyíló reménység, 
Salonja boldog kis világ. 

S mi szépet érez, sejt kedélye, 
Romhányit koszorúzza véle, 
Egész egy férfi ideál, 
A mint hívő lelkében áll. 

34. 

Romhányi a kezdett udvarlást 
Nem hagyja el, de unja már, 
Restelli, hogy igy tettet folyvást 
S csak alkalmas időre vár, 
Hogy megbocsásson kedvesének. 
De hát Ilonkából' mi lesz? 
Elbírja gyászát tört szivének? 
Romhányi ily kérdést se*' tesz. 
S habár a lyány fejlő szerelme 
Meghatja néha egy-egy perezre, 
Megnyugszik és ily szókat ejt: 
„Ifjú leány hamar felejt." 

• 

35. 

És ürügyet a békülésre 
Oly könnyen lel két szerető, 
Kivált a midőn segítségre 
Siet hozzájok sors, idő. . 

Lajos Fülöp im trónját veszti 
S türelmét a jó bécsi nép, 
Magyar beszédét fennebb kezdi 
S elvégre tenni is kilép. 
És teljesült Romhányi vágya, 
Megnyílt a rég óhajtott pálya; 
Matildja szintén lelkesül 
S a karzaton tapsolva ül. 



36. 

Romhányi tart tüzes beszédet, 
Minőt nem tartott soha még, 
Megrázza harsány hangj' a léget 
És arcza felpirulva ég. 
Kevés ész az egész beszédben, 
De sok a forradalmi láz, 
S az akkor még új volt egészen, 
Úgy éljenzik," hogy reng a ház. 
Matild is tapsol, kendőt lenget, 
Romhányi büszkesége enged, 
S mikor eloszlott a gyűlés, 
Már megtörtént a békülés. 

Romhányi ott a lépcső alján 
Megvárja bájos Özvegyét, 
Találkoznak s már ott csüng karján. 
Van bók, mosoly, nyájas beszéd. 
„Ma önmagát is felülmulta . . . 
Ebédeljen együtt- velem . . . 
A honfigond arczát feldúlta! . . ." 
„Nem az, Matild, a szerelem." 
„Oh annál jobb, de csak rám nézve." 
S a hintóban már kéz a kézbe'. 
„Matild feledjük, a mi múlt!" 
S a többi egy kézcsókba fúlt. 

38. 

Ilonka mind hiába várja 
Romhányit, ki elhagyta már, 
Buját, titkát magába zárja, 
Lemond, remél és újra vár. 
Mélázva gyakran visszaéli 
Múltjának boldog perczeit, 
A lépcsőn néha hallni véli 
Az ifjú könnyű lépteit. 

Nem ö; — már egy hónapja tölt el, 
Még illemből, szinböl se' jött el. 
Ilonka néma búban él, 
Tür, szenved s többé nem remél. 

39. 

De Blanka grófnő, a nagynéne, 
Nem tűri ily némán a bajt, 
Hamar megtágul nyelve féke 
És üt miatta szörnyű zajt: 
„Mily léha úrfi és goromba! . . . 
Oh férfinak könnyen ne hígyl 
Fajult világ, — az én koromba' 
Gavallér nem tett volna így. 
Világos , mért udvarla néked, 
Hogy Matildban féltékenységet 
Kelthessen s meglágyítsa majd ... 
Oh bár csak vesztett volna rajt!" 

40. 

A néninek más nem, csak ez fájt, 
De húga, haj, most érti meg, » 
Hogy csak játékszeréül szolgált 
Egy hiu sziv szeszélyinek. 

Egy-egy új seb hát mindörökké! 
Elfojtott könnye megered, 
Becsülni sem lehet már többé, 
Kit szíve még most is szeret. 
Hogy könnyét, mely arczára csordul, 
Ne lássa nénje, félre fordul, 
Aztán nyugodt, fen tartja még 
Szemérem és szivbüszkeség. 



4i 



„Ilonka, hidd meg, úgy haragszom, 

Mily ügyesen kitervelem! 

Mily boszus lett vón' az az asszony, 

Ha hozzá nőül adlak én." 

„Kihez néném?" „Ugyan még kérdesz? 

Romhányi grófhoz, édesem!" 

„Nem mentem volna hozzá férjhez, 

Mert nem szerettem soha sem." 

„Ezt nem hivém! Valóban? Lám, lám! . . 

Jó partié lett vón' édes lyánykám!" 

„Hagyjuk néném! — Ilon felel, — 

Oh ennyi szót nem érdemel." 

42. 

E perez után a szende lyányka 
Bátrabb, mintegy megváltozott; 
Nem rejtezett többé magányba, 
Nem sírt és nem ábrándozott. 
Elfoglalá eszét, kedélyét, 
A társas körben elmulat, 
Takarja búját, szenvedélyét 
Kivülröl nyugodt hangulat. 
De egy-egy önfeledt órában 
Fölérez, elmélyed magában : 
Oh mennyi minden oda van, 
És érzi, hogy boldogtalan. 

43. 

Eloszlott az ország gyűlése, 
Megújult alkotmánya kész; 
Uj korszakot kezd végülése r 
A múlt kétes jövőbe vész. 
Ilonka atyja fejcsóválva 
Pozsonyból már siet haza: 
„Bár Örömünkre bú ne szállna, 
Aggódom érted oh haza! 

De te is bús vagy édes lyányom." 
„Már nem, mert kis falunkat látom, 
Oly csendes nyugalmat lehel, 
Kék füstje vígan üdvezel." 

44. 

De a falusi élet csendje 
Nem nyújt gyógyító balzsamot; 
Hiába munkás életrendje, 
Enyhült, de nem gyógyulhatott. 
O nem csupán udvarlót veszte 
Romhányiban, mint annyi más, 
O szíve eszményét kereste 
S hitét találta a csapás. 
Egy dús tavasz hervadt virága, 
Kedélye összedúlt világa: 
Hulló remény, haló öröm 
S mint őszi köd, rideg közöny. 

45. 

Szeretné atyja férjhez adni, 
Sokáig élni nem remél, 
Bár tudná boldogságba* hagyni, 
S mind újabb aggodalma kél. 

Hogyan maradjon árva lyánya, 
Ki őrzi, védi meg szegényt? 
Az öreg úr egyetlen vágya, 
Megérni a várt vőlegényt, 
S ha még lehet, folytán a nyárnak, 
Hisz' házához udvarlók járnak, 
S közöttők legkivált egyet 
Kedvel, kitüntet szerfelett. 



46. 

Telegdi gróf ez, korra nézve 
Harmincz és negyven év között, 
Ki, megbukván a kormány Bécsbe', 
Ismét hónába költözött. 
Az ifjú conservativ pártnak 
Egyik kitűnő tagja volt; 
Baráti tőle sokat vártak, 
Pályáján mind feljebb hatolt. 
De martiusnak nem várt napja 
Dicsőségét a porba csapja, 
És most jószágin kóborol 
És Ilonkának udvarol. 



- 3i 7 _ 



47- 

Ilon, hogy töltse atyja kedvét, 
Mindig beszédes és derült, 
Es pazarolja bája kincsét, 
Melyet már többé nem becsült. 
Telegdi gróf magán csak bámul, 
Hogy mint egy ifjonfz úgy szeret, 
S becsvágyó lelke lázálmábul 
Ily szenvedélyre ébredett. 
Már bé is vallaná szerelmét, 
S legyőzni nem képes félelmét, 
Ilon nem bátorítja öt, 
S mindig csak az, ki az előtt. 

48. 

Egy éve most, tisztéhez* képest, 
Mily sok mindent fogalmazott, 
Megyéhez és országgyűléshez 
Nem egy dörgő leiratot, 
S most nem tud egy levélkét irni 
Ilonhoz, százszor tépi el; 
Kudarczát nem tudná elbirni, 
Pedig már nyilatkozni kell. 

Atyjához ir s félig megkéri 

A lyányt, egy kisebb szégyen éri, 

Egy államirat a levél, 

Inkább a sor között beszél. 

49. 

Az Öreg lyánya szobájába 
Tipeg, forrón megöleli; 
Immár betellett legtöbb vágya, 
A szíve csordultig teli. 
„Síromnak szélén kérlek, lyányom, 
Mindenre kérlek, a mi szent! 
Tedd nyugodttá közel halálom' 
Menj hozzá nőül, mondj igent." 
„Oh jó atyám, roszul ne essék, 
Gondolkoznom egy napot adj még!" 
„Az nem sok . . . holnap . . . hát legyen, 
Áldjon meg isten, gyermekem!" 

5o. 

Ilonka gondban tölti napját, 
Elgondol múltat és jövőt: 
Kétségbe oh hogy' ejtse apját 
És búba egy hü szeretöt? 






1 

Szerelem nélkül menjen férjhez. 
Megcsalja azt, ki szereti? 
Hogy' tettesse, a mit nem érez? 
Oh ezt, csak ezt nem teheti! 
„Soha! soha! — kiáltja sirva, — 
Keresztjét szívem el nem birja." 
Dermedve áll, ereje fogy 
És ott alélva összerogy. 



5i. 



Föleszmél s dőlve pamlagára 
Majd félálomba szenderül, 
Enyhület száll sziv-zaj latára, 
Félelme, búja csendesül. 
Nyugodtan helyzetét vizsgálja: 
„Ha meghal majd szegény atyám, 
A nagynénék gyűlölt kormánya 
Mindaz, mi várhat még reám. 
S ha boldog nem lehetek többé, 
Mért váljam sirig hányt-vetetté? 
Mért vessek meg egy hü kezet, 
Mely vész után parthoz vezet? 

52. 

„Romhányi gróf szerelmet színlelt, 
Aztán galádul elhagyott : 
Telegdi gróf szavakra nem lelt, 
Hiven szeretve hallgatott, 
S mint férfiúhoz illik, megkért . . . 
Becsülni öt megannyi ok; 
Romhányin most e léha tettért 
Mily könnyen bosszút állhatok. 
Erezze, hogy soh' sem szerettem, 
Feledve öt, más neje lettem . . . 
Ez sebzené ... Mi gondolat! 
Oly bűnös s mégis élvet ad." 



53. j 



Fessem tovább a lyány küzdelmét? 
E hangulat mindent kivall. 
Van pillanat, mely szívet, elmét 
Megigéz és örvénybe csal: 
Ábránd, a mely valónak látszik, 
Tanács, mit sebzett szív kohol, 
Erény, a melly a bűnbe játszik 
S mind inkább véle Összefoly. 

Ilon nyugodtan lép atyjához, 
Igent mond a kért házassághoz, 
De míg választ az atyja ír, 
Megbánja százszor s újra sír. 

54. 

Romhányi, mig ezek igy folynak, 
A fővárosban szerepel, 
Küzdelme, vágya hangyabolynak 
Vetekszik serges ezrivel. 
A népkluhban mint elnök székel 
S tart ingerlő beszédeket, 
Mint őrnagy a nemzetörséggel 
Viraszt a béke s rend felett. 
Küldői megválaszták ismét, 
Elfoglalá szélső ülését; 
Még most is ellenzék marad, 
Interpellál s" beszél sokat. 

55. 

Vörös tollat visel kalapján, 
Matild igy szebbnek látja öt; 
A forradalmi vészes pályán 
Övezze dics e drága főt. 

Gyulai P. költeményei. 21 

Ki tudja, hogy mi lesz belőle: 
Miniszter-é vagy hadvezér? 
Romhányi, a mi tellett tőle, 
Megtett mindent s oly nyilt a tér; 
De könnyebb államférfi lenni, 
Mint szép Matildot rendbe szedni. 
Ezt érzi, vallja untalan, 
Szerencse, hogy sok dolga van. 



56. 



Mert ime nagy dolgok készülnek, 
Többé nem játék s tréfa már; 
Az idők szörnyen nehezülnek, 
S borulni kezd a láthatár. 
Az ármány, bosszú, zsarnok önkény 
Kitör, mint egy. vad zivatar, 
Es megtámadt hazája földjén 
Küzd száz ellennel a magyar. 
Harczol az agg, a férfi, gyermek, 
Porból nőnek mintegy a'sergek, 
Nincs többé párt, a nemzet áll, 
Jelszó: szabadság vagy halál! 

.57- 

Három megyébe most Romhányi 

Mint fökormánybiztos kiszáll; 

Először nem tud mit csinálni, 

Aztán sok ostobát csinál. 

Majd mást kisért, sok mindent tervez, 

De senki hasznát nem veszi, 

On költségén guerillát szervez, 

S magát vezérnek megteszi. 

De itt is csak hamar pórul jár, 

A pénze, serge elfogyott már, 

S midőn koppasztva megjelen, 

Kaczagva nézi Debreczen. 

58. 

Föllép mint szónok a gyűlésben, 
De elhangzik immár a szó 
A puska- s ágyu-dörrenésben : 
Egész ország egy riadó. 
Külföldre hát követnek indul, 
De majdhogy elfogják szegényt; 
E sok malheureön úgy felindul, 
Hogy eldob egy csoport reményt, 

S haragjában vagy szégyenében, 
Hol legnagyobb veszély van épen, 
Sietve a táborba száll, 
S a honvédek közé beáll. 

5 9 . 

Kiből nagy államférfi nem vált, 
Sem diadalmas hadvezér, 
Hazájának most híven szolgált, 
Pecsétli omló drága vér. 
Nagy elveit, lármás beszédit 
Föléri legkisebb sebe, 
Midőn a dob rohamra indit, 
, S üvöltöz a harcz bősz ebe, 
Füstfellegben és szuronyfényben, 
Ajkán: „Előre!" kard a kézben, 
Indult, rohant és ostromolt, 
Valódi férfi, honfi volt, 

60. 

Végig küzdöjtte a csatákat, 
A szerelem nem vonta el; 
Matilddal nagy viszálya támadt 
S a szép nő régen mást kegyel. 

Ez egy tábornok, deli férfi; 
Romhányi most lett kapitány, — 
A búra nincs idö ráérni, 
Mert győzni kell új -új csatán. . 
De a győzelmek füstbe mennek, 
Világosnál vége mindennek, 
Más nem marad: börtön, bakó — 
Romhányi üldött bujdosó. 

61. 

Nyomába jönek a zsandárok, 
Nagy volt rá nézve a veszély, 
De megsegíté a jó árok 
És a korom setétü éj. 
Futott, futott, bár nagyon fáradt 
És beteges, kiéhezett ... 
De, olvasóm, ezer bocsánat! 
Itt megszakítom könyvemet. 
Mert kifáradtam én is immár, 
Üld engem is sok durva zsandár: 
Sokféle gondok és bajok, 
Csak néha, lopva irhatok. 

HIVATÁSOM. 

Béranger után. 

Világba kitaszítva 
Szegényül, éktelen; 
És hányva-vetve, szidva 
Kezdődött életem. 
Türelmem megsokalta, 
Hogy annyi terhe van; 
De istenem sugalta: 
Dalolj, dalolj fiam! 

Hintója sok nagy urnák 
Besározá ruhám; . 
A dölyf nyilával szúrtak 
Es gúnyt dobtak reám. 
Kicsinyt a nagy így marta, 
És marja untalan. 
De istenem sugalta: 
Dalolj, dalolj fiam! 

Hogy éhen meg ne haljak, 
Én hányt-vetett szegény, 
Szerényke hivatalnak 
Bilincsét fölvevém. 
Szabadságom meghalva, 
Elég ha enni van. 
De istenem sugaltá: 
Dalolj, dalolj fiam! 



Balsorsom éj homályát 
Enyhíté szerelem; 
De vesztve ifjúságát, 
Azt is veszté szivem. 
Mi eddig vigasztalta, 
Immár mind oda van. 
De istenem sugalta: 
Dalolj, dalolj fiam! 



És dallok, hivatásom ; 
A ki csak dalt szeret, 
Borongón vagy vidámon, 
Megkedvel engemet. 

Víg kör kedvem kicsalja, 
Megcsendül poharam, 
Jó istenem sugalja: 
Dalolj, dalolj fiam! 

(1869.) 

B. JESZENÁK JÁNOS* SÍRKÖVÉRE. 



Szerette hazáját 

Szívvel, szóval, tettel; 

Védte szabadságát 

Híven, becsülettel. 

Áldozott, szenvedett, 

Jutalmát nem kérte, 

S nem küzdhetve többé, 

Vérpadon halt érte. 

(1869.) 

AZ AKACZFAK ALATT. 



Hányszor mulattunk itten, 
Akáczok árnyiban, 
S feledve gondjainkat, 
Kis játszó magzatinkat 
Elnéztük boldogan. 

Dicsérted kis leányod, 
Mily szép, szemérmetes ; 
Fiacskád átölelted, 
S örömben ége lelked, 
Hogy bátor és eszes. 

Beszéltük, mindenikből 
Mi lesz, ha nagyra nö; 
Tréfáltunk és nevettünk, 
Majd olykor elmerengtünk 
S kitárult múlt, jövő. 

Mondád, ha majd elaggunk, 
Hajunk ezüst fehér, 
S betelve annyi vágyad, 
Nem adnád unokádat 
Szép ifjuságodér'. 

Oh drága nöm, a földön 
Ki legjobb nö valál, 
Nem agg korban, de ifjan, 
Virágzó bájaidban 
Tépett le a halál. 

A gyermekek már nőnek, 
Év év után halad; 
Még szebbé lön leánykád, 
Oh istenem! ha látnád 
S ölelnéd kis fiad. 



Oh istenem, ha látnám 
Még egyszer arczodat, 
Ha köztünk itt lehetnél, 
Ha perezre megjelennél 
E kedves fák alatt! 

Ha látnám lelked fényét, 

A mint szemedben ég, 

Boldog, mosolygó arczád' 

Az élet gyászos harczát 

£1 tudnám bírni még! 

(1869.) 

